
Mnr. Dirk Murray se oudag het hom verveel, maar 
Yamaha het alles opwindend verander! 


Hy betaal net R26.00 p.m. (Deposito R79.50) terwyl hy reeds sy Yamaha B-10 bespeel. 


Dit kan 'n afgetrede man gou begin verveel om die 
hele dag rolbal te speel of in die tuin rond te peuter. 
Dirk Murray was geen uitsondering nie. Kort nadat 
hy met pensioen afgetree het, het Dirk 'n behoefte 
begin voel aan 'n werklik skeppende manier van 
ontspanning. En dit is presies wat mnr. Murray ont- 
dek het toe hy eendag toevallig verby die musiek- 
winkel in sy omgewing gestap en die opwindende 
klanke van die Yamaha B-10 gehoor het. ,,Is dit 
moeilik om dié ding te bespeel 2” het hy die bestuur- 


der gevra. Hier is die opwindende antwocrd: nd 'n 
paar eenvoudige lesse het Dirk al heeltemal ge- 
vorderde komposisies gespeel en elke oomblik 
daarvan geniet ! 

Hierdie tipiese geval kan so maklik u eie wees. 
Hoewel die Yamaha B-10 baie makliker is om te 
bemeester as 'n klavier, het dit die vol ryk klanke en 
skoonheid van baie groter en duurder orrels en tog 
kos dit net R795 kontant. Vra sommer gou 'n gratis 
demonstrasie. 

Vir meer besonderhede oor Yamaha-orrels en hue om een te koop, is 


dit net nodig om hierdie koepon aan onderstaande handelaar te pos. 
Naame. s.a ie EE N 


@YAMAHA 


nemer AA ae Tel. me. 


DIE MEESTERSTUK WAT SO MAKLIK IS OM TE BEMEESTER 





Streekverspreiders: Bloemfontein: Murn's Musical Supplies (Pty) Ltd., h/v Aliwal- & Elizabethstr. 
Kar sstad: Musik-Munn Piano House, Langmarkstr. 167. Durban: Tabler Music Company 
(P* 7) Ltd., Fieldstr.25. Johannesburg: Hoffmann Pianos (JHB) (Pty) Ltd. Jeppestr. 158. 
Port Elizabeth: Strand Music House (Pty) Ltd. Strandstr. 32. Stellenbosch: W. Heuer (Edms) 
Bpk., Birdstr. 114. Windhoek: Piano House (Pty) Ltd. 

31 OKTOBER 151/— 
31 OKTOBER 1970 


Hierdie eerste datum het die afsluiting gevorm 
van 'n paar eeue in die geskiedenis van die kerk, 
'n paar eeue van insinking in die lewe van die kerk. 
Gedurende hierdie tyd het die kerk al meer die 
Bybelse weg verlaat om sy eie weg te volg. Die 
biskop van Rome het pouslike gesag verwerf. Die 
tradisie het steeds meer veld op die Heilige Skrif 
gewin. Die kerk het 'n groot organisasie geword, 
'n sisteem. Die pous van Rome het diktatoriale mag 
verkry. Maria het Christus langsamerhand al meer 
verdring en daardeur het die mens meer en meer 
seggenskap in sy eie verlossing verkry. Sy goeie 
werke het die goeie werk van Christus tot op sekere 
hoogte vervang. 


Maar toe breek 31 Oktober 1517 aan. En hierdie 
datum het nie alleen die afsluiting van 'n bepaalde 
periode in die geskiedenis van die kerk van Christus 
op aarde aangekondig nie, maar dit vorm ook die 
begin van 'n nuwe fase in die kerkgeskiedenis. 


Martin Luther het sy 95 stellings van besware 
teen die dwaalleer van die kerk van Rome aan die 
deur van die Wittenbergse kerk gespyker, wat deur 
die leiding van God die begin was van 'n ingrypende 
vernuwing in die kerk van Christus. 


31 Oktober 1517 het geword die geboortedatum 
van die Protestantse kerk. 


Hierdie hervorming van die kerk was nie moont- 
lik sonder die herontdekking van die Bybel nie. Die 
Woord van God is bevry van die ketting waarmee 
dit gebind was in die kerk van Rome en dit is weer 
teruggeplaas op die kansels van die kerk. Dit het 
weer 'n ereplek gekry op die huisaltare. Die predi- 
king kon weer die boodskap bring met die woord: 
Daar staan geskrywe, so sê die Woord van die Here. 


Die Skrifte is ondersoek. Dit is uitgedra tot in 
die uiterste hoeke van die aarde. En die Woord 
net hervormend ingewerk in die lewe van volkere: 
in kuns en letterkunde, in menslike verhoudinge en 
wetgewings, in onderwys en opvoeding. Gewetens- 
vryheid, sosiale geregtigheid en werke van barm- 
hartigheid is almal vrugte van die Hervorming. 


G] Blaal om 

31 OKTOBER 151/—31 OKTOBER 1970 


C] Van vorige bladsy 


Maar soos die oue mens van sonde by die nuwe 
mens sy bose invloed nog laat geld, so is dit ook 
met die vernude kerk. Die bose het die kerk, her- 
vormd na die Woord van God, nie met rus gelaat 
nie. Afdwaling en dwaalleer, formalisme en ver- 
wêreldliking, het hulle spore nagelaat. Wettisisme 
en metodisme, liberalisme en verstarring het die 
kerklike fondamente ondergrawe. 


Dit alles het die kerk van die Reformasie gebring 
waar hy nou is. Die Woord van God het nie meer 
die sentrale plek in die kerk van die Hervorming 
nie. 


31 Oktober 1970 roep om hervorming en daar- 
voor is in die eerste plek nodig, terugkeer na die 


Woord. Die Skrifte is dit wat van My getuig, het 
die Heer van die kerk gesê. Daarom is daar sonder 
die Woord geen sprake van ware hervorming nie. 
Die Bybel moet weer word die lig op die pad van 
die kerk en die maatstaf van wat goed en van wat 
kwaad is, die norm van die lewe. 


Die kerk van die Hervorming sal moet ontwaak 
uit sy slaap, sal moet bid om die leiding van Gods 
Heilige Gees, en sal dit volhardend moet doen. 


Die tekens van die tyd is onheilspellend vir die 
kerk. Die anti-christelike magte word al uitdagender 
en brutaler. 

Maar Christus hou sy kerk in stand. 

— Joh. Dreyer. 





Oom Hennie Smit Oorlede 


Na `n siekbed van etlike weke is 
een van die bekendste ouderlinge van 
die Kerk, H. A. Smit in die Hendrik 
Verwoerd Hospitaal, Pretoria oorlede. 
Die begrafnis is gelei deur skrywer 
bygestaan deur ds. G. J. van Staden 
van die gemeente Vliegepoort waar 
ouderling Smit nog diensdoende ouder- 
ting was. 


Hendrik Adriaan Smit is gebore op 
14 Mei 1891. te Lichtenburg. Hy is op 
23 Maart 1917 getroud met Dina Jo- 
hanna Adriana van Niekerk van die- 
selfde distrik. 


Uit die huwelik is drie kinders 
gebore, een dogter en twee seuns. 


Oom Hennie is reeds in 1918, deur 
ds. P. J. J. Venter bevestig as diaken 
in die gemeente Lichtenburg, in welke 
gemeente hy in die hoedanigheid ge- 
dien het tot 1926 toe hy verhuis het 





as ouderling. In hierdie gemeente het 
hy gedien as ouderling tot en met sy 
afsterwe. 

Oom Hennie was vir 25 jaar on- 
onderbroke lid van die Algemene 
Kommissie tot en met die jongste Al- 
gemene Vergadering. 


Oom Hennie, soos almal hom ge- 
noem het was nie iemand met baie 
woorde nie maar in sy doen en late 
was hy 'n oortuigde mens wat hom nie 
laat rondslinger het deur allerlei op- 
vattings nie. 

Hy het hy kerk trou gedien vir 52 
jaar en het `n mooi pad geloop. 


Mag ons hemelse Vader die wat 
agtergebly het, ryklik vertroos. 


— P. M. SMITH. 


na Groot Marico distrik. 


In die gemeente Groot Marico is 
hy dieselfde jaar gekies en bevestig as 
ouderling, deur wyle dr. H. C. M. 
Fourie. Hy het in hierdie gemeente 
gedien tot einde 1933, toe hy verhuis 
het na Pretoria. 


Gedurende 1934 is hy weer gekies 
as ouderling in die gemeente Noor- 
delike Pretoria en bevestig deur prof. 
dr. Rautenbach. 


Wyle oudl. H. A. Smit 


Oom Hennie was in diens van hier- 
die gemeente, as ouderling tot Sep- 
tember 1947 toe hy verhuis het na 
Thabazimbi omgewing. (Gedurende 
hierdie dienstermyn was Oom Hennie 
gekies as lid van die Algemene Kom- 
missie. 


Te Thabazimbi — in die gemeente 
Vliegepoort — is hy reeds weer aan 
die end van 1947 gekies en bevestig 

Alles kom daarop aan dat ons ons 
harte wyd ope stel vir die versekering 
van Jesus Christus: Wees nie bevrees 
nie . . . Ek het die sleutels van die 
dood en die doderyk. Die dood mag 
'n ryk met geslote deure en digge- 
skuifde grendels wees— Jesus sê vir 
ons: Ek het die sleutels van daardie 
ryk! As Ek wil, maak Ek die deur 
oop. Ek skuif die grendels weg. 


— Prof. G. C. van Niftrik. 


| 


Gemeente van Jesus Christus—Ons 
herdenk hierdie maand weer die Kerk- 
hervorming. Dit was `n gebeurtenis 
van die allergrootste belang vir die 
wêreld waarby ook ons almal betrokke 
is. Dit was maar 'n klein begin toe 
Martin Luther sy 95 stellinge op die 
deur van die slotkerk te Wittenberg 
opgestel het. Selfs het hy waarskynlik 
nie eers gedroom van die magtige 
gevolge van sy daad nie. 


DS. G. J. J. LABUSCHAGNE 


Maar hiermee is iets begin wat vir 
ons baie seëninge gebring het. Ek 
vra nou u aandag vir een van die 
grootste seëninge van die Hervorming, 
dat naamlik die Heilige Skrif weer 
gevind” is en toeganklik is vir die 
gewone mens. Dit is vanjaar die jaar 
van die Bybel soos gereël deur die 
Bybelgenootskap. En een van die 
grootste vrugte van die Hervorming 
was dat die Bybel in die volkstaal 
beskikbaar geword het toe Luther dit 
in Duits vertaal het. Vandag is die 
Bybel byna in elke huis. Dit is een 
van die direkte gevolge van die Her- 
vorming waarvoor ons baie dankbaar 
is. Daarom moet ons die vraag hier 
vra: Watter waarde het die Bybel 
vir u? Waardeer u nog hierdie voor- 
reg om die Bybel in u eie taal in u 
huis te mag hê? Is dit vir u nog die 
Norm vir u lewe? 


In die skrifgedeelte het die hoë- 
priester Hilkia die wetboek in die 
tempel gevind en het bestaan uit die 
eerste vyf boeke of gedeeltes daarvan. 
Dit was die destydse op skrifgestelde 
Bybel. Die feit dat Hilkia dit gevind 
het, veronderstel dus dat die wetboek 
weg was of dat van die bestaan daar- 
van vergeet was. Wat 'n treurige toe- 
stand dat selfs 'n priester nie daarvan 
weet nie. 


Koning Josia was in hierdie tyd op 
die troon van Israel. Dit het geblyk 
dat die Konings eintlik meer `n vloek 
as `n seën vir die volk was. Weens 
hulle goddeloosheid het hulle baie 
smart en ellende oor die volk gebring. 
Van die goddeloses was Manassa om- 
trent die ergste. Hy het die diens aan 
die ware God verag. In hierdie tyd 
het die wetboek vergete geraak. 

Want Manassa huiwer nie om af- 
godediens in te voer nie. In die eerste 
plek voer hy die Assiriese godsdiens 
in. Die Assiriërs het die son, maan 
en sterre aanbid. Hy het selfs so ver 
gegaan om sterrewiggelaars diens te 
laat verrig by die heilige plekke en 
om altare in die tempel te plaas wat 
gewy was aan hierdie afgode. 


HERVORMING 


In die tweede plek staan hy die volk 
toe om die Kanainietiese afgodediens 
te bedryf. Vir die Baals word altare 
opgerig, vir die Artartes heilige boom- 
stamme. Na Manassa het Ammon met 
hierdie afgodediens voortgegaan. 


Toe Koning Josia dus op die troon 
kom was die godsdienstige lewe van 
die volk in `n treurige toestand. Af- 
godery was aan die orde van die dag. 
Die wetboek was vergete onder die 
stof. Die profete het tevergeefs ge- 
waarsku. 


Josia was egter 'n uitsondering on- 
der die ry van goddelose konings. Hy 
was naamlik `n godvresende man. Hy 
keer terug na die gebruike en die 
geloof van Dawid en begin verande- 
ringe aanbring. 


Die tempel wat vervalle en verwaar- 
loos was, laat hy herstel. Nou gebeur 
daar iets van groot betekenis: die 
wetboek word gevind. Tydens die op- 
knappingswerk aan die tempel ontdek 
Hilkia, die hoëpriester, die wetboek 
van Moses. Hy besorg die wetboek aan 
Josia. Die godvresende Josia gee op- 
drag dat Safan, sy sekretaris, die wet- 
boek aan hom voorlees, By die aan- 
hoor van hoe ver die volk afgeval het, 
skeur hy sy klere as teken van boete 
en berou. Hierdie wetboek word dan 
die inspirasie en rigsnoer vir Josia se 
Hervormingswerk. 


Ek het die wetboek in die huis van 
die Here gevind.” Hierdie was 'n ge- 
nadedaad van die Here wat veel seën 
vir die volk sou bring. Want geinspi- 
reer deur die wetboek reinig Josia 
die tempeldiens. Die altare, die beelde 
van hout, die tempelgereedskap van 
die afgodediens laat hy verbrand. Al 
die heiligdomme van die afgode word 
vernietig. 


Die diens aan die Here word ge- 
suiwer. Oorspronklike instellings word 
herstel, misbruike word uit die weg 
geruim. Die wetboek word bestudeer 
en dit lei hom op die pad van sy 
Hervormings. Dit word `n kragtige 
middel tot die herstel van die diens 
aan die Here. 


Dit was ook die Woord van God 
wat deur die bestudering en die toe- 
passing daarvan gelei het tot die 
Kerkhervorming in die sestiende eeu. 
Want die Kerk in die dae voor die 
Hervorming was in 'n skrikwekkende 
toestand. 


Onkunde het oral geheers. Die By- 
bel was vir die meeste mense 'n ge- 
slote boek .Dit was slegs in die Kerk 
beskikbaar en dan boonop in Latyn 


TEKS: IT KON. 22:8: ,TOE SÊ DIE 

HOËPRIESTER HILKIA VIR SAFAN, 

DIÉ SKRYWER: EK HET DIE WET- 

BOEK IN DIE HUIS VAN DIE 
HERE GEVIND.” 


Lees: TT Kon. 22:1-11. 
Sing: Ps. 33:1, 2; Ges. 46:15, 17, 18; 
Ges. 152:1, 4; Ges. 36:1, 5. 


waarvan die meeste niks verstaan het 
nie. Die gevolg was dat bygelowe by- 
voorbeeld geloof in towery, hekse ens. 
toegeneem het. Die groot meerderheid 
mense was in 'n duisternis van on- 
kunde. 


Die Kerk self het talle dwaalleringe 
verkondig. Christus is uit die middel- 
punt van die erediens verdring. In sy 
plek het Maria as middelares, engele, 
heiliges en beeldediens gekom. Die 
Pous was onfeilbaar. Die godsdiens 
het al verder weggedwaal totdat die 
aflaatstelsel gekom het waar mens vir 
jou sondes kon betaal. Al hierdie 
dinge het moontlik geword omdat die 
Bybel 'n geslote boek was en onkunde 
geheers het. 


In hierdie tyd het God weer 'n man 
gestuur wat deur sy studie van die 
Bybel weer `n ontdekking gedoen het 
soos jn die tyd van koning Josia. Dit 
was Marten Luther. Die aflaat was 
maar net die laaste prikkel. Hy ont- 
dek Rom. 1:17 Sola Fide. Deur die 
geloof alleen sal die mens salig word. 
Nie deur die aflaat nie, nie deur die 
bieg nie, nie deur die aanroep van 
Maria of die heiliges nie. Op grond 
van die Woord van God protesteer hy 
en stel sy 95 stellings op. 


Een van die grootste gevolge van 
die Hervorming was dat die Bybel 
weer aan die mense teruggegee is. 
In die Wartburg vertaal Luther die 
Bybel in sy moedertaal, in Duits. Die 
Woord van God kan weer gelees, ver- 
staan en begryp word. Deur die uit- 
vinding van boekdrukkuns kom die 
Bybel in baie huise. Die Hervorming 
het die Bybel weer sentraal gestel. 
Sola Scriptura — geen ander gesag 
van kerklike tradisie of pous word 
naas die Skrif erken nie. 


So gaan duisendes oor na die Her- 
vorming. Die Woord van God word 
die rigsnoer vir die Hervorming. Dit 
word 'n krag en steun. Dit gee moed 
en lydensgehoorsaamheid tot selfs die 
brandstapels. Hierdie Woord van God 
is die mooiste erfenis van die Her- 
vorming. 


WAT doen ons vandag met die 
Bybel? Lees ons dit nog gereeld? Of 
word dit op 'n veilige plek gebêre en 
lees ons slegs nou en dan wanneer 'n 
kansie gekry word. 


] Vervolg op bladsy 6 

HERVORMING — 


In die aanhef van die grondwet van 
die Republiek van SA. word die 
soewereiniteit van God bely. Via sekere 
kringe het hierdie aanhef kritiek ont- 
lok. So ook toe 'n vorige eerste minis- 
ter van S.A. in `n nuwejaarsboodskap 
die volk in hierdie verband tot ver- 
troue opgeroep het, het daar `n spot- 
prent in 'n dagblad verskyn wat dit 
wanstaltig wou voorstel. Die veronder- 
stelling uit hierdie kringe wat ook 
in die laaste jare veld gewen het, is 
dat 'n regering oor 'n volk regeer wat 
nie simplisties in sy samestelling is 
nie maar uit 'n uiteenlopende verskei- 
denheid bestaan. In hierdie samestel- 
ling is die geloof in die Drie-Enige 
God slegs maar een van die verskyn- 
sels. Om hieraan 'n besondere plek en 
aandag te gee, is seksioneel. Die re- 
gering moet sy politiek op `n neutrale 
vlak bedryf. Sou die kerk bedreig 
word deur gevare wat andersins sê 
maar vir die lands-ekonomie, bevor- 
derlik is, dan is dit 'n saak wat die 
kerk maar onder oë kan sien. Hy mag 
hierdie gevaar ook nie so afweer dat 
dit ander sektore nadelig raak nie. 
Dink hier maar aan die verskynsel 
wat industrie meebring ten einde 'n 
hoë produksie te kan volhou (waar 
beslis nie net noodsaaklike dienste 
verrig word nie), mense skofte kan 
werk en verdubbelde loon ontvang vir 
Sondae en ook die sogenaamde kort- 
omruil op Sondae het, sodanig dat dit 
dikwels gesin na gesin oplewer wat 
nooit enige erediens bywoon nie en 
ook dikwels 'n kerk en volk vervreem- 
de raak. 


'n Verdere voorbeeld is 'n saak wat 
meermale onrus veroorsaak het en in 
ons kerk deur verantwoordelike amps- 
draers al uitgewys is as `n direkte be- 
dreiging van die protestantisme, is die 
feit dat die aanwas deur immigrasie 
dié deur geboorte met duisendtalle 
per jaar oortref. 


Die Ringsvergadering van Bloem- 
fontein het op sy laaste vergadering 
gevra dat die kerk teenoor die ower- 
heid in die verband sal getuig. Hier- 
deur kom die vraag na vore of die 
owerheid 'n taak in die verband het 
en of dit nie te ,netelig” is omdat 
ander lonende bedrywe hierdeur ge- 
raak kan word nie. Ts dit nie dalk 
maar sake waaroor daar slegs maar 
binne kerkiike bekommernis” sal be- 
staan nie? 


A1 is dit so dat iemand onlangs uit- 
geroep het: ,,Calvyn is dood . . . ”, 
bedoelende dat hy aan die verlede be- 
hoort, is sy werke nie saam met hom 
dood nie en sal dit die kerk van die 


'n Regeerder of 'n Rower 


reformasie pas om na te gaan wat 
Calvyn in die verband gedink en ge- 
doen het. 


DS. F. H. VAN DER MERWE 


Begeleidend by sy ,Christianae Re- 
ligionis Institutio” of kortweg bekend 
as ,Institusie” wat die eerste keer in 
Maart 1536 verskyn het en so min 
,dood” is dat dit vandag nog in ons 
kerk se teologiese opleiding `n belang- 
rike plek inneem, skryf Calvyn `ʼn 
brief aan koning Frans I van Frank- 
ryk. Hierin doen hy regstreeks `n 
appél op sy koninklike roeping: ,,U 
taak sal dit wees, deurlugtige koning, 
om nég u ore, nég u hart van So 'n 
regmatige beskerming af te wend, te 
meer daar dit om so 'n gewigtige 
saak gaan naamlik hoe Gods eer onge- 
deerd sal kan bestaan op aarde, hoe 
Gods waarheid haar waardigheid kan 
beskou, hoe Christus se ryk onge- 
skonde onder ons kan bly. 'n Saak, u 
ore, waardig, waardig dat u daarvan 
kennis neem, waardig u regterstoel 
Want hierdie oorweging maak van 
hom die ware koning; wanneer hy er- 
ken dat hy in die bestuur van sy ryk 
God se dienaar is. En hy wat nie be- 
geer om God se eer te dien nie, voer 
geen bewind meer nie, maar pleeg 
rowery.” 


Op soortgelyke wyse het hy in 15438 
hom gewend tot Korel V, die keiser 
van die Heilige Roomse Ryk van die 
Duitse nasie. Die saak van die prote- 
stantisme het op daardie tydstip groot 
onsekerheid tegemoet gegaan in Duits- 
land. 1e Duitse ryksdag te Spiers is 
byeengeroep. 'n Appél op die keiser 
en die Ryksdag word op versoek van 
Bucer deur Calvyn opgestel. `n Refor- 
matoriese getuienis wat Beza die krag- 
tigste van sy tyd genoem het. Die 
stuk dra as titel: ,,onderdanige ver- 
maninge aan die onoorwinlike keiser, 
Karel V en aan die deurlugtige vorste 
en ander stande op die ryksdag te 
Spiers.” 


Hy skryf onder andere: 

,Met die huidige stand van sake 
in die ryk, hou verskeie sorge u besig, 
onoorwinlike keiser en deurlugtige 
vorste, en baie belangrike sake dryf 
u heen en weer en laat u nie met 
rus nie. Maar ongetwyfeld . . . moet 
dit (die kerkhervorming) bo alle an- 
der sake die voorrang geniet. Dink 
allereerste aan die skrikwekkende 
jammerlike toestand van die kerk ... 
stel u voor haar vreeslik verminkte 
gestalte en die ontsettende verwoes- 
ting, wat oral] aan die lig kom. Hoe 

lank sal u dit nog duld dat die bruid 
van Christus, u moeder, so geskend 
daar 1ê, Daarby kom nog dat sy u 
om beskerming smeek en dat u die 
moontlikheid besit, om haar te help. 
Dink verder aan die nog groter, nood 
wat voor die deur staan! Die volledige 
ondergang is nie ver as u daarteen nie 
terstond maatreëls neem nie. Welis- 
waar sal Christus sy kerk bewaar op 
wonderbare wyse, bo alle verstand. 
Maar dit beweer ek: As u nog verder 
talm, dan het ons in Duitsland geen 
uiterlike sigbare kerk meer nie. Kyk 
maar om u heen, die tekens van die 
dreigende ineenstorting wat u moet 
teenstaan. Dit spreek vanself hard ge- 
noeg ook al swyg ek.” 


So het Calvyn gepraat met staats- 
hoofde wat die hervorming vyandig 
gesind was. Hy doen dit dus nie 
omdat hy kon hoop op hulle steun nie, 
maar omdat hy hom beroep op die 
feit dat `n koning in die bestuur van 
sy land, `n dienaar van God moet 
wees. 


Op ewe kragtige wyse spreek Cal 
vyn hervormingsgesinde staatshoofde 
aan oor hul plig tot hervorming in 
die kerk. Hy skryf aan die konings 
van Engeland, Denemarke, Pole en 
Swede. 


Aan die hertog van Somerset, re- 
gent van die jonge koning Eduard 
VI van Engeland, skryf hy: 

,n Mens moet wel die swakkes 
verdra, maar alleen om hulle te sterk 
en tot groot volmaaktheid te bring. 'n 
Mens wil hulle tegemoet kom deur 
aan baie dinge 'n ander betekenis te 
gee, sonder dit af te skaf. Dit kan 
in wêreldse aangeleenthede nog ge- 
duld word maar nie by die geestelike 
leiding van die kerk nie. Die moet 
volgens Gods Woord ingerig word. 
Daarmee wil ek egter die wysheid nie 
uitsluit wat juis nodig is om die goeie 
balans te behou en nie na een of 
ander rigting te oordryf nie .. . Maar 
daarby moet die wysheid die leiding 
hê van die Heilige Gees en nie van die 
mense nie...” 


Ons vertegniseerde wêreld mag 'n 
stuk bevryding vir die mens beteken 
— dit beteken in elk geval ook 'n 
stuk nuwe slawerny. Hoe sal ons ooit 
die wêreld kan vernuut, as die vernu- 
wers in hulle persoonlike lewe niks 
van vernuwing weet nie. 


— Prof. G. C. van Niftrik. 


BIDDAG VIR DIE GESAAIDES 
li Oktober 1970 


Tussen die oes en Christus is 
daar 'n verband. Christus self lê die 
verband. In talle gelykenisse maak Hy 
gebruik van die beelde aan die land- 
bou ontleen. Dit was beelde wat vir 
Israel in sy daaglikse doen en late 
goed bekend was. 

Die aartsvaders, Abraham, Izak en 
Jakob was nomadiese veeboere, wat 
altyd na beter weivelde versit het. 
Eers as hulle onder Josef in Egipte 
beland, leer hulle van die Egiptenare 
om landbouers te wees. Met hierdie 
kennis geskied die uittog uit Egipte 
en die intog in Kanain. 'n Land wat 
wel veeleisend is met dorre somer- 
droogtes en kalkklip wêreld wat moei- 
lik deurdringbaar was. Tog 'n land 
wat met goeie bewerking en baie 
sweet sy oes op sy tyd gelewer het. 
Sukses was egter nie sonder stryd nie. 


Vanuit hul daaglikse bestaan be- 
gryp die Jode dan as Christus praat 
van die wynstok, die oes en die 
arbeiders, die saaier, die saad en die 
onkruid. 


In verse 24 en 25 gebruik hy die 
beeld van die vallende koringkorrel 
wat sterf en vrugdra as beeld in die 
verkondiging van sy eie gang in die 
wêreld en dié van sy koninkryk. 
Christus doen dit op 'n oomblik en te 
midde van bepaalde omstandighede. 

Hy is op die intog in Jerusalem. 
Die moment wat volgens die profesië 
die hoogtepunt in die Messiasverwag- 
ting onder Israel moes wees. Die Here 
wat na sy tempel kom. En oënskynlik 
lyk dit ook na 'n hoogtepunt. Rondom 
Hom is sy volgelinge, en vanuit die 
volk groei 'n menigte van feesgangers; 
nog steeds bewus van die opwekking 
van Lasarus uit die dood. 'n Roemge- 
wende skare wat roep: Hosanna, ge- 
seënd is Hy wat kom in die Naam van 
die Here, die koning van Israel. 


'n Moment waarop dit lyk asof selfs 
die teenmag van die Fariseërs swig 
as hulle moet sê: ,,Sien julle dat julie 
niks vorder nie? Kyk die hele wêreld 
loop agter Hom aan”. 


Daarby ook Grieke. Na alle waar- 
skynlikheid gelowige Jode van oOoT- 
kant die see. Selfs buite die grense 
van die land en oorsee strek Sy roem. 
`n Roem onder Jode en Grieke; Jode 
wie se lewensbegeerte en ideaal hom 
daarna uitstrek, net om 'n ryk, ge- 
maklike, gevestigde lewe te bereik. 
'n 'Toebereide tafel, 'n hoof gesalf 
met olie en 'n beker wat oorloop van 
wyn. 'n Verlustiging in die vettigheid 
van die land. Grieke met die lewens- 


filosofie van die harmonies-ontluiken- 
de persoonlikheid, waarin eie be- 
kwaamheid en kultuur; gevoel van 
selfverwesenliking, sukses en self- 
standigheid te weeg gebring het. Dit 
is op hierdie moment, met die ko- 
ningshulde van die Jode en die be- 
wondering van die hoogs beskaafde 
Grieke dat Jesus sê: Die uur het gekom 
dat die Seun van die mens verheerlik 
moet word. 


DS. F. H. VAN DER MERWE 


Ja, inderdaad is dit oënskynlik `n 
uur van verheerliking. Maar dan ver- 
volg Jesus met; Voorwaar, Voorwaar; 
En die uitdrukking het die bedoeling 
om die voorafgaande uit te lê, te ver- 
duidelik. En as Hy dan Sy verheerlik- 
ing verduidelik, dan is dit nie `ʼn 
aanvaarding van die koningskap cor 
die selfbevredigende Jode of die aan- 
name van die gekultiveerde roem van 
die knap geleerde Grieke nie; nee dit 
klink soos teëstelling; Die uur van die 
verheerliking van die Seun van die 
mens, is die uur waarin Hy Sy lyding 
aankondig; Voorwaar, voorwaar, as die 
koringkorrel nie in die grond van en 
sterf nie, bly dit alleen, maar as dit 
sterf dra dit veel vrug. 

Selfverryking en selfverheerliking 
Sou vir Hom alleen van nut wees, 
maar Hy het gekom as 'n losprys vir 
baie. Daarom verkondig Hy hier aan 
die feesgangers en bewonderaars dat 
Hy nie wil wees, dit waarvoor hulle 
Hom roem nie, en dit wat Hy vir hulle 
wil wees, huldig hulle nie. 

Hy, Jesus Christus, is die koring- 
korrel wat in die aarde geval het. En 
die ploegvoor waarin Hy moes val was 
die skeur veroorsaak deur ons sonde; 
toegeploeg tot in die graf moes Hy 
Soos `n koringkorrel wat sy skoonheid 
verloor terwyl hy ontkiem in vernede- 
ring sterf onder die hande van `n 
godsdienstige, selfgeregverdisde Jode- 
dom en die regspleging van die hoogs- 
ontwikkelde Romeinse regering. Lê 
Hy Sy lewe af as Een wat sterf ter- 
wille van die vrug wat Sy opstanding 
Sou dra. So word Hy aan die verdorde 
hout van die kruis, die boom van die 
lewe wat vrug dra vir ons. Die verge- 
wing van sondes, die wederopstanding 
van die vlees en 'n ewige lewe. 


En al sterf Hy dan in verlatenheid, 
in die eensaamheid van ons ploegvoor 
van die graf, dan nos bring Sy op- 
standins mee dat Hy nie alleen bly 
nie, maar die kerk met Sy opdrag die 


“As die koringkorrel nie in die 
grond val en steri nie...” Joh. 12. 


wereld kan ingaan en hierdie vrug 
te verkondig tot elke knie sal buig en 
elke tong bely dat Jesus die Christus 
IS. 

Hierdie |Lvangelie, uitgelê deur 
Christus self, as die koringkorrel wat 
sterf terwille van die vrug, is nie ʼn 
saak wat die hoorder vér-blywend laat 
nie. Want van die waarheid van die 
Evangelie brei Hy uit as Hy sê: Wie 
Sy lewe liefhet sal dit verloor, maar 
wie Sy lewe haat in hierdie wêreld, 
sal dit bewaar vir die ewige lewe. 
En dan verkondig Christus nie 'ʼn 
kloosteragtige lewensveragting nie, 
maar juis 'n lewensverantwoordelik- 
beid. Dat 'n mens terwille van jou 
lewe, jou lewe in `n rangorde sal 
plaas ten opsigte van die koninkryk 
van God, naamlik tweede. Nie omdat 
jy jou lewe verag nie maar juis om 
jou lewe te behou. 

Dit is die verband wat die konink- 
ryk van God met die biddag van die 
oes het; dat daar 'n verband is, maar 
ook `n rangorde, tweede, sekondêr. 
Veral in ons land is die aktualiteit van 
die woorde van Christus dringend. 

Ons leef te midde van welvaart, 
meer en meer mense uit ons eie volk 
bereik die hoogste trap op verskillen- 
de gebiede. En die kerk dank God 
saam met die volk daarvoor want dit 
is nog enkele dekades gelede toe ons 
volk uit armoede moes opstaan. 

Maar die vinnige verkreë voorspoed 
hou ook die gevaar in dat ons, ons 
bestaan afhanklik maak van daardie 
voorspoed. Dat ons selfs ons geloof in 
afhanklikheid bring van ons sukses; 
wat verskil ons dan van die omringen- 
de heidendom, as ons geloof afhanklik 
is van die hoeveelheid reën en die 
grootte van die oes? Word ons soos 
die Jode wat slegs van God `n toebe- 
reide tafel `n hoof wat drup van olie 
en `n beker wat vloei van wyn, 'n 
gemaklike ontspanne lewe verlang? 
En as ons dit dan nog ook los van die 
Gewer maak? Nie net verryk ons ons 
deur die week nie, maar ook Sondag 
word 'n dag vir gemaklike ongebonde 
ontspanning in plaas van die dag die 
evangelieverkondiging te hoor, waar- 
deur ons arbeid weer in die regte 
verband kan kom. Maar ook bring die 
intellektuele oes van roem en hulde 
baie tot die houding van die Grieke; 
wat in die ontplooiing van die eie per- 
soon en prestasie sy hoogste vervul- 
ling vind. 

As ons dit doen, dan bly ons alleen. 
Alleen in ons gemaksugtige rykdom 
of knaphandige arbeid alleen in ons 

HIERVAN EN DAARVAN 
Sit-of-Staan 


In die ou dae het ons in die kerk 

met die sing gewoonlik gesit soos die 

. in Europa, vanwaar ons Atri- 

kaans sprekende kerke oorgeplant is, 
was en nog is. 


JOH. DREYER 


Vir die afgelope paar dekades het 
die gebruik in Amerika om met die 
sing te staan ingang in die Ned. 
Geref. Kerk gevind en vir die jongste 
twee dekades gebruiklik geword en 
gou Soos 'n veldvuur so toegeneem, 
dat seker nou in meeste van die Her- 
vormde gemeentes die gemeente moet 
opstaan wanneer daar gesing word. 

Waarom die verandering? So mag 
tereg gevra word. Die rede wat ge- 
woonlik aangegee word is dat `n mens 
dan beter sou sing as jy staan. 

Teen hierdie gebruik is daar ook 
beswaar. En die belangrikste beswaar 
is nie dat dit `n nuwigheid is en die 
verbreking beteken van `n ou gewoon- 
te nie, want `n nuwigheid kan ook 
goed wees en selfs beter as `'n ou 
gebruik. 

Die groot beswaar is, dat dit `n 
onrustige atmosfeer in die erediens 
skep om kort-kort op te staan en dan 
na die sing weer te gaan sit. Met die 
radiodienste kom dit duideliker uit, 
want die mikrofoon is baie gevoelig 
vir elke geluidjie van `n voet teen `n 
bank of iets wat kraak. 

In die ,,outyd” is met die erediens 
alleen die slotsang staande gesing en 
dan was dit met die oog op die ont- 
vang van die seën dadelik aan die 
end van die diens. 

Nou val dit `n mens op, dat in hier- 
die gemeentes waar die gemeente nog 
sit onder die sing en alleen met die 

laaste psalm of gesang staan, daar 
niks beter met die slotsang as met 
die ander paar kere gesing word nie. 

Die aanleiding tot hierdie skrywe is 
gevind in 'n artikel uit die pen van dr. 
Hageman van die ,,Reformed Church” 
in die V.S.A. wat in die ,,Church 
Herald” verskyn het. 

Dr. Hageman skrywe dat hy met `n 
besoek aan Europa dienste bygewoon 
het in Duitsland, Holland, Switserland 
en Frankryk, waar oral, soos hy skry- 
we in teenstelling met die gebruik in 
Amerika, sittende gesing word in die 
eredienste. Hy sê: Met die uitsonde- 
ring van Lucerne in Switserland, waar 
die gemeentelike sang so sleg was 
SOOS in `n Amerikaanse kerk, was die 
sing van die gehele gemeente aangry- 
pend nieteenstaande die algemene 
(universal) Europese gebruik om sit- 
tende te sing, wat na sy mening nie 
die beste geskik is vir die taak nie. 
(Ons vertaling.) 

As daar rekening mee gehou word, 
dat met `n oggenddiens 'n keer of ses 
Staande gesing word, dat belydenis 
van geloof staande gedoen word, en 
dat die voor- en die nagebed ook nog 
staande geskied, dan skep dit myns 
insiens nie alleen `n onrustige atmos- 
feer nie, maar daar word te veel in 
die diens gestaan. Al wat dan nog 
sittend in die kerk geskied is dat die 
gemeente sit onder die preek en on- 
der die Skriflesing, en met die mOre- 
diens ook wanneer die wet van die 
Here gelees word. 

Dit gaan in die rigting van die 
gebruik in die Oosters-Ortodokse Kerk 
waar die gemeente dwarsdeur die 
diens staan. 

Vir ou lidmate moet die baie staan 
vermoeiend wees. 


Oordenking 
'n BOEK gevind 

Ja, dit gaan van kwaad na erger. 
Die onkunde neem weer toe want die 
Bybel word nie gelees nie. Ten spyte 
van ons voorreg om die Bybel in die 
huis te hê, het baie van ons dit uit 
eie beweging weggebêre. Die stof oor- 
dek dit weer in baie huise soos in die 
dae van Josia. Dit word `n vergete 
boek. Die profeet Hosea het gesê: 
“My volk gaan ten gronde weens 'n 
gebrek aan kennis ...” 

Liewe Broeders en Susters ons 
moet betyds besin en terugkeer tot die 
Woord van God. Ons moet hierdie 
vreemde boek weer oopslaan. Ons 
moet veg teen die gees van opper- 
vlakkigheid en wêreld gelykvormig- 
heid. Ons moet die Woord van God 
weer ontdek en die Bybel in ere her- 
stel soos Josia gedoen het. 

Een ding moet ons steeds besef. Die 
Hervorming wat begin het met Luther 
en Calvyn is nog nie afgehandel nie. 
Hervorming is `n steeds voortgaande 
proses — ook in ons eie lewens. Ons 
moet steeds bereid wees om ook ons 
eie lewens opnuut te hervorm na die 
eis van Sy Woord. Alleen so sal ons 
kinders van die Hervorming kan bly. 
Amen. 


GESAMENTLIKE GESANGBUNDEL 
Die Gereformeerde sinode het met 
'n groot meerderheid besluit om saam 
te werk met die Hervormde Kerk om 
een gesangboek uit te gee. Reeds het 
die Lutherse en ook die Remonstrant- 
se kerke hulle medewerking gegee. 


— Hervormde Persbureau. 

Die naam Numeri wat via die La- 
tynse vertaling van die Vulgaat uit 
die Griekse vertaling, die Septuaginta, 
afkomstig is, beteken ,,getalle” of lie- 
wer: ,tellings”. Daar word van verskil- 
lende tellings verhaal: in hoofstuk 1 
van die telling van die Israeliete in die 
woestyn, in hoofstuk 3 van die telling 
van die Leviete en in hoofstuk 26 van 
diegene wat vir die kryg geskik was; 
die boek het verder `n voorliefde vir 
die vermelding van getalle. Tog moet 
ons hier soos by die ander boeke van 
die pentateug opmerk dat die naam 
nie die inhoud van die boek dek nie. 
Vir Numeri is dit nog op `n besondere 
wyse waar, want daar is min boeke 
wat so `n verskeidenheid van materi- 
aal bevat. Baie hoofstukke word aan 
die woestyntog gewy, en dit is die 
rede waarom in die Hebreeus die boek 
Bammidbar, ,in die woestyn” heet, 
'n woord wat in die heel eerste vers 
van die boek voorkom. In Hebreeus 
word die boek egter ook, soos met 
ander boeke die geval is (Gen., Lev.), 
na die heel eerste woord ,,en Hy het 
gespreek” (wajjedabbar) genoem. 

Numeri maak deel uit van die pen- 
tateug en het veral verbinding met 
die voorafgaande boeke. Soos al die 
voorafgaande boeke het dit verha- 
lende gedeeltes en soos Exodus en 


Levitikus bevat dit ook wette. Die . 


wette in Numeri maak egter `n los- 
staande indruk en is nie soos in die 
ander boeke met die gebeurtenisse 
verweef nie. Waarom dit so is en 
waarom die wette juis hier ingevoeg 
is, is tot vandag toe nog nie bevre- 
digend verklaar nie. 

Ons oordeel waarskynlik nie ver- 
keerd as ons opmerk dat die boeke 
Levitikus en Numeri nie tot die veel- 
gelese Bybelboeke hoort nie. In Nu- 
meri vind ons baie aardrykskundige 
name, lyste van persoonsname, ge- 
talle, tempelgereedskap, offerandes, 
bepalings en voorskrifte wat telkens 
die verhaal onderbreek en dit is ver- 
staanbaar dat hierdie stotterende 





voortgang van die geskiedenis van die 
Israeliete veral die minder geinteres- 
seerde leser minder sal boei. Al die 
voorafgaande moet ons egter nie ont- 
moedig om in die ryke verskeidenheid 
van onderwerpe wat aangesny word, 
die Woord van God te beluister en 
die voortgang van sy openbaring on- 
der ons mense en in ons geskiedenis 
raak te sien nie. 


DR. W. C. VAN WYK 


Die volgende driedeling laat groot- 
liks reg aan die inhoud geskied: 

1 Hoofstuk 1-10:10: Voorbereidings vir 
die vertrek van Sinai af. 

2 Hoofstuk 10:10-21:35: Verblyf in die 
woestyn. 

3 Hoofstuk 22-36: Verblyf in die velde 
van Moab. 

Aangesien die eerste gedeelte heel- 
wat wette bevat en die volk hulle nog 
by Sinai bevind, kan ons aansluiting 
verwag by die gedagtes wat in Exodus 
en Livitikus, veral in verband met die 
erediens voorkom. Waar in Exodus 
die lig val op die Heiligdom (taber- 
nakel) en die heilige voorwerpe, by 
Levitikus op die offers, vind ons in 
Numeri `n skerpe skeiding tussen die 
Leviete en die ander Israeliete en die 
daarstelling van 'n hiërargie in die 
priesterklas self, met `n leidende 
priester in die persoon van A#ron. Die 
gegewens hieroor kom nie net in die 
eerste gedeelte voor nie (3:3-9 en 4) 
maar ook in die ander gedeeltes (16: 
4-11 en 31:25-47). Hiermee word 'n 
skeiding gemaak tussen die profane, 
die wêreldlike, aan die een kant en 
die heilige, die afgesonderde, aan die 
ander kant. Nie soseer die heiligheid 
van die erediens en die kultiese amps- 
draers word hierdeur beklemtoon nie, 
as veelmeer die heiligheid van God 
self. Die eerbied en ontsag vir die 
HERE kom uit in die eerbied en 
ontsag waarmee die kleinste besonder- 
heid van die erediens gereël en uitge- 
voer word. Wie Hom nie dien soos Hy 


DIÉ BOODSKAP 
VAN DIE BOEK 
NUMERI 


gedien wil word nie, vir diegene is die 
HERHK 'n verierende vuur (vergelyk 
die geskiedenis van Korag, Num. 16). 
Ons sal meer begrip van 'n boek soos 
Numeri kry as ons in gedagte hou 
watter geweldige rol die kultus in die 
godsdiens van Israel ingeneem het. 
Vir die gewone man was nie die pro- 
feet nie (want die profete kom nie in 
alle fases van die Israelitiese gods- 
diensgeskiedenis ewe sterk na vore 
nie) maar die priester die persoon 
met wie die godsdiens en geloof bly- 
wend geassosieer was. 

Ons het by die behandeling van 
God se leiding en bewaring in die 
woestyn in die boek Exodus uitvoerig 
by die woestyntyd stilgestaan. Ons het 
daarop gewys dat die volk se voort 
bestaan in die woestyn alleen `n won- 
derwerk van God was. Telkens as die 
volk se moed `n laagtepunt bereik het, 
het God gehelp. Die verhaal van Is- 
rael se tog van Sinai af vertoon die- 
selfde trekke as die verhaal van hulle 
woesynreis tot by Sinai. Hul murme- 
rering en ontevredenheid is die altyd 
terugkerende refrein. Nou kla hulle 
egter nie oor voedsel nie, maar oor 
die eentonigheid daarvan. Dat God 
hulle deur die manna van `n honger- 
dood gered het, word nou vergeet. 
Nou verlang hulle weer na die vleis- 
potte van Egipte en die heerlike 
groente wat hulle daar geëet het. 
Hulle wil dit altyd beter hê as wat 
God dit gee. Hierdeur word die Ou- 
Testamentiese boodskap van die son- 
digheid van die mens weer eens geillu- 
streer. Die bestaan en voortbestaan as 
sodanig word nie as Goddelike genade- 
gawe gesien en waardeer nie, maar 
ondankbaar word op `n hoër lewens- 
standaard aangedring. 

Die middelaarskap van Moses kom 
in Numeri weer sterk na vore. Ten 
spyte van die sukses wat hy behaal 
om deur sy voorspraak die toorn van 
God af te wend, is dit geen roemryke 
middelaarskap nie. Soos groot profete 
na hom beswyk hy byna onder die 
groot verantwoordelikheid wat hy dra. 
Daar is min woorde wat so van mens- 
like gebrokenheid en onmag getuig 
as sy klag nadat die volk vir vleis 
gemurmereer het (Num. 11:11-15). Hy 
smeek God om hom eerder te laat 
sterwe as om hom met hierdie neer- 
drukkende las te laat voortgaan. Hier- 
die kneg van God in sy verskeurdheid 


OD) Blaai om 

Boodskap van Numeri 


] Van vorige bladsy 


tussen hemel en aarde wys heen na 
dié Kneg van God wat die straf wat 
vir ons die vrede aanbring op Hom 
geneem het (Jes. 53 en baie plekke 
in die Nuwe Testament, onder andere 
Hand. 8:26-40). 

Die verblyf in die velde van Moab, 
digby die Jordaan en die beloofde 
land, die wending van die profesie 
van Bileam in die guns van Israel, 
verkondig die trou van God aan sy 
beloftes. Hoewel daar alle rede was 
om 'n einde te maak aan sy bemoeie- 
nis met 'n opstandige en 'n weder- 
strewige Israel, bly God steeds met 
hulle onderweg na die bestemming 
wat Hy beloof het. So word ook 
aan ons, die nuwe Israel, die kerk 
van Jesus Christus, die trou, die goed- 
heid en die barmhartigheid van God 
verkondig. Hy wil ook ons na ons 
ewige bestemming voer. Dat hierdie 
bestemming nie bereik word sonder 
geloof en vertroue nie, leer die ge- 
skiedenis van die koperslang (Num. 
91:4-9), een van die min verwysings 
uit Numeri wat in die Nuwe 'Testa- 
ment opgeneem is, maar dan deur 
niemand minder as Jesus self nie. ,En 
soos Moses die slang in die woestyn 
verhoog het, so moet die Seun van die 
mens verhoog word, sodat elkeen wat 
in Hom glo, nie verlore mag gaan 
nie, maar die ewige lewe kan hê” 
(Joh. 38:14-15). 


Biddag vir die Gesaaides 


[7] Vervolg van bladsy 5 


hoë kulturele belewenis of intellek- 
tuele knapheid. 


'n Lewe wat te gronde gaan. Vir 
elkeen van ons is die versoeking daar 
om so deur die sukses of mislukking 
van ons e€ie ideaal in beslag geneem 
te word, dat ons alles, ook die kruis 
van Christus van minder belang ag. 
Ons jaag dit na op `n dikwels self- 
opofferende wyse, maar dit laat ons 
alleen; ook sonder die vrug van die 
sterwende graankorrel wat opgekom 
bet. Sonder die sterwende Christus 
maar ook sonder die opgestane Heer. 


Die dienskneg is nie meer as sy 
Heer nie. Die oomblik van die ver- 
heerliking van Christus was toe Hy 
terwille van die koninkryk van God, 
die hulde en die idealisering afgewys 
het om skynbaar onder te gaan maar 
in werklikheid deur sy eie lewe in 
die regte verband van gehoorsaamheid 
aan God te bring, die Een geword het 
wat die vrug voortbring. So ook sal 
die mens wat sy eie ideale as hoogste 
norm stel los van die Evangelie alleen 
bly. Maar hy wat terwille van Chris- 
tus sy eie lewe (sukses, mislukking, 
roem of oneer) van minder belang ag, 
uit hierdie skynbare ondergang mag 


Pi 
ë 

BEPERKTE FINANSIES? 
MIN RUIMTE? 
U kan nog 'n egte pyporrel gebruik 


Die noodsaaklikheid vir bale gemeentes om 'n goedkoop orrel 
te koop beteken hoegenaamd nie dat u u langer tevrede hoef 
te stel met 'n noodhulp soos 'n harmonium of 'n elektroniese 
orrel nie. As u 'n bedrag van iets oor die R1,500.00 byeen kan 
bring, kan u 'n egte pyporrel kry; 'n egte S.A.O.B.-standaard- 
model-pyporrel (dieselfde as wat in die grootste kerke van 
Suid-Afrika aangetref word) - anders slegs in een opsig - 
formaat. In alle ander opsigte — materiale, vakmanskap, klank, 
intonasie — beskik dit oor al die beste eienskappe wat ken- 
merkend was van pyporrels deur die eeue. 

Soos alle S.A.O.B.-pyporrels, gee dit geinspireerde leiding 
aan die gemeentelike sang. Dit is gewaarborg vir 15 jaar maar 
sal 'n leeftyd hou. Die aksie is elektries — onderhoudskoste 
onbeduidend. Vir 'n rapsie meer kry u 'n pedaalbord by — of 'n 
losstaande speeltafel en swelkas. 


Suid-Afrikaanse Orrelbouers 


(EDMS.) BPK. 
Pretoriastraat 157, Silverton 
Telegramme: Diapason. Telefoon: 76-4844 


Ook te Kaapstad, 55-3848: Bloemfontein, 7-4969; Durban, 7-9895; 
Potchefstroom, 7381 en Randburg, 4B-3906. 

Model AA 
Ons lewer ook kerkklokke. toringhorlosies, 


opgeneem word in die volheid van die 
oes, as die Heer van die oes kom om 
Sy oes in te samel. 


Voorwaar, Voorwaar Ek sê vir julle, 
as die koringkorrel nie in die grond 
val en sterf nie, bly dit alleen: maar 
as dit sterf dra dit veel vrug. Amen. 


Ook het die kerkraad besluit om die 
toegaan aan die tafel van die Here 
nie meer uitsluitend te koppel aan die 
feit dat iemand `n belydende lidmaat 
is nie. Deelname aan die nagmaal, so 
word gesê, is 'n belydenis op sigself. 


— Herv. Persbureau. 


nkerksheid neem in Nederland toe. 
Volgens die Sentrale Buro van Statis- 
tieke is daar meer as 3 miljoen mense 
sonder enige kerkverband en volgens 
dic Evangeliese Sentrum van die Ge- 
ref. Kerke is hiervan minstens 100,009 
gewese lede van die Geref. Kerke. 
Sedert 1964 verloor dié kerke jaarliks 
minstens 700 lidmate. 


RES. 


dowegehoortoestelle, luimotors, klokkespele, 
akoestiekverbeteringsinstallasies, kerkmeu- 


EE 


AN 


Here leer ons bid... —() 
(Die grond van die gebed) 


Ons het in die voorafgaande ver- 
neem dat Jesus self gebid het. Hierop 
kom ons later weer breedvoerig terug. 
Tans stel ons aan die orde die vraag: 
Waarop berus ons vrymoedigheid om 
deur die gebed na God toe te gaan, 
om tot die Heilige God te nader. Dit 
spreek tog vanself dat ons nie som- 
mer-so tot die Here kan nader nie. 
Ons staan dus hier by die grond van 
die gebed. Lees ons die Bybel, dan 
sien ons dat die mense wat daar bid, 
telkens met die grootste skroom, eer- 
bied en respek voor God. staan. Uit 
al hierdie gebede is een saak duidelik 
en staan soos `n paal bo water: Die 
grond om tot God te nader, die reg 
om te mag bid en te kan bid, is nie 
geleë in die bidder self nie. Kom ons 
kyk na 'n bekende figuur in die Ou 
"Testament: Daniël. Luister net hoe 
bid Daniël: ,,Hoor dan nou, onse God, 
na die gebed van u kneg . . . want 
nie op grond van ons geregtigheid 
werp ons ons smekinge voor U aan- 
gesig neer nie, maar op grond van U 
grote barmhartigheid.” Daniël 9 vers 
18b. In hierdie hele Skrifgedeelte 
sien ons aan die een kant die trou 
van God en aan die ander kant die 
sonde van die mens. Die mens staan 
daar met leë hande, juis leë hande. 
Ons sien hom bid, ons hoor: ,Aan U 
Here, kom die geregtigheid toe, maar 
aan ons beskaming van die aangesig 
oo.” God hou Sy verbond, maar ons 
doen verkeerd en handel goddeloos 
en kom in opstand en wyk af van Sy 
gebooie en verordeninge ...” by die 
Here onse God is vergewing, maar 
ons het na sy stem nie geluister nie.” 
Daniël vind dan in homself en in sy 
volk geen enkele grond of reg om na 
God toe te gaan nie; hy vind dit in 
die barmhartigheid van die hemelse 
Vader. In die Nuwe Testament staan 
daar die oorbekende gelykenis van die 
fariseër en die tollenaar wat elkeen 
op 'n bepaalde grond staan. Dit is 'n 
uitgemaakte saak waar die fariseër 
staan: hy noem op watter goeie werke 
hy doen, wat hy gee! Hy vas twee 
keer per week en hv gee tiendes van 
alles wat hy kry. Wat 'n brawe kêrel! 
Hy het alle reg in homself om voor 
God te nader! Die tollenaar het hier- 
die reg nie; sy redding en sy gemoeds- 
rus, na die gebed. is egter daarin te 
vinde dat hy weet. dat hy op grond 
van God-se-werk-in-hom kennis dra van 
die een feit: Ek het die reg nie in 
myself nie! Hy is skaam; kan selfs nie 
opkyk na die hemel nie. Hy weet wat 
genade beteken. Elke bidder wat weet 
dat hy nie die eie-reg het om tot God 
te nader nie, sal voldoen aan hierdie 
een eienskap wat in elke gebed moet 


weerklink: Ootmoed. Hiervan het ons 
talle voorbeelde in die Bybel. Hoor 
hoe bid die psalmdigter: ,,Uit die 
dieptes roep ek U aan O Here .. . as 
U Hêére, die ongeregtighede in gedag- 
tenis hou, Here wie sal bestaan . .. 
maar by U is vergewing.” 


P. J. THEO. KOEKEMOER 


Die bekende teoloog, Rudolf Otto, 
het 'n merkwaardige boek geskryf oor 
die Heilige. Hy praat hier van die 
Heilige as tegelyk `n geweldige mis- 
terie wat diepe ontsag inboesem, iets 
waarvoor die mens inderdaad vrees 
en tegelyk tog ook iets wat die mens 
aantrek; iets waarvoor hy tot `n mate 
,bang” is, maar tog ook weer onbe- 
skryflik ,,.mooi” vind as iets wat hom 
nadertrek. Hierdie situasie van vrees 
en tog ook iets waarvan hy nie l9s 
wil kom nie, vind ons daar waar Mo- 
ses nuuskierig nader kom om die 
wonderlike verskynsel van die bran- 
dende doringbos te bekyk. Toe die 
Here sien dat Moses so nuuskierig 
nader kom het Hy hom gewaarsku 
om sy skoene uit te trek omdat die 
grond waarop hy staan heilige grond 
is. So is dit altyd wanneer die heilig- 
heid van God tot openbaring kom ... 
dit is heilige grond. So sal dit altyd 
met die egte bidder gesteld wees: 
Here gaan weg van my af, want ek is 
'n sondige man . . . maar ook die 
hartewense van die Emmaiisgangers 
sal hy nie vreemd vind nie, naamlik 
die begeerte dat die Heer onder jou 
dak sal inkom en by jou oornag. Ons 
mag dit noem 'n spanning in die ge- 
bed, `n onhoudbare spanning, maar 
dan duisendmaal eerder hierdie span- 
ning van ootmoed as die houding van 
oormoed wat mens soms in gebede 
hoor. Hierdie spanning moet ons aan- 
vaar solank ons bereid is om te sing: 
,vol van vlekke, vel van sonde bly ons 
tot ons laaste stonde”. Wie wandel 
in die geloof e:. nog nie in aanskouing 
nie, sal hierdie Bybelse ,,spanning” 
respekteer en vra ,,Here, leer ons 
bid! 

Moses het gestaan op heilige grond. 
Nogeens, wat is die grond van die 
gebede wat ons aan God rig? Wat 
behoort dit in elke geval te wees? Die 
Ou Testament het by name van die 
profeet Daniël hier presies dieselfde 
antwoord gegee as wat die ganse evan- 
gelie in al sy rykdom dit telkens 
weer-en-weer, o0or-en-oor aanbied: die 
barmhartigheid van God. Daniël noem 
die grond van die gebed: die GROTE 
barmhartigheid van ons God. Laat ons 
dit bier dan oorverdowend duidelik 


stel: dit is nie die goeie hart van die 
goeie broeder of suster wat die gebed 
na vore roep nie, wat die gebed 
as't ware produseer nie; dit is die 
barmhartigheid van God in Christus 
Jesus. En as Daniël sê dat dit nie op 
grond van ons geregtigheid is dat ons 
voor God gaan staan in die gebed nie, 
dan is dit duidelik dat daardie gereg- 
tigheid van IEMAND ANDERS is. Die 
Kerkhervormers het daarom gespreek 
van 'n VREEMDE geregtigheid. Daar- 
mee het hulle bedoel 'n reg wat aan 
u en aan my toegereken word, ge- 
skenk word. Ek het nie die reg nie. 
Ek ontvang die reg, ek, die biddende 
mens. Maar . . . is dit alles nie te 
objektief, te ver, te los van myself 
nie? Nee, hierdie werklikheid word 
my deel deurdat die weldade van 
Christus deur die getuienis van die 
Heilige Gees aan my deelagtig ge- 
maak word, tot werklikheid word. 
Daarvoor dank ek biddend. Daarvoor 
bid ek dankend. 
(Word vervolg) 


Kerkvereniginge is aan die orde van 
die dag, maar daarteenoor staan dat 
keer op keer die pogings tot verening 
faal. So was dit in Engeland met die 
planne tussen die Anglikaanse Kerk 
(Church of England) en die Metodiste 
Kerk, wat in die vorige eeu onder 
leiding van John Westley van eersge- 
noemde weggebreek het. 

So was dit met die pogings tussen 
die Presbiteriaanse Kerk van Skot- 
land en die Kongregasioniste Unie van 
Skotland. Tn albei kerke was die ver- 
skil tussen voor en teen kerkverenig- 
ing baie klein. 

So was dit ook met die moontlike 
vereniging van die Herv. Kerk in 
Amerika (Reformed Church of Ameri- 
ca) en die Southern Presbyterian 
Church U.S.A. 

In die Reformed Church is die ver- 
skil vir of teen vereniging so sterk, 
dat daar selfs sprake is van skeuring 
in dié kerk. 

— RE.S. 


Samewerking van gemeentes van 
die Hervormde en van die (Geref. 
Kerke in Nederland kom almeer voor, 
asook tussen die reformatoriese kerke 
en die roomse kerk. 

So het die sinode van die Geref. 
Kerke die weg geopen vir kanselruil 
met ander kerke en 'n nuwe kommis- 
sie benoem om kerkvereniging te be- 
vorder met alle kerke met wie daar 
'n eenheid in belydenis is. 

— RE.S. 

SKRIFVERKLARING.... 


,Waar is die lêplek van die leeus 
...? Waar die leeu .., . wat vir sy 
kleintjies geroof en vir sy leeuwyfies 
gewurg het, wat sy gate met roof 
gevul het en sy léplekke met buit” 
(Nah. 2:11, 12). 

Die . twee retoriese vrae van 
vers 11.het 'n vanselfsprekende ant- 
woord: die lêplek van die leeus is die 
hoofstad Ninevé; die leeus self is die 
Assiriërs. Die inwoners van Assirië 


DR. W. C. VAN WYK 


word as 't ware verteenwoordig deur 
die inwoners van Ninevé; die deel 
staan vir die geheel en die geheel 
is ten volle teenwoordig in die deel. 
In Ninevé is dit soos met 'n leeufa- 
milie in hul lêplek. Terwyl die man- 
netjies uitgaan om te roof, drentel die 
wyfie en die welpies in hulle skuil- 
plek. Hulle voel gerus, want die skuil- 
plek versteek hulle en daar is geen 
gevaar van buite nie, daar is niemand 
wat skrikmaak nie. Daar is geen be- 
kommernis oor kos nie, want die skuil- 
plek is vol buit wat die leeu vir die 
kleintjjies (die versorging van die 
kinders kom in die dierewêreld ook 
eerste!) geroof en vir die wyfies 
gewurg het. Vir 'n oomblik teken die 
profeet hierdie byna idilliese bceld 
van die leeufamilie, net om die kon 
tras skriller te laat uitkom as die 
oordeel die leeufamilie tref. 

Uit Bet-San het ons twee afbeel- 
dings van leeus, een waar twee leeus 
met mekaar in geveg verkeer, uit die 
veertiende eeu v.C, Veral in Assirië 
was die leeu 'n gewilde jagdier. Op 
'n afbeelding uit Nimrod sien ons die 
Assiriese koning Assurbanipal (668- 
631) besig om leeus te jag. Vanuit 'n 
strydwa skiet hy met pyl en boog na 
'n leeu, terwyl 'n ander leeu met twee 
pyle in sy liggaam teen die grond syg. 
In die Ou Testament lees ons dikwels 
van leeus, dat hulle veral jn die 
digte bosse aan die Jordaan skuilge- 
hou het en 'n gevaar vir die kuddes 
was (Jer. 49:15, Dawid as beskermer 
van sy kudde in 1 Sam. 17:84-36). Die 
leeu is `n simbool van krag en ge- 
weld (Ps. 10:9, Jes. 38:13) en van on- 
verskrokkenheid (Jes. 31:4). Tn die 
Assiriese godsdiens was die leeu die 
heilige dier van die godin Isjtar, wat 
die stadgodin van Ninevé was. Ver- 
skillende afbeeldings toon haar waar 
sy nakend op die rug van 'n leeu 
staan. Die beeld van die leeu is dus 
baie fyn gekies, vanweë die eienskap- 
pe en optrede van die leeu, maar ook 
vanweë die assosiasie met die godin 
Isjtar. 

Die twee vrae het 'n dreigende 
klank. Vers 13 bevat die ondubbel- 
sinnige dreigement met, in teenstel- 
ling tot die voorafgaande verse, die 


DIE LEPLEK VAN DIE LEEUS 
(NAHUM XIID) 


direkte Godswoorde: ,,Kyk, Ek het dit 
teen jou, spreek die HERE van die 
leërskare, 

en Ek laat jou strydwaens in rook 
opgaan; 

en die swaard sal jou leeus verslind, 

en Ek sal jou roof van die aarde 
verdelg; 

en die stem van jou gesante sal nie 
meer gehoor word nie.” 

Beeld en werklikheid loop hier in- 
cen: ons sou verwag dat die beeld 
van die leeu verder deurgevoer sal 
word met die vermelding dat die leeu 
deur 'n jagter getref sal word: ,,die 
pyle van die jjagter sal jou jong leeus 
tref” of iets dergeliks. Maar die Se- 
miet is nie so konsekwent in die 
gebruik van sy beelde nie. Beeld en 
afbeelde, uitbeelding en uitleg vloei 
meermaal deureen, vergelyk byvoor- 
beeld die visioen van die horings en 
die smede in Sag. 1:18-21. Die mag- 
tige strydwaens sal verbrand word; 
die jong leeus, waarin ons die dapper 
krygers mag sien, hulle wat die 
swaard gehanteer het en mense daar- 
mee ,,verslind” het, sal deur die 
swaard verslind word; 'n gedagte wat 
Jesus in die nag van Sy gevangene- 
ming duidelik onder woorde gebring 
het almal wat die swaard neem, 
sal deur die swaard vergaan” (Matt. 
26:52). Dit is die Godde'ike dreige- 
ment teen die geweldenaar van alle 
tye. Geweld roep om geweld en loop 
op selfvernietiging uit. Die inleidings- 
woorde van die vers kom van die 
Oppermagtige, die HERE van die leër- 
skare. Hy is by magte om die dreige- 
ment te uiter en uit te voer. 

Tn die Hebreeus staan daar net die 
twee woorde naasmekaar: ,,Kyk-Ek 

. na-jou”. Dit is die formule van 
die tweegeveg waarmee die teenstan- 
der uitgedaag word tot die geveg. 
Hy word die stryd, nee meer nog, 
die ondergang aangesê. Daar is kon- 
frontasie, die HERE gaan op sy vyand 
af. Die Afrikaanse vertaling skep hier 
byna die jndruk van 'n verwyt in 
plaas van 'n dreigement. daarom sal 
ons beter kan vertaal: ,,Kyk. Ek gaan 
op jou af!” Die sake wat in hierdie 
dreiespreuk genoem word, staan in 
'n logiese volgorde. Die volgorde 
waarin die Assiriërs se mae afgebreek 
word. korrespondeer met die volgorde 
waarin hulle hul magsposisie verkry 
het. Dit was 'n mag wat op wapen- 
geweld berus het. Vernaamste en ge- 
dugste wapens was strydwa en swaard. 
Die strydwa, van hout gemaak met 
metaalbeslag, sal in vlamme opgaan. 
Die swaard waarmee hulle vernietig- 
jng gebring het, sal hul eie ondergang 
bewerkstellig. Na die wapens kom 
die buit. Die rykdomme van die ver- 

M] Vervolg op bladsy 12 

Elke deel van u liggaam kry 
sy lewensenergie van die suur- 
stof en voedingstowwe in die 


bloedstroom. Bloed sirkuleer 
omdat dit gepomp word deur 
die hart—die wonderbaarlike, 
gespierde masjien wat jaar in 
jaar uit onophoudelik werk om 
lewe en gesondheid te bewaar. 

Soms word die hart wel `n 
bietjie moeg, sy klopping swak 
of onreëlmatig. Dit is egter nie 
altyd aan `n ernstige hartkwaal 
('n saak vir die spesialis!) te 
wyte nie. Dikwels dui dit een- 
voudig op verswakte hartspiere 
en gevolglike ondervoeding van 
u liggaam . . . en dit kan u 
baie afmat en uitput. 

In sulke gevalle gee Dr. 
Allens - Watersugpille doeltref- 
fende verligting. Dr. Allens- 
Watersugpille belemmer nie 
enige ander behandeling wat u 
ondergaan nie, maar as u wel 
`n dokter raadpleeg, sê hom dat 
u hulle gebruik. 


Dr. Allens- 
Watersusg- 
Pille 


R100 BY APTEKE ORAL 


APNBB6S3A— 


Dit lei geen twyfel dat ons Westerse 
wêreld aan alle kante bedreig word 
deur 'n goddelose, kommunistiese wé- 
reldmag. Hierdie mag soek oral ge- 
leenthede om in te dring in die lewe 
van elke volk. In sy gretigheid om die 
wêreld te oorheers, sak hierdie inter- 
nasionale kommunisme toe op elke 
hulpmiddel wat hy kan kry. 


DR. A. J. G. DREYER 


Mense, gebeure, geleenthede, ideo- 
logieë, ens. wat dikwels niks in die 
gemeen het met die kommunisme nie, 
word tog instrumente in die hande 
van die kommunisme, omdat hierdie 
dinge 'n sekere ,,klimaat” of ,,toe- 
stand” in `n land of volk skep, wat die 
mens en land voorberei en toeganklik 
maak vir die kommunistiese sisteem. 
Liberaalgesindes, skrywers, politici, en 
andere het soms geen kontak selfs met 
die kommunisme nie. Maar hulle 
idees, die lewenswyse wat hulle pro- 
pageer, die toestande wat hulle in die 
land wil skep, is dikwels die ideale 
teelaarde vir die kommunisme. Die 
skerpe waarnemingsvermoë word soms 
afgestomp; die grense word vervaag; 
die intellektuele en geestelike wils- 
krag van die enkeling en van 'n volk 
word aan bande gelê — alles gebeure 
wat die enkeling en volk kondisioneer. 
Hy word gewoond gemaak daaraan dat 
die inisiatief uit sy hande geneem 
word. Hy word so gelei dat hy steeds 
meer van die staat verwag en al 
minder van homself. Uiteindelik ver- 
wag hy alles van die staat. Hy word 
so gewoond daaraan om alles van die 
staat te verwag dat hy dit uiteindelik 
nie eers meer sal merk wanneer daar 
'n staatsvorm kom, wat hom nie meer 
sal toelaat om self iets te doen nie. 
maar wat eis dat elke burger slegs sal 
doen wat die staat hom voorskryf. 

So 'n mens en so 'n volk is klaar 
ryp vir 'n kommunistiese oorname. 
Hulle is die ideaal — gekondisioneer- 
de onderdane vir die totalitêre staat 
wat geen vryheid, geen ruimte en 
geen selfstandige denke in sy volks- 
lewe meer toelaat nie. 

In ons volkslewe is daar talle dinge 
wat ons stadigaan makmaak vir die 
lewe in so 'n totalitêre staat. Klein 
dingetjies. weliswaar, maar dinge wat 
ons gewoond maak aan die groue een- 
vormigheid en doodsheid van die lewe 
in 'n totalitêre staat. 

Dit is byvoorbeeld verontrustend 
om te sien hoe baie firmas, veral 
banke, alle dametjies in hulle diens 
in 'n uniform stop. Die een instelling 
se dames dra `n groen rok, die vol- 
gende 'n bloue, 'n derde 'n gele, ens. 
Wanneer 'n mens so 'n firma of bank 
instap, is die mees opvallende die 


Die Makmaak Proses 


reeks eenders geklede dametjies. Hier- 
die modegier van 'n verbeeldinglose 
en eenselwige uniformdrag, het in die 
afgelope paar jaar dwarsdeur ons land 
getrek. 

Waarskynlik het hierdie instellings 
by die skole aangesteek wat deur 
middel van hulle uniforms 'n groeps- 
gevoel in hulle skool wou kweek en 
deur middel van die uniform allerlei 
vorms van uitspattighede ten opsigte 
van drag en gedrag by die leerlinge 
wou bekamp. 

Ten gunste van die uniform by 
skool en werk kan seker baie prak- 
tiese argumente aangevoer word. 'n 
Geliefde argument in ons land ten 
opsigte van die skoolkinders, was in 
die verlede dat arm en ryk daardeur 
oor dieselfde kam geskeer word, sodat 
die een nie teenoor die ander kan 
afsteek of minderwaardig voel nie. 
Hierdie argument het in ons tyd na- 
tuurlik ,,geboemerang” want as gevolg 
van die veranderde patroon van ons 
volkslewe, waar verplasing en ver- 
huising aan die orde van die das is, 
het die skooldrag in plaas van `n bate 
'n geweldige finansiële las geword. 
Hoevele ouers moes al 'n skaars ge- 
bruikte skooldrag vervang, omdat die 
man verplaas is en eers tydelik in 'n 
woonstel gehuisves word. Die kinders 
word toegerus met die skool van die 
omgewing te klere. Skaars is dit ge- 
doen of daar word huisvesting deur 
die firma in 'n ander deel van die 
stad aangebied, of die ouers koop of 
huur 'n huis in 'n ander deel van 
dieselfde stad. Dit is wel dieselfde 
stad; maar weer 'n ander skool en 'n 
ander kleredrag. Wat gister nog goed 
was, is nou uitgedien. Die ouer moet 
maar weer gaan koop, sodat sy kind 
nie ,.uit” voel nie en omdat sommige 
skoolhoofde 'n ongenaakbare houding 
inneem ten opsigte van die skooldrag 
deur 'n kind te weier wat nie volgens 
sy skool se reëls en regulasies ge- 
kleed is nie. 

Ek weet van menige ouer wat al 
gebid het om verlos te word van die 
las van die skooldrag. 

Ons stop die werker in 'n uniform, 
ook die skoolkind en die spelende 
kind in sy ontspanning bvvoorbeeld 
by die Voortrekkers en ander jeugsbe- 
wegings. Ons kondisioneer ons kind 
van kleins af om gereslementeer te 
lewe. Alles en almal word gelvkge- 
skakel deur middel van die uniform. 
Ons maak van hulle willose en ver- 
beeldingslose wesens. So verbeelding- 
loos dat wanneer hulle rebelleer teen 
hierdie reglementering van hulle le- 
we. hulle dit nie anders kan doen as 
in 'n eenselwige uniform van verwaar- 
losing, slordigheid, onversorgdheid, 


onsedelikheid en morele verval nie; 
van hulle onversorgde hare tot by 
hulle slordige kleredrag is hulle in 
dieselfde uniform geklee. Elke vorm 
van eie jinisiatief, selfstandigheid en 
oorspronklikheid is reeds doodgeslaan. 

Hierdie oorbeklemtoonde groeps- 
gees en uniformbeheptheid, maak 'n 
volk alreeds ryp vir `'n Samelewing 
wat so gereglementeer en geregimen- 
teer word dat die mens uiteindelik 
geen wil of wilskras meer het of mag 
hé nie. 


Volk en Volke 


Die mens wil altyd beter weet as 
God. Wanneer God die volk Israel 
apart stel van die ander volke, dan wil 
Israel juis soos die ander volke wees 
(Eseg. 20:1a e.a.). Wanneer Israel die 
opdrag ontvang soos byvoorbeeld Jona 
om die Woord van God na ander volke 
uit te dra, dan wil hulle nie; dan 
sien hulle op die heidene neer. Eerder 
as om die Woord aan ander volke 
uit te dra in hulle eie omgewing, ver- 
huis Israel om die ander volke en 
mense wat ,,godvresend” is, Israeliete 
te maak en deur middel van die be- 
snydenis by Israel in te lyf. 

Die apostels deins ook nog daarvan 
terug om die evangelie aan die hei- 
dene uit te dra totdat Petrus 'n open- 
baring ontvangs. In sy gesig sien hy 
alle soorte onrein diere wat hy moet 
slag en eet. Hy wil nie totdat hy hoor: 
,Wat God rein gemaak het, mag jy nie 
onheilig ag nie.” (Hand. 11:9). Toe eers 
het dit hom en die vroeë kerk duidelik 
geword dat hulle die evangelie ook 
aan die heidene moet uitdra. Toe het 
dit vir hulle duidelik geword dat daar 
in Christus geen Jood of Griek meer 
is nie. Die onderskeid tussen die 
Jood en heiden het weggeval. Die 
heiden hoef nie deur middel van die 
besnydenis 'n Jood te word om gered 
te word nie. Deur die genade van 
God in Jesus Christus mag die heiden, 
netsoos hy is, ook die evangelie van 
verlossing hoor en aanvaar en gered 
word. Hy hoef nie gedwing te word 
om soos 'n Jood te lewe nie (Gal. 
9:1a). Die mens soos wat hy is, Scith, 
Samaritaan of Jood. is 'n verlore 
sondaar wat deur (God gered moet 
word. Hierdie evangelie is bedoel vir 
alle mense van alle tye dat God hulle, 
soos hulle is, van watter ras of volk 
ookal, wil intrek in sy liefde en se- 
nade. Hulle hoef nie Jode te word om 
gered te word nie. 

God laat 'n veelkleurige en veel- 
soortige volkerewêreld toe, om soos 
hulle is, te mag deel in sy genade 

Volk en Volke 


7] Van vorige bladsy 
as hulle glo. Sy genade is onbegrens 
en sy liefde sonder perke. 

Soos die Jode van ouds, hou ons 
wêreld egter nie van die veclkleurige 
en veelsoortige rykdom van die skep- 
pingswerke van God nie. Soos die 
Jood, glo ons wêreldgrotes nog steeds 
dat die ander volke onaanvaarbare 
barbare is. Die geel en swart volke 
van die wêreld word `n bestaansreg 
ontsê. Hulle is eers beskaafd as hulle 
Engels, Frans, Russies, ensovoorts kan 
praat en soos `n lid van een van 
daardie volke leef. Hy moet sy taal, sy 
volk en sy kultuur prysgee en inge- 
sluk word deur die ,,grotes” van ons 
tyd; dan word hy pas as `n ,,beskaaf- 
de” mens gereken en dan pas reken 
die wêreldkerk teenswoordig dat hulle 
hulle evangeliese opdrag voltooi het. 

Ons volk en kerk het nog nooit in 
hierdie diepgaande minagting ten op- 
sigte van die kleur en lewe van 
ander volke gedeel nie. Ons het nog 
altyd geglo dat clke volk, soos hy is, 
onvoorwaardelik die genadeverkon- 
diging mag hoor. Hulle hoef nie eers 
Engels- of Afrikaanssprekend te word 
om vir God aanvaarbaar te wees nie. 
Die kerk mag nie die verlengstuk 
wees van die nasionale aspirasies van 
die volk of selfs van die Christelik- 
westerse wêreld nie. Daarom het ons 
ons altyd beywer vir die daarstelling 
van eiesoortige volkskerke, sodat elke 
volksgroep op sy eie wyse en in sy 
eie taal die evangelie kan hoor en 
God kan dien. Die evangelie moet in 
elke volk kan leef en beantwoord 
word, omdat hulle almal skepsele van 
God is. 


Die Leplek van die Leeus 
M] Vervolg van bladsy 10 

owerde volkere is in Ninevé opge- 
stapel, die roof in die lêplek van die 
roofdier. Hierdie roof het die mag 
versterk, dit het nie net `n lewe van 
prag en genot moontlik gemaak nie, 
maar enersyds het dit die vermoë van 
die verslane volk verswak om homself 
weer te bevry en andersyds het dit die 
middele van Ninevé gebied om die 
leër met nog beter wapens uit te 
rus, nos gedugter te maak. Van hier- 
die buit sê die HERE, Hy sal dit van 
die aarde verdelg. Op die vernietiging 
van die wapens en die middele om 
die wapens op te bou en in stand te 
hou volg `n verdere konsekwensie: 
die gesante van die groot koning wat 
oral in die verowerde gebiede te vind 
was en hulle stemme ,,dik” gemaak 
het, sal verdwyn en nie meer gehoor 
word nie. Die stemme wat gehoor 
en gehoorsaam moes word kom met 
die ondergang van mag en middele 
tot swye. 


Erns en Pret in die Kerklike Lewe 


Ds. C. W. du Toit in die Rebelliejare 


In ons vorige stuk oor ds. Du Toit 
het daar in een paragraaf iets met 
die druk uitgeval. Daar moes bygekom 
het na die woorde: ,,Saam met die 
Uitvoerende Raadslid van die Repu- 
blikeinse Regering”, die naam van 
dié raadslid ouderling A. D. W. Wol 
marans. 

Ds. Du Toit het nie alleen die woe- 
lige en moelike tyd van die kerkver- 
eniging van 1885-1886 meegemaak en 
'n belangrike rol daarin gespeel nie, 
maar hy het ook die tyd van die 
Rebellie van 1914 en van die eerste 
Wêreldoorlog belewe. Dit was `n moei- 
like tyd vir die kerk as ook vir die 
leraars. Daar was veel verdeeldheid 
cn bitterheid op politieke gebied, ook 
tussen broer en broer en tussen 
vroeëre vriende onderling. 

Potchefstroom het toe drie predi- 
kante gehad, elke Afrikaanssprekende 
kerk een, en gedurende die oorlog 
het die N.G. Kerk 'n tweede gemeente 
gekry, die Mooirivier gemeente. Die 
predikante van eersgenoemde gemeen- 
tes was: Ds. C. W .du 'Toit van die 
Hervormde Kerk, ds. W. J. de Klerk 
van die Gereformeerde Kerk en ds. 
M. L. Fick van die Ned. Geref. Kerk. 

Die politiek het sy rol in die ver- 
deeldheid gespeel. Oor die Sap en Nat 
struwelinge van die tyd kan `n mens 


nou lag, maar destyds was dit 'n 
perd van 'n ander kleur. Toe het dit 
selfs trane verwek en hierdie trane 
was soms bittere trane. 

Dié ernstige, politiek-warme tyd in 
ons volkslewe het ook sy pret en 
humor gehad. Oor die dinge van 
daardie tyd maak niemand hom nou 
kwaad meer nie en kan ek dit aan ons 
lesers vertel sonder om iemand nou 
te na te kom. 

Onder die kerkraadslede van die 
Hervormde semeente het daar moei- 
likheid oor twee broeders onstaan, 
wat by die rebelliekommando van 
generaal Kemp aangesluit het naam- 
lik diakens J. J. Mias Steyn en A. P. 
(Aap) Bezuidenhout. Laasgenoemde 
is in die rebellie bevorder tot gene- 
raal. 


Die twee broeders is wettig deur die 
kerkraad gestel as ampsdraers en deur 
die gemeente gekies, en ook deur ds. 
Du Toit in hulle amp bevestig. Maar 
toe kom die moeilikheid. Ouderling 
Hendrik Terblanche gesteun deur an- 
der, het beswaar teen die bevestiging 
gemaak, want, so het hy gesê, hulle 
het die swaard teen die wettige ower- 
heid opgeneem en daarom moes hulle 
nie bevestig geword het nie. 


] Vervolg op bladsy 14 





|Vierugrootgeleentheid 
met Rentmeester 


'n Verlowing. Bevordering. Huwelik. 
Baba. Elke lewe het sy groot oomblikke. 
Hoe kan 'n mens jou geluk 'n bietjie 
meer permanent maak? Raadpleeg 
Rentmeester. Elke Rentmeester-polis 
beteken 'n bestendiger toekoms. 





Vier dus u volgende groot geleentheid 
met Rentmeester. Dan is u van 
lewenslange gemoedsrus verseker. 


VERSEKERAARS BEPERK 

PASTORALE RUBRIEK 
Die Kinderdoop 


Die argument dat kinders niks weet 
en verstaan nie, dus ook nie kan glo 
nie was aanleiding vir duisende om 
uit die gevestigde kerklike lewe 
weg te breek en elders 'n tuiste te 
gaan soek. Vir die mense is die argu- 
ment van die kind se onwetendheid 
van allesoorheersende waarde en be- 
lang. By hulle geniet dit prioriteit 
en word die grondliggende bybelse 
waarhede wat die kinderdoop regver- 
dig teruggeskuif. 

Die Formulier vir die Heilige Doop 
wat kort na die aanvang van die 
Kerkhervorming opgestel is, handhaaf 
die bediening van die doop aan klein 
kindertjies as deel van die kerklike 
lewe en fundeer hierdie houding op 
bybelse gronde. Dit word duidelik 
waar die studie van die Bybel ge- 
maak word sonder om bevooroordeeld 
te wees, dus onbevange deur een of 
ander vooropgesette stelling. 


Ons mense is in sonde ontvang en 
gebore en daarom is ons kinders van 
die toorn, en dit is ook daardie klein 
kindertjies in die wieg. Maar hulle 
het nog nooit bewustelik enige teken 
van ongeloof of vyandskap teen God 
getoon nie en tog is ook hulle die 
verdoemenis in Adam deelagtig. In 
hulle onwetendheid word hulle ge- 
oordeel, ja veroordeel. En nou, as ons 
hierdie stelling aanvaar en dit word 
dwarsdeur al die kerke so aangeneem, 
wat dan nou van die volgende stel- 
ling? Waarom kan daar dan ook nie 
net so onvoorwaardelik aanvaar word 
dat hulle sonder dat hulle dit weet 
ook weer deur Christus tot genade 
aangeneem word nie? Waarom kan 
die tweede stelling nie ook aanvaar 
word ten opsigte van dieselfde on- 
kundige onwetende klein kindertjies 
nie? En as hulle tot genade aange- 
neem word waarom kan hulle dan 
nie ingelyf word in die genadever- 
bond nie. En hierdie inlywing geskied 
net deur een enkele handeling, naam- 
lik die bediening van die Heilige 
Doop. Of is daar iets verkeerd met 
die genade as dit aan klein kindertjies 
bewys word? 


Dus ons neem die waarheid aan 
dat die kinders die vonnis moet dra 
al het hulle nog geen hand verroer om 
bewustelik iets verkeerds te doen nie. 
Mag ons nou die ander waarheid ver- 
werp dat hulle in Christus die belof- 
tes van verlossing ontvang en verder 
dat die sakrament van die Heilige 
Doop van die belofte spreek, dit be- 


seël en bekragtig. Die kinders mag 


die vonnis ontvang, maar nie die 
verbondseëls nie. So `n houding is 


Doopkategese 


nie konsekwent nie en moet verwerp 
word. 


Wat deur Adam verkeerd gedoen 
is en van hom af oorgeplant is, word 
gehandhaaf; maar wat deur Christus 
tot redding van groot en klein bewerk- 
stellig is, word net op volwassenes 
van toepassing gemaak omdat hulle 
weet waarom dit gaan, en die klein 


DR. P. W. VENTER 


kindertjies word uitgesluit. Die in- 
vloed van Adam se sonde kan egter 
nie sterker en blywender wees as die 
vrymaking onder die genadeverbond 
van Christus nie. Die magsinvloed van 
Christus is beslis groter en die wer- 
king daarvan gaan die klein kinder- 
tjies nie verby nie. Om in Christus 
tot genade aangeneem te word, is 'n 
weldaad wat die gelowige sowel as 
die kind uit die gelowige ouer raak. 
Het die kind die reg om die teken 
van die weldaad te ontvang? 


Ons redenasie word verder versterk 
deur die woorde aan Adam en Eva 
in die paradys waardeur al hulle af- 
stammelinge betrek word. Ook wat 
Abraham betref, is dit nie net hy as 
persoon aan wie God die toesegging 
maak nie, maar ook aan sy nageslag 
in hulle geslagte. Die Formulier vir 
die Heilige Doop haal verder aan dat 
Petrus gesê het dat die belofte aan 
hulle en hulle kinders toekom, almal 
wat daar ver is, die wat die Here onse 
God na Hom toe sal roep. God gaan 
dus aan Abraham se nageslag wat 
nog gebore sal word, ook sy guns 
bewys. (Gaan die gunsbewyse aan 
Abraham se nageslag nou in werking 
tree by geboorte, of op leeftyd sestien 
of een en twintig. Wie die gunsbewys 
net wil gee aan die volwassene, sien 
dus die verbond nie reg nie en rede- 
neer by die verbondsgedagte verby. 
Hulle sien net die afsonderlike per- 
soon raak, elkeen vir sigself dan, en 
daarom sal by so `n redenering die 
kind van die doop uitgesluit word. 
Die afsonderlike persoon is hier die 
volwassene wat kan verstaan en met 
woorde kan sê dat hy glo. Daarom 
gaan dit. Wie egter die verbond reg 
sien, sal die kinders insluit met toe- 
diening van die verbondseël. 

As die belofte waarvan Petrus praat 
in gedagtenis gebring word, sal die 
gesinshoof seker aan sy eggenote moet 
Sê: dit is jammer, maar ons kinders 
verstaan nog niks van hierdie dinge 
nie en daarom is hulle nou deur God 
(let wel: deur God) uitgesluit. En 
waar het God dit ooit gesê of gedoen 


of laat doen? Maar mense doen dit 


daar waar die seëls van die genadever- 


bond nie aan kinders bedien mag 
word nie. 


God het die kinders nog nooit uit- 
gesluit nie en ons kerk het ook nog 
nooit die verbondsteken aan `n kindjie 
geweier nie. Daar staan geskryf: want 
die belofte kom aan julle toe en aan 
julle kinders. Dus die kinders is ook 
eienaars (let wel: kinders is eienaars) 
van dieselfde beloftes van wederge- 
boorte heiligmaking en die verlossing. 
Eienaars van die beloftes maar die 
doop wat net `n teken en seël js, 
moet wag. Hoe kan dit? Is die wat 
klein is dan ook nie deel van die 
gemeente nie? en aan die gemeente, 
Gie volk, kom die beloftes toe. 


Ons let ook verder daarop dat die 
ou verbond waarvan die besnydenis 
'n teken was, opgevolg is deur ʼn 
verbond wat soveel beter is. In Heb. 
7:22 lees ons: ,in so ver het Jesus van 
'n beter verbond borg geword.” Hier- 
die gedagte word verder benadruk in 
Heb. 8:6, 7 waarin nie net van beter 
beloftes melding gemaak word nie, 
maar ook dat as die eerste een onbe- 
rispelik was, dan sou die tweede nie 
nodig gewees het nie. Maar die tweede 
is beter, daarin is ook geen onder- 
skeid nie en ook aan die dosters 
word saam met die seuns die doop 
bedien. Albei is tog erfgename van 
God, ja reeds van kindsbeen af, — 
nie na hulle eers 'n sekere ouderdom 
bereik jet nie. 

Nou word die kinders gedoop as 
erfgename van die ryk van God en van 
sy verbond. Hulle is kinders wat in 
Christus geheilig is en wat van ge- 
lowige ouers kom. Die doop self gaan 
hulle nie in die ryk van God inbring 
nie, want hulle is reeds kinders van 
daardie ryk. Hulle staan tog nie gelyk 
aan die kinders van die heidene nie, 
hulle is gebore onder die belofte. 
So word hulle gedoop en ontvang die 
seël van die belofte, — `n seël waai- 
mee `n kenteken oorhandig word, van 
wat jy reeds is. Dus die kinders gaan 
nie eers eendag ergename word nie, 
hulle is dit nou. As hulle egter die 
erfenis later gaan verwerp dan is 
daardie daad nie `n rede waarom die 
eertydse erkenning en aanvaarding en 
beseëling van die erfenis nie sou 
plaasgevind het nie. Die latere son- 
daarslewe kanseleer nie die vrye toe- 
gang tot die sakrament in die jare 
van die kind nie. 

Jy word gebore as erfgenaam, dit 
word erken en daarom word die kind 
gedoop, — maar jy tree so op dat jy 
die erfenis later nie gaan ontvang nie, 
Hiervoor moet die blaam nie gewerp 

Ds. C. W. du Toit in die Rebelliejare 


L] Vervolg van bladsy 12 


Ds. Du Toit se antwoord daarop 
was, dat die broeders wettig verkies 
Is, dat daar geen besware daarteen 
ingekom het nie, en dat hy hulle dus 
moes bevestig in hulle ampte. Die 
beswaarmakende ouderling wou daar- 
mee geen genoeë neem nie en het die 
vergadering verlaat. `n Tydjie later 
het hy by die Mooirivier gemeente 
van die N.G. Kerk aangesluit, by die 
gemeente wat die tyd in die wandel 
die ,,tipperêrie” kerk genoem is. 

Maar dit was nie net hierdie ge- 
meente wat destyds 'n politiek-ge- 
kleurde bynaam gekry het nie. Die 
ander gemeentes van die drie kerke 
het elkeen uit die volksmond ook `n 
tiperende na die politiek-ruikende 
naam gekry. 


Die moedergemeente van die N.G. 
Kerk, uit wie die ondersteuners van 
die regeringsbeleid van dié tyd getree 
het om 'n pro-oorlog (1914-1918) en 
anti-rebellie gemeente naamlik die 
Mooirivier gemeente te stig, is toe op 
straat die rebeliërie kerk genoem. 
Hierdie gemeente se predikant, ds. M. 
L. Fick, het later die nasionale volks- 
raadslid van Potchefstroom geword. 

Die Gereformeerde gemeente het 
destyds as predikant gehad ds. W. J. 
de Klerk, die vader van ons senaats- 
president. In die volksmond is die ge- 


meente toe genoem die dopperêrie 
kerk. 


Die Hervormde kerk het as dominee 
dié tyd gehad ds. C. W. du Toit. Hy 
het hom buite die politieke stryd 
gehou en op dié wyse getrag om vrede 
in sy gemeente te bewaar. Die gevolg 
van hierdie houding was dat sy ge- 
meente `n naam gekry het wat daar- 
mee in ooreenstemming was naamlik 
die dountkêrie (,,domt care”) kerk. 


Hierdie vier grappige name: Tippe- 
rérie; rebellêrie; dopperêrie en dount- 
kérie was dié tyd bedoel as skeld- 
name. Oor elkeen van hierdie name 
was daar mense wat hulle toe daaroor 
warm gemaak het. Maar die gras groei 
gelukkig ook oor sulke bitterhede en 
so het die humor ook hier op die lang 
duur geseëvier dat niemand hom nou 
meer daaroor kwaad maak nie. En 
hierdie spotname het van die woorde- 
skat van die teenswoordige Potchef- 
stromers so goed as verdwyn. 


— Joh. Dreyer. 


Om God te vergeet is die grootste 
ongeluk in die wêreld. 
—  Pestalozzi. 


Die Kinderdoop 

word op hulle wat gemoeid was met 
die toediening van die teken van die 
verbond nie. Dit moet nie beskou 
word dat hulle voorbarig gehandel 
het nie, want wat gebeur het in die 
kinderjare was heeltemal reg gewees. 
Ook kan dit gebeur dat 'n kind on- 
gedoop sterf. Hy het die verbonds- 
teken van die doop nog nie ontvang 
nie, maar dit ontneem aan die ge- 
lowige nog nie die erfenis nie. Die 
doop maak nie salig nie. Dit is net 
'n teken wat aan groot sowel as klein 
toegedien kan word. Dit is beslis nie 
reg nie om die toediening van die 
verbondseël as teken dat `n kind in- 
gelyf word in die genadeverbond uit 
te stel nie. 


Die sekretaris van die Hervormde 
Wêreldbond, dr. Marcel Pradervand, 
tree op 31 Oktober na 22-jarige diens 
af. Hy sal opgevolg word deur ds. 
Perret van Switzerland. 

Met die eerskomende vergadering 
van die Wêreldbond in Nairobi, Kenia 
sal die tema van die samekoms wees: 
God versoen en bevry. 

Dan sal die samesmelting plaasvind 
met die Internasionale Kongregasio- 
nalistiese Raad tot een gesamentlike 
konfessionele organisasie. 


— Hervormde Persbureau. 








eis wanneer dit goedkoner is 

aartjies is onderworpe aan sekere Vvoor- 
s—) El - is hulle geldig vir een maand. Konsessies 
OD retoerreise. 
breek word ni ie cn moet `n aanvang neem op 
kaartjie verskyn. Terug- 
e mag nie voor die se dag vanaf die aan- 
vang van die heenreis begin nie. Verminderde 
tariewe vir kinders geld ook in konsessietye. 


en bespaar 25% op die treingeld! 


VAN ENIGE STAISE IN 


DIE TRANSVAAL EN 
NATAL 


DIE REPUBLIEK 


DIE REPUBLIEK 


Die heenreis mag 

NA ENIGE STASIE IN 


DIE REPUBLIEK EN 
SUIDWES-AFRIKA 


DIE REPUBLIEK EN 
SUIDWES-AFRIKA 


(Heen- en retoerreise mag nie op 9 en 12 April 1971 begin word nis) 


DIE KAAPPROVINSIE 


nog makliker, 
S.A. Spoorwegreisburo al u 
reisreëlings, insluitende hotel- 
besprekings, behartig. 













Konsessies geld nie op die Bloutrein nie. 

Sitplekke kan tot drie maande vooruit bespreek 
word. Skakel net die besprekingskantoor by u naaste 
stasie of klop aan by enige aangestelde reisagent...of 


laat u naaste 





SUID- AFRIKAANSE SPOORWEË 

Berigte van Oral 


Nederlands 
Herv. Kerk 


DS. EXALTO. 

'n Stem van €En wat roep In 

die woestyn 

Die sinode van die Herv. Kerk in 
Nederland het in sy jongste sitting 
'n brief aan die Nasionale Raad van 
Kerke in Amerika goedgekeur. Daarin 
word die kerke in die V.S.A. gevra 
om al wat moontlik is te doen om die 
Amerikaanse volk en regering daar- 
toe te beweeg om die Amerikaanse 
leër so gou moontlik uit Kambodja 
terug te trek en om te probeer om 
'n basis van onderhandeling te vind. 
Die brief word gestuur, so gaan dit 
verder, omdat die sinode diep bewoë 
is oor die onuitspreeklike lyding van 
die miljoene wat nou al jare in vrees 
cn verwarring lewe en omdat ons as 
Christelike kerke alles moet doen om 
geregtigheid en vrede te bevorder. 

Volgens die berig in die Nederland- 
se persburo het een lid van die ver- 
gadering, net een, daarop gewys dat 
van die kant van die kerk geen woord 
van protes teen allerhande kommu- 
nistiese aggressie verneem word nie. 

Hierdie opmerking het geen steun 
gevind nie. Die voorstel is met die een 
teenstem van ds. Exalto aangeneem. 

Dit is inderdaad merkwaardig en 
spreek boekdele! Geen woord verder 
teen die kommunistiese aggressie, 
maar wel teen die bestryders van die 
kommuniste. Moet suidoos Asië maar 
aan die kommuniste ten prooi val? 
En sal daar dan sprake kan wees van 
die bevordering van ,,geregtigheid en 
vrede?” 

Waar het die ateistiese kommunis- 
me al geregtigheid en vrede gebring? 

Het die kommuniste dit gebring in 
Hongarye of in 'Tsjeggo Slowakye? 

Kan `n Christelike kerk sy oë hier- 
voor sluit? 

Ere aan ds. Exalto. 

— Joh. Dreyer. 


RHODESIESE HERVORMDE KERK 
— SALISBURY GEMEENTE 


Hier volg 'n volledige lys van do- 
nasies wat ons tot nou toe ontvang 
het vir ons boufonds. 

Gobabis R50,00; Louis 'Trichardt 
R100.00; Zeerust R25.00; Parys R20.00; 
Boksburg (Parkrand) R25.00; Pretoria 
(Sunnyside) R100.00: Sasolburg R50.- 


00; Kroonstad R20.00; Welkom R50.00; 
Pretoria (Wonderboompoort) R25.00; 
Marble Hall R100.00; Alberton (Rand- 
hart) R100.00; Villiers R10.00; Preto- 
ria (Oosmoot) R20.00; Nelspruit R50; 
Pretoria (Voortrekkerhoogte) R41.10; 
Klerksdorp (Freemanville) R100.00; 
Heilbron R20.00; Witfield R10.00; 
Oogies R200.00; Johannesburg (Ken- 
sington) R80.00; Randburg R100.00; 
Ebenaezer (Ellisras) R50.00; 'Thaba- 
Zimbi (Vliegepoort) R100.00; Vander- 
bijl Park-Oos R50.00; Kampersrus 
R25.00; Dordrecht R15.00; Lichten- 
burg R200.00; Cullinan R50.15; Brix- 
ton R50.00 vir vyf jaar; Sabie R20.00; 
Rivonia, Johannesburg-Noord R25.00; 
Hartebeespoort (Brits) R50.00; Bethal 
R100.00; Potchefstroom-Suid R100.00; 
Vrede R10.00; Mara, N.-Tvl. (Vivo) 
R10.00; Turffontein R50.00; Stoffberg 
R20.00; Pretoria-Wes R120.00; Springs 
R50.00, belofte van nog R50.00 later; 
Krugersdorp-Wes R50.00; Wolmarans- 
stad R66.12; Meyerton R50.00; Blink- 
pan Tvl. (Koornfontein) R50.00; Riet- 
Spruit (Vanderbijlpark) R200.00; 
Edenvale R10.00; Gezina, Pretoria 
(Bergsig) R50.00; Klerksdorp R25.00; 
Harmonie (Brakpan) R100.00; New- 
lands R50.00; Lichtenburg-Oos R10.00; 
Port Elizabeth R50.00; Brits R50.00; 
Volksrust R15.00; Bethlehem R10.00; 
Ottosdal R50.00; Primrose R50.00; 
Nylstroom R50.00; Witbank R150.00; 
Vredefort R10.00; Eendrag (Leslie) 
R50.00; Rustenburg-Suid R100.00; Em- 
pangeni R5.00; Potchefstroom R00.00; 
Pretoria (Philadelphia) R50.00. Totaal 
R3,992.37. 

Ons innige dank aan al die gemeen- 
tes wat ons gesteun het met donasies 
of met aanmoediginge. Voor die jaar 
om is sal ons weer 'n beroep doen vir 
verdere hulp. 

Met vriendelike groete, u broeder 
in Christus — C. W. LYON, Kassier. 


Elandspoort Pretoria 
Ouderling J. J. De Beer 


Ouderling J. J. de Beer, of soos 
hy beter bekend was, oom Jopie de 
Beer is op 5 Julie 1970 oorlede op ʼn 
ouderdom van byna 72 jaar. Oom 
Jopie was een van die mense wat God 
aan Sy kerk op aarde gee waarsonder 
die kerk nie sou kon bestaan nie. 
In 1934 het oom Jopie diaken geword 


in Krugersdorp en onafgebroke gedien 
tot met die afstigting van Randpoort, 


toe hy as ouderling van die' nuwe 





gemeente gekies is. Daar het hy onaf- 
gebroke gedien tot 1945, in welke jaar 
die gesin na Pretoria verhuis het. Vir 
ongeveer 18 maande was oom Jopie 
toe nie kerkraadslid nie, maar teen 
die einde van 1946, met die stigting 
van die gemeente van Pretoria-Wes, 
is hy as ouderling van die nuwe ge- 
meente bevestig. Sedertdien het hy 
onafgebroke as ouderling gedien, eers 
in Pretoria-Wes en daarna in Elands- 
poort nadat die gemeente van Preto- 
ria-Wes afgestig het. Die laaste twee 
jaar van sy lewe was oom Jopie se 
gesondheid swak en kon hy nie meer 
aktief as ouderling werk nie. Dit is 'n 
teken van die hoë waardering van die 
kerkraad en gemeente dat hulle hom 
laat aanbly het as Ouderling en by 
hom aangedring het dat hy sy plek 
in die ouderlingsbanke moet inneem, 
wat dan ook geskied het tot sy dood 
toe. 

Oom Jopie het gedurende sy lewe 
in die gemeente en ook in die Ring 
op baie liggame gedien. Veral in die 
gemeente Elandspoort het hy 'n be- 
langrike rol gespeel. So is die Sondas- 
skool van Elandspoort in sy huis met 
12 kinders begin en het die Sondag- 
skool vir baie jare op hom gerus. 

Die grootste invloed het uitgegaan 
van die persoon van oom Jopie. Hy 
was altyd nederig, vriendelik en in- 
nemend. Enigeen wat met hom te 
doen kry, kon nie anders as om van 
hom te hou en vir hom die diepste 
agting te koester nie, omdat jy gevoel 
het dat dit 'n mens is met 'n opregt- 
heid, eerlikheid en geloof wat'bo alle 
twyfel staan. 

Hy laat 'n gesin na wat nog steeds 
in kerkdiens staan. Sy vrou, tant Issie, 
het al die jare aan sy sy in die kerk 


`gestaan `en deur haar bekwaantheid 


(3 Blaai om 

Berigte van Oral DO] Van vorige bladsy 


Oudl. Jopie De Beer 


en innemende persoonlikheid was sy 
'n leier onder die Susters. Sy seun 
Piet dien reeds jare as een van die 
leidende en toonaangewende diakens 
van die gemeente Elandspoort. So ook 
van die ander kinders elders. 

Oom Jopie laat baie vriende en `n 
dankbare kerk na. Almal wat hom ge- 
ken het, is bly en dankbaar vir die 
voorreg om So 'n mens te kon ont- 
moet. 

—P. S. DREYER. 


WOLMARANSSTAD TREUR 

Dit was vir die gemeente van Wol- 
maransstad `n gevoelige slag toe hulle 
op 9 April 1970 moes verneem van 
die skielike heengaan van hulle oud- 
ste ouderling in sy slaap, Gabriël Pe- 
trus Rossouw is gebore op 5 Maart 
1896 op die plaas Karreeboskuil. Hy 
was 'n seun van Marthinus Rossouw 
en Johanna gebore Jansen van Rens- 
burg, en `n kleinseun van Gabriël 
Rossouw, een van die stigterslede van 
die gemeente Wolmaransstad, wat ook 
van 1894 af op die kerkraad gedien 
het tot na die driejarige oorlog toe 
hy om gesondheidsredes moes bedank. 

As klein seuntjie is Gabriël saam 
met sy moeder deur die Engelse ge- 
vang in die oorlog en na die konsen- 
trasiekamp op Klerksdorp gestuur, 
om later weer Durban toe gestuur te 
word na die Howickkamp. 

Op 2 Januarie 1923 is hy getroud 
met Martha Maria Magdalena van der 
Westhuizen gebore op 5 Junie 1898. 

In 1901 het die klein Martha haar 
vader, 2 broers en 2 susters in een 
week verloor deur die dood en het 
sy, haar oudste suster en haar moeder 
alleen van die hele huisgesin oorge- 


bly. 
Op 16 Oktober 1937 word oom 
Gawie, soos hy alombekend is, as 


diaken gekies en op 11 Oktober 1941 
as ouderling en bly hy ouderling tot 
met sy heengaan. 

Op `n sagte en baie kalm manier 
het hy sy kerk gedien, die vergade- 
ringe baie getrou bygewoon. 

Op 24 September 1969 ontval sy 
geliefde eggenote hom, hoewel sy 'n 
hele tyd siek was het die einde tog 
skielik gekom. 

In stilte het hy getreur oor sy ge 
liefde vrou, en altyd gesê 'n mens 
kla nie oor die werke van die Here 
nie. 

Op 8 April 1970 het hy gesond gaan 
slaap en toe sy seun die volgende 
more by hom in die kamer kom, was 
hy reeds oorlede in sy slaap. 





Hoe wonderlik is die werk van die 
Here tog! 


Saam met hulle vier kinders, treur 
die hele gemeente oor hulle, maar ons 
treur met dankbare harte, en nie soos 
diegene wat geen hoop het nie. 


— P. J. Rossouw (Skriba). 


HERDENKING VAN 25-JARIGE 
BESTAAN VAN DIE NED. HERV. 
GEMEENTE STOFFBERG 
8.6.45 — 14.6.70 


Die gemeente was bevoorreg om die 
naweek van die 13e en 14e Junie 1970, 
by geleentheid met die bediening van 
die Heilige Nagmaal, ook haar vyf-en- 
twintig jarige bestaan feestelik te 
herdenk. 


'n Mooi program wat die geskiede- 
nis van die gemeente treffend belig 
het, was vir die feesgangers beskik- 
baar. 


Die gemeente was ook bevoorreg 
om drie predikante, by name, di. G. J. 
Roos, D. J. van Staden en D. J. du 
Toit in die midde te verwelkom. 


Ds. Roos het Saterdag die voorberei- 
dingsdiens tot die Nagmaal en fees- 
rede gelewer. Hy het sy preek geneem 
uit Psalm 103 waarby hy die gemeente 
seën toegewens het. `n Lewenskragtige 
gemeente sal na die geloof groei, 
daarom sing ons 'n loflied omdat Hy 
goed is en sal bly. 

Ds. Van Staden het die Nagmaals- 
diens waargeneem en sy preek ge- 
lewer na aanleiding van I Johannes, 
hoofstuk 1 vanaf vers 7. Die tema 
van sy boodskap en seënwense was 
gebaseer wat die woord LIEFDE” vir 
die mens as enkeling en die gemeente 
beteken. Hy het die gemeente geloof, 
omdat, soos hy ons ken, ons gewone 
mense is en dat ons trou gebly het in 


die eenvoud daarvan. 


Ds. Du Toit het die Dankseggings- 
diens gelei uit Psalm 145 verse 18 tot 
20. Vir die pad vorentoe wil hy vir ons 
weergee, soos die Psalmdigter dit be- 
sing, ,.Heer, heilig ons dan in die 
waarheid.” Dit is sy wens dat die 
gemeente met vreugde en blydskap 
die toekoms sal ingaan. 


Ook 'n treffende boodskap van ge- 
lukwensing van die leraar van die 
N.G. Gemeente Roossenekal, ds. J. W. 
Dedman, is ontvang en voorgelees. 


Die gemeente waardeer ook bood- 
skappe van gelukwensing van die 
plaaslike Geref. Kerk, die Hervormde 
Gemeente Roossenekal en Waterval- 
Boven. 


Aan die feeskommissie is die ge- 
meente dank verskuldig vir die harde 
werk en beplanning wat die verrig- 
tinge voorafgegaan het. 

Die susters bly die trots en stukrag 
van die gemeente. Dit was prysens- 
waardig en `n lus vir die oog om die 
feestelike tafels met heerlike geregte 
te sien en te geniet. 


Waar die gemeente se vyf-en-twintig 
jarige bestaan nou helder en duidelik 
omlyn is, dank ons die Goeie Vader 
vir Sy groot genade en liefde. Ons 
gaan die toekoms onbevreesd tege- 
moet want ons het die wete dat Hy 
ons sal dra en verdra, altoos deur 
die lewe. 

— P. J. van der Merwe, Skriba. 


ONTVANGS VAN DS. DU TOIT 
5 JULIE 1970 


Die Ned. Herv. Gemeente van Tza- 
neen kan van geluk spreek. Binne 
drie en `n half maande nadat hulle 
van hulle vorige leraar ds. H. J. Gey- 
ser afskeid geneem het, het hulle die 
voorreg gehad om 'n nuwe pastorie- 
paar in die persone van ds. en mev. 
D. J. A. G. du Toit in die gemeente 
te verwelkom. Hiervoor kan die Here 
van die Kerk wat. dit so beskik het 
nie genoeg gedank word nie. 

VROUERUBRIEK 


Op ons 29ste sustersverenigingkon- 
gres het die minister van Volkswelsyn 
en Pesioene, sy edele dr. C. P. Mulder, 
dit beklemtoon dat indien dit enigsins 
moontlik is ons tog ons bejaardes in 
die familie tuis moet versorg, aange- 
sien die verpleging van bejaardes in 
'n ouetehuis, as gevolg van die be- 
perkte aantal tehuise en tekort aam 
verpleegsters, 'n probleem geword 
het. 

'n Mens moet versigtig wees om na 
bejaardheid te verwys noodwendig as 
`n probleem. Ons moet altyd die groot 
bydrae wat bejaardes lewer en ge- 
lewer het tot vooruitgang van die 
maatskappy, in gedagte hou. Die kwes- 
sie is net dat die hantering van be- 
jaardes `n probleem word wanneer 
hulle nie gesond is nie, en wanneer 
hulle afhanklik word. 

Die lewensverwagting van die mens 
het as gevolg van beter lewensom- 
standighede, en die baie nuwe me- 
diese ontdekkings aansienlik gestyg. 
Dit word bereken op ongeveer sewen- 
tig jaar. Vroue leef gewoonlik `n biet- 
jie langer as mans maar is meer 
sieklik. 

`n Groot verskeidenheid geriatriese 
siektetoestande word aangetref, waar- 
onder: 

(i) Harttoestande: Hier kry ons ver- 
al arterioklerose (verkalking van 
die hart en bloedvate) wat verswakte 
sirkulasie meebring, dit veroorsaak 
weer trombose, swak sirkulasie van 
die voete of bene wat lei tot gangreen, 
hipertensie (verhoogde bloeddruk), 
beroerte, ens. 

(ii) Geestesversteurings: — geestes- 
agteruitgang — nie sielsiekte as So- 
danig nie. Dit kom tot uiting in die 
vorm van neurotiese beheptheid, ge- 
heueversteurings, ander sielkundige 
versteurings en wanaangepastheid — 
die soort van vae agteruitgang van 
geestesfunksie. 

(iii) Mataboliese versteurings: se- 
nuweeversteurings soos epilepsie, par- 
kinsonisme, versteurings van die nier- 
en blaasfunksie, versteurings van die 
sintuie, soos die gesig (blindheid), 
gehoor (doofheid), ens. 

(iv) Meganiese toestande: amputa- 
sie van ledemate, breuke, maagtoe- 
stande, kanker en chroniese borstoe- 
stande soos brongitis, ens. 
ONGELUKKE: 


Fen van die mees algemene onge- 
ivkke is 'n val, wat dikwels 'n breuk 
veroorsaak van die been hoog bo naby 
die potjie. Dit is ook heel dikwels die 
begin van die einde omdat `n bejaarde 


Tuisverpleging van Bejaardes 


van 79-80 jaar dikwels nog redelik 
gesond en aktief is, maar sodra hy 
val en die been breek, word hy bed- 
lêend; hy verloor sy energie, hy ver- 
loor sy weerstand en hy doen heel 
dikwels sekondêre brongiale- of long- 
siektes op as gevolg daarvan. Die 
been breek juis naby die boonste 
gewrig omdat dit `n dun deel van 
die been is. Die bene van bejaardes 
MEV. C. L. BADENHORST 
verloor `n deel van die kalksubstansie, 
wat die been hard maak; die been is 
dus brosser, en omdat die sirkulasie 
in bejaardes oor die algemeen en 
vernaamlik die sirkulasie van been- 
weefsel self swakker is, is die herstel 
heel dikwels baie moeilik. Ander 
beenbreuke kan ook opgedoen word, 
byvoorbeeld van gewrigte of enkels, 
of as die bejaarde val met sy kop teen 
die muur, maar die heupbreuk is die 
mees algemene. 

Die oorsake van hierdie breuke is 
gewoonlik; `n glad gepoleerde vloer, 
die punt van `n mat, trappies of `n 
bifokale bril. Skielike floutes kan ook 
'n oorsaak wees. 

AGTERUITGANG VAN GEESTES- 
FUNKSIES. 

Die een belangrike, kenmerkende 
teken is die verlies van geheue. Dit 
het `n spesiale karaktertrek naamlik 
die geheue vir onlangse gebeure word 
die maklikste versteur. Daar is waar- 
skynlik redes voor: die idees wat in- 
geprent is toe hulle jonk was, het `n 
neiging om vaster te bly as die dinge 
wat later ingeprent word. Toe die 
inprenting op `n jonger stadium plaas- 
gevind het, was die senuweestelsel 
nog normaal, maar nou, waar arterios- 
klerose en agteruitgang van verstand- 
funksies reeds ingetree het, is die in- 
prenting nie so helder nie. Dikwels 
word gevind dat bejaardes iets wat 
jare gelede gebeur het met helderheid 
en detail kan vertel — maar hulle kan 
nie onthou wat hulle byvoorbeeld vir 
ontbyt gehad het nie. Dus die resente 
geheue toon dikwels die eerste en 
ergste belemmering. 

`n Ander verskynsel wat by bejaar- 
des voorkom, is die van algemene ag- 
teruitgang en vertraging van al hulle 
funksies, hulle reaksies is stadiger en 
hulle neem langer om te besluit om 
iets te doen. As hulle dan eenmaal 
sover gekom het om `n besluit te 
neem, dan is dit asof hulle energie 
in `n kanaal verloop sodat as hulle 
eers `n begin gemaak het, dan moet 
hulle aanhou. So gebeur dit dat be- 
jaardes dikwels by kruisings oor strate 
voor motors beland. 

Die verskynsel van oorvertel van 
dieselfde storie is ook verwant hier- 


aan. Selfs al word hy herinner dat hy 
dieselide storie gister vertel het — 
dan maak dit nog nie vir die bejaarde 
saak nie, hy gaan aan om sy storie te 
vertel. Hy moet eenvoudig die aktiwi- 
teit klaarmaak anders voel hy onge- 
lukkig. Die vertel van stories is ook 
'n voorbeeld van die gewoonte waarin 
bejaardes verval om minder konstruk- 
tief te dink. Begrip hiervan lei daar- 
toe dat hierdie soms ergelike verskyn- 
sel met meer geduld aanvaar word. 

Nog 'n faktor by geesteversteurings 
is die van emosionele onstabiliteit. 
bie bejaarde se emosies is baie mak- 
liker versteurbaar as die van jonger 
mense, trouens, sy emosies toon nogal 
heelwat ooreenstemming met die van 
'n kind. Hierdie emosionele onstabili- 
teit veroorsaak soms moelikheid in 
huishoudings waar bejaardes by hulle 
kinders inwoon, veral waar daar klein- 
kinders is. As die kinders gespanne 
is, kan dit ontsteltenis veroorsaak wat 
voorkom kan word deur die nodige 
insig. 

Sosiale ontbering is nog 'n aspek 
van belang. Die bejaarde het 'n gevoel 
van nutteloosheid en eensaamheid. 
Hierdie twee faktore veroorsaak `n 
Sroot mate van wanaanpassing en lei 
soms tot ernstige geestesversteurings 
by bejaardes. Dit is goed om hulle 'n 
werkie te gee, dit hou hulle besig en 
gee hulle 'n gevoel van waarde, hulle 
voel nodig omdat hulle nog iets vir 
iemand anders kan doen. 

GEHOOR: 

Die meeste mense toon met toene- 
mende ouderdom `n mate van stadige 
toenemende doofheid, wat nie nood- 
wendig ernstig is nie, maar wat hulle 
aanpassing kan versteur. Dit veroor- 
saak dat hulle uitgesluit voel in `n 
geselskap en mettertyd benadeel dit 
hulle hele geestestoestand. In hierdie 
geval kan die gebruik van 'n gehoor- 
apparaat dikwels baie help om die 
geleiding van klanke beter te maak. 
GESIG: 

Die meeste mense bo sestigjarige 
leeftyd het een of ander hulp nodig 
wat hulle gesig betref. Wanneer 'n 
bejaarde 'n bril nodig het, is toets 
van die oë en verkryging van die bril 
nie voldoende nie, hy moet ook geleer 
word hoe om die bril te gebruik. Dik- 
wels is die bril vir hom van geen nut 
nie, omdat hy dit slegs eenmaal dra, 
en dan kla dat hy nie daarmee kan 
sien nie. 'n Sekere mate van aanpas- 
sing is wel nodig. Veral die bifokale 
bril, wat dikwels vir bejaardes voor- 
geskryf word, lewer probleme op en 
hulle moet geleer word hoe om daar- 
mee oor die weg te kom. 


] Blaai om 

As die bifokale bril te veel proble- 
me gee, moet hulle twee brille kry — 
een waarmee hulle kan lees en een 
waarmee hulle ver kan sien. Om ver- 
warring uit te skakel moet die bril 
huisies duidelik gemerk word, want 
dit kan lei tot weerstand teen die 
brille as hulle dit nie na behore kan 
gebruik nie, en hulle verloor dus `n 
belangrike aanpassingsfaktor: behoor- 
like gesig. Hiersonder kan hulle nie 
lees of deelneem aan enigiets waar- 
voor gesig `n vereiste is nie. 


DAAGLIKSE BAD: 

Die bad van 'n bejaarde veroorsaak 
oor die algemeen probleme. Veral as 
geestesversteuring reeds ingetree het. 
Die bejaarde weier eenvoudig om te 
bad, beweer dat hy nie vuil is nie, 
tog is dit noodsaaklik om elke dag te 
bad aangesien die liggaam afvalstow- 
we ook deur die vel afskei. 'n Bad is 
ook baie verfrissend. Dit is sed om 
`n dun lagie rubber of sponsrubber on- 
der in die bad te plaas, ook voor die 
bad, dit verhoed dat hy g'v. `n Bad 
met handvatsels is die ideale. Die be- 
jaarde is baie bang dat hy sal gly en 
val, moet hom dus nooit alleen laat 
in die bad nie, hy mag ook moontlik 
die warm kraan oopdraai en lehte 
brandwonde opdoen wat moeilik ge- 
nees. 


DIE VOETE: 

Bejaardes is geneig om voetkwale 
te kry, byvoorbeeld insinking van die 
boë van die voete, wat pynlik is en 
eelte tot gevolg het. Soms kry hulle 
ingroeitoonnaels wat hulle dan onoor- 
deelkundig afsny. Dit is besonder be- 
langrik dat bejaardes met die sny van 
toonnaels gehelp moet word, vernaam- 
lik as hule nie goed kan sien nie, want 
heel dikwels is dit die begin van `n 
gangreenproses as zevolg van die 


swak bloedsirkulasie —- veral in ge- 
valle van suikersiekte. 
DIEET: 


By bejaarde mense is die metabo- 
liese prosesse stadiger en minder met 
ander woorde, hulle het minder kalo- 
rieë nodig as 'n jong mens, om min 
of meer dieselfde lewe te lei. As hulle 
bedlêend is het hulle nog minder 
kalorieë nodig. Bloot die feit van op 
wees en rondloop, maak `n verskil van 
'n paar honderd kalorieë. 

Dikwels gebeur dit dat oumense nie 
bulle eetgewoontes verander nie, hulle 
cet nog net soveel soos vroeër en die 
gevolg is dat hulle vet word. Selfs al 
het hulle deur die middeljare gegaan 
sonder om vetsug te ontwikkel, want 
hulle neem te veel kalorieë in vir 
bulle behoeftes. Soms vergeet hulle 
dat hulle reeds geëet het en eet dan 
weer, die teenoorgestelde kan ook 
gebeur, hulle eet te min. Hulle het 
eenvoudig nie die energie om moeite 


te doen nie en die gevolg is dat hulle 
stapelvoedsel heel dikwels tee of kof- 
fie en brood of beskuit is, omdat dit 
maklik bekombaar is. Hulle dieet is 
dus totaal ongebalanseerd. 


Hoewel dit nie vir 'n bejaarde be- 
langrik is om baie te eet nie is dit 
wel belangrik om gebalanseerd te eet. 
Veral proteine is nodig; vleiskosse, 
melk, botter, eiers, kaas, ens, want 
proteine is die voedselstof wat ver- 
slete weefsel vervang. Ongelukkig is 
dit nou juis hierdie voedselsoorte wat 
bejaardes ophou om te eet, want hulle 
meen dat dit hulle spysvertering ver- 
steur. As dit egter hulle gesondheid 
benadeel, behoort daar redelik ferm 
opgetree te word. Hoewel koolhidrate 
nie baie nodig is nie, is dit tog `n 
belangrike bron van energie. Vita- 
mines en die metaalelemente wat `n 
deel vorm van `n normale dieet is 
essensieel. Vitamine A, B, D en C, 
wat voorkom in eiers, kaas, koejawels, 
lemoene, volgraanbrood en geel en 
groen groentes is besonder belangrik. 


Die kunstande van bejaardes is heel 
dikwels `n oorsaak van hongerly. Die 
tande is te groot aangesien die tand- 
vleise krimp. As gevolg van die ska- 
wing vorm seertjies aan die tandvleise 
en verhemelte, wat dit dan baie moei- 
lik maak om te eet sodat die kos dan 
nie behoorlik gekou is nie en slegte 
Spysvertering tot gevolg het. 


OEFENING: 


Dit is belangrik dat die bejaarde 
oefening kry en die beste manier is 
stap. Dit is bevorderlik vir die bloeds- 
omloop, dieper asemhaling asook ge- 
reelde opelyf. 


OKKUPASIE: 


Die bejaarde wil nie graag alleen 
gelaat word nie en varal in 'n besige 
huishouding is dit 'n probleem. Die 
bejaarde moet nodig voel en dit is dus 
'n goeie gedagte om 'n stukkende kle- 
dingstuk of enigiets wat herstelwerk 
nodig het, vir die bejaarde te gee om 
aan te werk, al is die werk nie netjies 
nie, hou dit die bejaarde besig. He- 
kel, brei of lees, as die gesig nog goed 
is, is ook goeie tydverdryf. Moet nooit 
ongeduldig raak nie en as die verstand 
so verswak het dat die oumens slegs 
in die verlede leef is dit beter om 
saam te gesels as om reg te help, dit 
kan net die bejaarde onstel. 


Deur hierdie paar praktiese dinge 
in gedagte te hou, kan 'n mens dus `n 
baie groot verskil maak aan die ge- 
sondheid en aan die geluk van be- 
jaarde mense. 

Ontvangs van ds. 
du Toit 


C] Vervolg van bladsy 16 


Die bevestiging van ds. Du Toit is 
waargeneem deur ds. J. M. Labuschag- 
ne, konsulent van die gemeente en 
voorsitter van die Itine van Zoutpans- 
berg. 

Ds: Du Tit 'het' as t.istiyir. sy 
intreepreek die laaste gedeelte van 
Gen. 22 vers 1 gekies. Hiv-die woorde: 
,lier is ek.” 


In 'n treffende rede wys hy daarop 
dat die Christen nie sy geloof met `n 
omhaal van woorde wyd en syd hoef 
te verkondig nie want dan loop hy 
gevaar om ,mooiweer” Christen te 
word. Die gelowige moet te alle tye 
gelowige wees en sy doen en late moet 


— Na bladsy 21 


Blindederm- 


ontsteking 


Die Dr. Mulilezs- 
Blindedermmiddel 


TYDENS die afgelope kwart-eeu 
het die Dr. Mullers-Blindederm- 
middel vrywel honderde lewens 
gered. Dit het duisende lyers in 
staat gestel om die doktersmes vry 
te spring. Hierdie middel het dit 
moontlik gemaak dat blindederm- 
lyers deesdae 'n deskundige 
behandeling kan ondergaan teen 
geringe koste. 


Kentekens 


@ Pyn in regtersy. 

@ Aangepakte Tong. 

@ `n Temperatuur (koors) tussen 
100 en 102 grade. 

@ Hardwording van die Maag- | 
wande. 

Die Di. MULLERS-BLENDE- 

DERMMIDDEL is verkrygbaar by 

aptekers teen 70c per bottel of posvry 


van Nuorwood Coaker, Posbus BY. 
Ladybrand. 





JEUGRUBRIEK . . ... 


Die titel van hierdie artikel spreek 
heelwaarskynlik `n baie duidelike en 
verstaanbare taal aan baie van my 
lesers. Ek neem aan dat die meeste 
van my lesers jongmense is — en 
blykbaar het die jongmense van Van- 
dag nie veel liefde vir die tradisie 
nie. Miskien is dit ook tog maar uiter: 
lik die houding van elke geslag. Die 
tradisie, met ander woorde, die dinge 
wat die erfgoed is van vorige geslagte, 
se tyd is uitgedien — dit bied nie 
meer `n antwoord in die huidige situ- 
asie nie — ons moet ons losmaak van 
die verlede, dit is ongewens om nog 
altyd daardie klomp balas met ons 
saam te sleep. Laat die verlede oor 
aan die verlede. 


Hierdie kreet is nie vir die eerste 
maal in die twintigste eeu gehoor nie. 
Lank vantevore het mense daardie 
kreet al laat hoor. En hulle was nie 
noodwendig jong mense nie. Somtyds 
het hulle ook nogal werklik ernstige 
motiewe gehad. Ek dink aan die 
duitse filosoof Friendrich Nietsche. 
Hy is nie een van die gewildste figure 
vanuit die wêreldgeskiedenis nie, 
want sy denkbeelde was voorwaar nie 
altyd maklik aanvaarbaar nie. Maar 
in ons dae word hy meestal onthou 
(en dit ten onregte!) vanweë sy 
woorde: God is dood! Dit is voorwaar 
verskriklike woorde. Dit is woorde wat 
mens die hart laat vashou. Maar daar 
is seker in die geskiedenis van die 
mensdom min ander woorde wat deur 
soveel mense, so dikwels, so verkeerd 
verstaan is as hierdie woorde van 
Nietsche. Hy wou nie sê dat God dood 
is nie. Hy het aan die Europa van sy 
tyd `n ander boodskap gebring, wat 
hierdie woorde in die regte perspek- 
tief plaas. 

Hy vertel die verhaal van die dwaas 
wat op 'n helder middag sy lantern 
opgesteek het, en toe op soek gegaan 
het na God. Hy het orals gesoek — 
maar kon Hom nêrens kry nie. En 
uiteindelik kom hy tot die geweldige 
besef: Ek kan Hom nie vind nie, 
want Hy is dood! God is dood! En ons 
het Hom doodgemaak! Hierdie laaste 
woorde is baie belangrik: Ons het 
Hom doodgemaak! God is nie werklik 
dood nie — maar vir die negentiende 
eeuse Europa is Hy dood. Die mense 
het Hom doodgemaak. Nietzsche bou 
hierdie beeld verder uit wanneer hy 
die dwaas na `n kerkgebou laat wys 
en sê: Elke kerkgebou is 'n grafsteen 
vir God! Wat beteken dit? Die lewen- 
de God bestaan vir die negentiende 
eeuse kerk in Europa nie meer nie. 
Vir hom bestaan nog net sy tradisie 
— niks meer nie. En omdat hy alles 


WEG MET DIE TRADISIE 


feil gehad het vir die tradisie — het 
hy God verloor. 

Wat Nietzsche dus in die oog gehad 
het, was buitengewoon ernstig. En die 
k ikgeskiedenis van die vorige eeu 
“eer ons ook dat hy nie so ver ver- 
keerd was nie. Dit is moontlik dat die 
lewende God deur die tradisie ver- 
dring kan word. Die Roomse Kerk is 
daarvan `'n sprekende voorbeeld. En 
ook ons loop gedurig gevaar om die- 
selfde paadjie te volg. Dit kan baie 
maklik ook gebeur dat die tradisie 
by ons van oorwegende belang en 
betekenis word. Wanneer dit eenmaal 
gebeur het, gaan dit met 'n kerk nie 
meer goed nie — want dan het die 
vorm van die godsdiens belangriker 
geword as die inhoud daarvan — en 
dan word God teruggeskuif uit die 
belangstellingsveld, ter wille van uiter- 
likhede. 


Dit is dus ongetwyfeld so dat die 
tradisie, en die verknogtheid daaraan, 
nie ongekwalifiseerd `n goeie ding is 
nie. Daar is iets voor te sê dat die 
mense skreeu: Weg met die tradisie! 

En daar is ook nog `n ander aspek 
van die saak wat na vore gebring kan 
word: Iemand wat krampagtig vashou 
aan die tradisie — in die sin dat hy 
hoegenaamd geen vernuwing wil toe- 
laat nie — gee daarmee eintlik blyke 
van die feit dat hy nie kans sien om 
die nuwe uitdagings van die hede en 
toekoms te bowe te kom nie. Hy gryp 
terug na die verlede om die hede vir 
hom leefbaar te maak. Dit is `n tipe 
lewenshouding wat die saak waarom 
dit vir die persoon gaan die tradisie 
in hierdie geval — by bykans alle an- 
der mense in diskrediet bring. 

Dis jammer dat dit so is. Want die 
tradisie is nie net `n slegte saak nie. 
Indeendeel — ten spyte van alles wat 
daarteen gesê kan word — en laat 
ons maar erken dat daar wel baie 
daarteen gesê kan word — is die tra- 
disie vir die mens onontbeerlik. Of 
laat ons liewers sê: Sy tradisie is vir 
hom onontbeerlik. Want geen mens 
val sommer uit die lug in 'n bepaalde 
Situasie nie. Hy word gebore as lid 
van `n bepaalde volk — en lid van 
'n bepaalde kerk. En daardie volk — 
en daardie kerk het `n geskiedenis. 
Met ander woorde, die oomblik wan- 
neer 'n mens gebore word — is jy on- 
middellik deel van `n bepaalde tra- 
disie of tradisies. En hierdie tradisies 
kan jy nie verloën nie, want dan 
verloën jy jouself. Jy kan tog nie jou 
geskiedenis weggooi nie want dan ver- 
geet jy waar jy vandaan kom — en 
vergeet jy die kragte en magte wat 
jou gevorm het. Jy kan nie jou ge- 


skiedenis weggooi ter wille van die 
Situasie waarin jy jouself bevind nie, 
want dan vergeet jy dat daardie selfde 
geskiedenis ook verantwoordelik is vir 
die situasie waarin jy jouself bevind. 

Daar moet dus in ons beskouing oor, 
cn ons waardering van, die tradisie, 
1ewers 'n goue middeweg wees. 

Ons mag nie van die tradisie 'n 
afgod maak nie — ons mag nie `n 
houding openbaar van ten alle koste 
die tradisie handhaaf nie, want die 
tradisie kan ook verkeerd wees. Ons 
mag onsself nie afsluit van die uit- 
daging van die toekoms ter wille van 
die erfgoed van die verlede nie, want 
dan het ons die erfgoed van die ver- 
lede nog nooit behoorlik waardeer 
nie. Op daardie pad wag stagnasie, en 
uiteindelik die dood. 

Maar aan die ander kant mag ons 
ons nie lossny van die tradisie nie — 
want dan sny ons ons los van onsself. 
Dan loop ons reguit af op die chaos 
— en uiteindelik ook op die dood. 

Hoe moet ons die tradisie waar- 
deer? Die tradisie is die grond waarop 
ons groei — dit is die voedingsbron 
wat aan ons, en die wêreld waarin ons 
lewe, beslag gegee het, dit is die agter- 
grond waarteen ons onsself, en die 
wêreld waarin ons lewe, kan leer ken 
en verstaan. Dit is die wegspringplek 
na die toekoms. Die verspringer het 
'n vasstrapplek nodig, waarvandaan 
hy homself in sy sprong kan loods. 
So het die mens ook 'n vastrapplek 
nodig wanneer hy die toekoms be- 
spring. Hy het die stabiele nodig — 
die vaste en sekere — en dit kan 
hy vanuit die tradisie put. 

Maar dan moet die tradisie altyd 
eers getoets word aan die norm wat 
deur die Woord van God gestel word. 
Die sekere en vaste vastrapplek wat 
die tradisie ons bied, kan slegs dan 
werklik vas en seker wees wanneer 
die Woord ons daarvan verseker. 


— Ds. G. C. Velthuysen. 


Ek weet ook wel dat psigiaters 
daarin slaag om mense van baie 
morbiede skuldgevoelens” af te help, 
maar . . daar is ook skuld voor 
God. Die mens is rebellerende son- 
daar. Daarvan kan geen psigiater ons 
bevry nie. As die wêreld meen met 
die vrae van dood, van sonde en skuld 
ons in eie krag te kan verlos, dan ag 
ek dit as die dure plig van die kerk 
om ewentueel op nuwe wyse sê oor 
die heiligheid van God en die mens- 
like sonde te spreek, dat duidelik 
word dat redding alleen van God te 
wagte is. 

— Prof. G. C. van Niftrik. 

Bybelstudie 


3:d 

En hy, Johannes, het `n kleed gedra 
van kameelhare en `n leergord om sy 
heupe, en sy voedsel was sprinkane 
en wilde heuning. 

Die evangelis gaan nou daartoe oor 
om aan ons iets van Johannes se 
voorkoms en van die omstandighede 
waarin hy geleef het bekend te maak. 
Ons mag wonder waarom dit nodig 
was om hiervan iets te sê en of dit 
van enige betekenis was vir die werk 
van Johannes. 

Dit mag heeltemal toevallig wees 
dat Johannes so geklee was, maar vir 
ons lyk dit nie so toevallig nie. In 
Matt. 11:14 sê Jesus van Johannes dat 
hy die Elia is wat sou kom. Hiermee 
gee Jesus te kenne dat die verwagting 
wat daar by die volk bestaan het dat 
die profeet Elia weer sou kom, deur 
die koms van Johannes in vervulling 
gegaan het. Hierdie verwagting dat 
die profeet Elia, wat lewend in die 
hemel opgeneem is, weer sou kom 
net voor die dag van die Here aan- 
breek, was gegrond op die profetiese 
uitspraak in Maleëgi 4:5. God kondig 
in hierdie vers deur sy profeet aan, 
dat Hy die profeet Elia sal stuur 
voordat die groot en vreeslike dag 
van die Here aanbreek; en sê verder 
in vers 6 dat hy die hart van die 
vaders sal terugbring tot die kinders, 
en die hart van die kinders tot hulle 
vaders. Hierdie woorde van Mal. 4:6 
is juis deur die engel van die Here 
ten opsigte van Johannes gesê Luk. 
1:17, terwyl die engel ook van hom in 
dieselfde vers van Luk. getuig het 
dat hy voor die Here sou uitgaan in 
die gees en krag van Elia. 

Wat die voorkoms van die profeet 
Elia aanbetref lees ons in TT Konings 
1:8, dat hy geklee gegaan het in `n 
kenmerkende harige mantel met `n 
leergordel om die heupe. Nou word 
dit vir ons duidelik waarom Johannes 
so geklee gegaan het. Al is dit so dat 
die Doper volgens Joh. 1:21 ontken 
het dat hy Elia of die verwagte pro- 
feet is, moes hy tog ten minste daar- 
van bewus gewees het dat hy voor die 
Here uitgegaan het in die gees en die 
krag van Elia en dat hy daarom net 
soos Elia gekleed moes gaan. 


In Matt. 11:8 en Luk. 7:25 lees ons 
dat Jesus besondere waarde geheg het 
aan die kleredrag van Johannes. Daar 
sê Jesus dat die wat sagte klere dra 
in die huise of paleise van konings 
is. Diegene wat sagte klere dra be- 
kommer hulle oor klere en weelde 
en nie oor die koninkryk van God 
nie. Johannes moes die koninkryk 


Mattheus 


van God sonder belemmering en met 
krag verkondig, en daarom kon hy 
hom nie nog besorg maak oor sagte 
klere en weelde nie. Hiermee word 
nie gesê dat Johannes swak gekleed 
was en dat die gelowige swak geklee 
moet gaan nie, maar wel dat die be- 
geerte na klere en weelde, nie in die 
pad mag staan van die gelowige om 
die koninkryk van God te verkondig 
en te beërwe nie. Om hierdie rede het 
Jesus ook gewaarsku teen die hebsug 
en die gejaag na aardse skatte, want 
waar jou skat is daar sal jou hart 
ook wees. (Matt. 6:21). 


DS. G. M. M. PELSER 


Die voedsel waarvan Johannes ge- 
leef het, is 'n verdere beklemtoning 
van `n lewe sonder hebsug. Die mens 
wat hom voortdurend oor voedsel en 
klere en besittings bekommer, is die 
ongelowige mens wat nie wil lewe uit 
Gods hand en deur Gods genade en 
voorsienigheid nie. Hierdie mens is 
onvergenoegd en vertrou nie daarop 
dat God in sy noodsaaklike lewensbe- 
hoeftes sal voorsien nie. Na al hierdie 
dinge soek die heidene (Matt. 6:32) en 
vir hierdie mense geld die woorde 
van Ps. 127:2: ,,Tevergeefs dat julle 
vroeg opstaan, laat opbly, brood van 
smarte eet — net so goed gee Hy dit 
aan sy beminde in die slaap.” Ons 
moet egter nie die saak misverstaan 
en dink dat ons hiermee luiheid en 
werkskuheid propageer nie, gewis nie, 
en daarom sal ons later by Matt. 6:19- 
34 weer oor hierdie saak handel. 

Dit is vir ons genoeg om ten opsigte 
van Johannes te weet dat hy in af- 
sondering en in eenvoud geleef het, 
en gevoed is met dit wat hy in die 
natuur kon vind en soos God hom 
daar sou versorg en soos God ook Elia 
sy profeet uit die woestyn versorg het. 

Hierdie lewenswyse het Johannes 
instaat gestel om al sy tyd en kragte 
te wy aan die opdrag wat hy as weg- 
bereider van Christus van God ont- 
vang het. Johannes se eenvoud en 
eenvoudige leefwyse was sy krag, 
want nie sy klere of besittings het 
hom status gegee of hom groot ge- 
maak nie, maar die grootheid van sy 
persoon, Jesus self noem hom die 
grootste van dié wat uit vroue gebore 
is. (Matt. 11:11). 'n Mens wonder hoe 
groot ons sou wees wanneer al ons 
besittings en ons gunstige omstandig- 
hede en geleenthede van ons wegge- 
neem sou word. 'n Mens is eers groot 
wanneer jy volkome van Gods genade 
lewe en bely dat alles, ja alles, genade 
is. 

Johannes die Doper 


SOP 

En Jerusalem en die hele Judéa en 
die hele omtrek van die Jordaan het 
uitgegaan na hom toe. 

Ons het met die behandeling van 
vers 1 eintlik al uitvoerig gehandel 
oor die gebied waar Johannes op- 
getree het. In hierdie vers word nou 
gesê wat die reaksie was op die pre- 
diking van Johannes. Die vraag kan 
gestel word, of die evangelis bedoel 
dat al die inwoners van Jerusalem 
en die streke wat genoem word wel 
na Johannes gaan luister het. Hierop 
moet ons antwoord dat ander gege- 
wens in die evangelies nie die indruk 
laat dat dit wel so was nie. Dit is 
egter duidelik dat die evangelis te- 
kenne wil gee dat groot menigtes uit 
hierdie oorde wel gegaan het om na 
Johannes te luister. 

Wat ons verder hier opval is dat 
Johannes nie die land deurgetrek het 
met sy verkondiging nie, maar birne 
`n bepaalde gebied gewerk het en dat 
die mense na hom toe gekom het, vir 
watter rede ookal. Dit is in kontras 
met ons tyd, waarin baie mense blyk- 
baar al meer die eis stel dat die kerk 
in sy verkondiging agter hulle moet 
aanloop en hulle oral moet uitsnuffel 
om aan hulle die evangelie te bring. 
`n Mens vind dit trouens in elke ge- 
meente dat terwyl die kerkbesoek 
swak is, die kerklosse mense die 
predikant en kerkraadslede baie gou 
verwyt, wanneer nie volgens hulle 
eis aan hulle besoek gebring is nie. 
Die kerk is inderdaad die apostel, die 
uitgestuurde van die Here, maar dan 
is die bedoeling dat die gemeente 
moet kom, moet saamkom na die 
Wood van God toe en rondom die 
Woord van God. Ons moet hierop ag 
gee en nie ons onderlinge byeenkoms 
versuim nie. Die kerk bestaan immers 
uit die uitgeroepenes wat gekom het, 
en nie uit geroepenes wat nie ant- 
woord nie, en eenvoudig weggebly het 
nie. Die oproep is vandag net so 
dringend, indien nie dringender nie, 
as in die tyd van Johannes die Doper. 
3:6: 

En hulle is deur hom in die Jordaan 
gedoop met belydenis van hulle sonde. 

Tot hiertoe het die evangelis nog 
nie gesê dat Johannes se oproep tot 
bekering gepaard gegaan is met die 
eis om gedoop te word met die doop 
van bekering van sondes nie. Luk. 1:4 
en 3:3 sê egter wel dat Johannes die 
doop van bekering tot vergifnis van 
sonde verkondig het. Hieruit lei ons 
dus af dat die doop in die Jordaan 
gevolg het op die bekering, wat weer 

O] Na volgende bladsy 


Johannes die Doper 


] Van vorige bladsy 
die resultaat was van Johannes se 
prediking. 

Daar is 'n onderskeid tussen die 
doop van Johannes en die sakrament 
van die Doop wat deur Christus inge- 
stel is en wat ons ontvang het, maar 
hieroor sal ons later handel. Waarop 
ons egter hier moet wys, is dat die 
opdrag om gedoop te word vir die 
Jode baie vreemd moes geklink het en 
dat baie daaroor stuurs en onwillig 
moes gewees het. Die Jode was alleen 
bekend met die proselietedoop. Die 
uitdrukking proseliet is gebruik vir 
heidene wat die Joodse geloof aange- 
neem het. So 'n persoon is eers gron- 
dig onderrig in die wet waarna hy 
deur besnydenis, doop en offerande 
ingesluit is in die Jodedom. Deur 
hierdie doop het die heiden dan 
sy heidense verlede afgelê en toe- 
getree tot die nuwe lewe in die Jode- 
dom. Die Jode moes dus die eis van 
Johannes om hulle te laat doop, ge- 
sien het as 'n belediging aangesien dit 
hulle eintlik gelykgestel het met die 
heidene, wat vir huiie veragtelik was. 
Dit is egter duidelik soos ons later 
ook sal sien, dat nie die besnydenis, 
waarop die Jode soveel klem gelê het, 
van enige belang was nie, raar wel 
die waaragtige bekering. 

Die doop van Johannes het die ver- 
gewing van sondes gesimboliseer So- 
wel as die sterwe en opstanding tot `n 
nuwe lewe (vgl. Rom. 6:4). So was die 
doop van bekering noodsaaklik as te- 
ken dat hulle deur God van hulle bose 
weë bekeer is deur die prediking van 
Johannes en dat God hulle hul sondes 
vergewe het. Ons moet hierdie sonde- 
vergifnis egter nie buite Jesus Chris- 
tus om sien nie. Johannes se predi- 
king en sy werk staan nie los van 
Jesus Christus en sy verlossende en 
versoenende werk nie, maar is juis die 
voorbereiding daarvan. Daarom ver- 
kondig Johannes, en die doop waar- 
mee hy gedoop het, nie 'n ander 
vergifnis as die vergifnis deur die 
bloed van Jesus Christus nie. Al ken 
hulle wat gedoop word Christus nog 
nie, kan hulle alleen hulle sondes 
bely en het hulle sondebelydenis al- 
leen sin, kragtens die verlossing wat 
daar in Jesus Christus is. 

Die werkwoordsvorm wat in die 
Grieks gebruik word, ten opsigte van 
die sondebelydenis van hierdie mense, 
sê ook nie dat hulle slegs vir `'n 
moment hulle sondes bely het en 
daarna nie weer nie, maar dat hulle 
belydende was. Met ander woorde dit 
dui op `n aanhoudende erkenning van 
skuld en belydenis van sonde. Die 
mens wat wesenlik 'n sondaar is en 
nie net af en toe per ongeluk sondig 


nie, kan ook nie anders nie as om 
voortdurend sy sonde en skuld te bely, 
So moet ons lewe ook 'n voortdurende 
belydenis van sonde wees by die aan- 
hoor van die voortdurende verkon- 
diging van Gods vergifnis en genade 
op grond van die verdienste van Jesus 
Christus. 


Nuus van Tzaneen 

dit te alle tye aan almal met wie hy 
in aanraking kom toon. Op God se 
roepstem mag hy nooit ,,nee” sê nie. 
Die antwoord van Abraham ,,Hier is 
ek '” moet te alle tye ook die ant 
woord van die Christen wees. Hy mag 
uit dankbaarheid vir sy verlossing — 
vir die prys wat op Golgotha betaal 
IS — nooit anders antwoord nie. 

Ds. Naude van die N.G. Kerk en 
oudl. Alberts van die Geref Kerk het 
die groete van hulle onderskeie kerke 
oorgebring, ds. Du 'Toit verwelkom 
en hartelike samewerking beloof want 
ons veg almal teen dieselfde vyand — 
Satan. 


Diak. Joubert het `n woord namens 
die Belfast gemeente gevoer en raads- 
lid N. Maritz, burgemeester van 'Tza- 
neen het ds. Du 'Toit namens die 
Dorpsraad en gemeenskap verwelkom. 

Ds. Labuschagne wat ook as sere- 
moniemeester opgetree het het na- 
mens die ring gepraat en oudl. H. J. 
Boshoff namens die gemeente. 


Na afloop van die verrigtinge het 
die N.H.S.V. die gaste en gemeente op 
heerlike verversings trakteer. Later 
is ds. Du Toit en die gaste op 'n ete 
onthaal. 


— GP. J. Jacobs (Skriba). 





In Groningen was daar groot be- 
langstelling vir `n ekumeniese diens 
van die Hervormdes, Gereformeerdes 
en Rooms Katolieke. Die dienste is in 
drie kerkgeboue gehou wat almal vol 
was. 


In Tongerle by Eindhoven in Neder- 
land het die Hervormde en Gerefor 
meerde kerkrade besluit om al die 
kerkdienste en sakramentsbedieninge 
gesamentlik vir hulle verantwoorde- 
likheid te neem. Ook sal die kerk- 
raadsvergaderings gekombineer word. 
Die bedoeling is om so gou moontlik 
tot volkome integrasie te kom. 


—Persbureau Neder]. Herv. Kerk. 


DIÉ KINDERS 
SE 
HERVORMER 


DIE ONTSTAAN VAN DIE BYBEL 


Vanjaar is dit Bybeljaar. Op 23 
Augustus 1970 was dit 150 jaar ge- 
wees dat die Britse en Buitelandse 
Bybelgenootskap, kantore in Kaapstad 
geopen het; 150 jaar van geloofsvry- 
heid; 150 jaar waarin die Bybel vrylik 
in ons volk se huise gelees kon word. 
Dié Bybel wat ons volk gered het van 
ongeletterdheid gedurende die Groot 
Trek; die Bybel wat 'n ereplek in ons 
volk se geskiedenis beklee; die Bybel 
wat volledig in 240 tale en 1300 dia- 
lekte vertaal is. 

Vandag het ons in elke huis `n 
Bybel; 'n Bybel wat netjies gedruk is 
in die taal wat vir ons die dierbaarste 
is; die taal wat ons aan ons moeder- 
skoot geleer het. Maar net soos met 
alle dinge, moes daar ook 'n begin ge- 
wees het; `n begin toe die Bybel ge- 
skryf is, oorgeskryf is, vertaal is en 
versprei is. 

Die geskiedenis van die ontstaan 
van die Bybel kan in vier stadia ver- 
deel word: 


EERSTE STADIUM 


Van die skeppingsgeskiedenis tot 
die lewe van Moses, `n tydperk van 
ongeveer 2000 jaar, was daar geen 
geskrewe Bybel nie en het God direk 
tot die mens gespreek en die mens 
het direk na Sy stem geluister. (Exo- 
dus 33 vers 7 tot 23). So het God 
met Adam en Eva (Genesis 3 vers 9 
tot 19), Noag (Genesis 6 vers 13 tot 
21), Abram Genesis (12 vers 1 tot 3) 
en Moses (Exodus 33 vers 7 tot 23) 
gepraat. Dit was dus 'n periode van 
mondelinge oorlewering. Namate die 
geslagte egter uitgesterf het, het die 
behoefte ontstaan om die openbaringe 
van God te boek te stel. 

Moses was die eerste skrywer wat 
van God 'n duidelike opdrag ontvang 
het om Sy Woord en openbaring op 
skrif te stel. (Exodus 17 vers 14 en 
34 vers 27). Na Moses het verskeie 
persone gebeurtenisse op skrif gestel 
wat vir die nageslag bewaar gebly het. 


TWEEDE STADIUM 


Gedurende die Bybelse geskiedenis 
was die skryfbenodighede nog baie 
primitief en moes die openbaringe 
van God te boek gestel word op dier- 
velle, perkamente en papirus. 


] 

DIÉ BYBEL 


Op hierdie ruwe materiaal is al die 
boeke van die Ou Testament in He- 
breeus geskryf en later die Nuwe 
Testament in Grieks. 

Die perkamentrolle was baie skaars 
en duursaam en betreklik min mense 
kon gedeeltes van die Bybel bekostig. 
Die stof waarvan die rolle gemaak is, 
was meestal papirus uit die murg van 
die stengels van die papirusplant, wat 
tans nog net by die oorspronge van 
die Nyl en op plekke in die Jordaans- 
vallei voorkom. Hierdie materiaal is 
gebruik ongeveer 3000 jaar voor 
Christus tot ongeveer 1000 jaar na 
Christus. Die ink waarmee hulle ge- 
skryf het, was 'n mengsel van roet, 
water en gom. 

Behalwe die papirus is perkament 
van die velle van skape, bokke en 
kalwers gemaak wat egter duurder 
as die papirus was. 

DERDE STADIUM 

Voor die uitvinding van boekdruk- 
kuns is die boeke op perkamentrolle 
vermeerder deur dit met die hand oor 
te skrywe. Mense het dit vir hulleself 
gedoen en boekhandelaars het slawe 
aangehou om vir hulle die boeke oor 
te skryf. Gedurende die Middeleeue is 
dit deur opgeleide persone gedoen, 
veral aan die kloosters. Hierdie mense 
wat groot eerbied gehad het vir hulle 
Bybel, was tot oordrewens toe nou- 
geset by die oorskrywe daarvoor. 
VIERDE STADIUM 

Na die uitvinding van die boekdruk- 
kuns in ongeveer 1450 het die ver- 
spreiding van die Bybel snel toege- 
neem. Hierdie stadium word geken- 
merk deur die talle vertalings van die 
Bybel en die groot behoefte wat daar 
by die mensdom bestaan het om die 
Bybel in sy eie taal te kan lees en 
verstaan. In 1930 was die Bybel in 
900 tale vertaal, in 1937 in 1000, in 
1954 jn 1162 en in 1970 is sekere 
Skrifdele reeds in 1300 tale en 
dialekte vertaal. 

Die wordingsgeskiedenis van die 
Afrikaanse Bybel gryp byna `n eeu 
terug maar in 1923 word besluit om 
'n Afrikaanse Bybel direk uit die oor- 
spronklike tale te vertaal nadat ver- 
skeie pogings aangewend is om 'n 
vertaling uit die State-Bybel, wat in 
Hollands geskryf was, te vertaal. 

Die vyf Bybelvertalers, dr. J. D. 
Kestell, dr. J. D. du Toit, dr. H. C. M. 
Fourie, dr. B. B. Keet en dr. E. E. 
van Rooyen het byna dag en nag ge- 
werk om die Afrikaanse Bybel gereed 
te kry. Binne 10 jaar het hulle in hul 
doel geslaag. 


DIÉ KINDERS 


Op 29 Mei 1933 het die eerste be- 
sending van 10,000 Afrikaanse Bybels 
met die Carnavon Castle uit Londen, 
waar die Bybels gedruk is, in Kaap- 
stad aangekom. Op Sondag, 27 Augus- 
tus 1933 is die Afrikaanse Bybel fees- 
telik deur alle Afrikaanse kerke in 
ontvangs geneem. 

Ons kan vandag met vrymoedigheid 
sê dat die Afrikaanse Bybel een van 
die suiwerste vertalings van die By- 
bel is. Gedurende 1953 het `n hersien- 
de uitgawe die lig gesien en vir die 
eerste keer in ons geskiedenis besit 
ons `n groot Familiebybel sowe! as `n 
Kanselbybel in ons eie Volkstaal. Die 
verskyning van die Bybel met verkla- 
rende aantekeninge in drie dele in 
1958-1959 was `n verdere mylpaal in 
die Geskiedenis van ons Afrikaner- 
volk. 

Tans is die Bybelvertalers weer 
besig om ons Bybel se vertaling na te 
sien en om die taalgebruik by dié 
van ons hedendaagse Afrikaner te laat 
aanpas. 

— W. H. BOTHA. 


DIE WATERBRONNE VAN 
PALESTINA 


Die belangrikheid van water word 
vanjaar veral onder ons aandag ge- 
bring. Nostans het ons baie water 
in vergelyking met baie ander lande. 


In Palestina het die Israeliete dit 
moeilik gevind om gedurende die 
hele jaar genoeg water te hê. Hulle 
het nie windpompe en boorgate gehad 
om hul watervoorraad aan te vul nie. 
Hulle het wel ondergrondse waterbak- 
ke gehad. Hierdie bakke was in die 
kalkklip uitgekap. Sommige was so 
groot dat treetjies daarin gebou is 
om by die water te kom. Die bakke is 
gevul met reënwater wat van die plat 
dakke van die huise afgeloop het. 
Die water van die reënbakke was vir 
huisgebruik bedoel. 


Daar was ook damme vir die ge- 
bruik van die dorpe. By Jerusalem 
was daar `n paar sulke damme. Ons 
lees ook in die Bybel dat van sulke 
damme gebruik gemaak is om Salomo 
se tuine te besproei. 


Lang watervore wat selfs myle lank 
was het na die stede gelei. 


Op sommige plekke moes water- 
tonnels gebou word om die water te 
kry waar hulle dit wou hê. 

Die meeste dorpe was naby putte 
geleë. Die water is met leeremmers 
of kruike uit die putte geskep. Die 
meeste putte was dieper as sewentig 
voet. Die opening was met klip uit- 
gemessel en `n ronde klip oor die 

opening geplaas. Dit was maar moeilik 
om die water oor lang afstande na die 
huise aan te dra. Dit was die vroue 
se werk om water te gaan haal. Dit 
was waarom Jakob en ook Moses die 
meisies met wie hulle later getroud is 
by `n put ontmoet het. 


Die herders het ook hul diere by 
die put water gegee. Soms het dit 
gebeur dat herders stry gekry het 
soos in Genesis 21 beskryf word. Baie 
dorpe is vernoem na die put of fon- 
tein waar hulle hul water vandaan 
gekry het. 

— P. DE JAGER 


VOEDSEL VAN DIE ISRAELIETE 


Die aartsvaders was nomade. Dit 
beteken dat hulle nie op een plek 
bly woon het nie, maar dikwels rond- 
getrek het. Hulle moes dus maar eet 
wat hulle in die hande kan kry wat 
natuurlik hoofsaaklik veldkosse was. 
Omdat voedsel in baie dele van Pale- 
stina skaars was moes hulle meestal 
leef van brood en water. Hulle het 
ook geroosterde graan gebruik, groen- 
te soos boontjies, lensies, komkom- 
mers en vrugte van bome waarby 
hulle gekom het. So af en toe het 
hulle vleis geëet en ook suiwelpro- 
dukte soos melk, botter en kaas. 


Koring is op verskillende maniere 
gebruik. Die koring is gebraai en ge- 
eet terwyl dit nog halfgroen was. Ryp 
koring is eers gestamp en dan in die 
vorm van brood gebrak. Die brode 
was egter nie soos ons dit vandag 
ken nie. Die deeg is soos 'n plat koek 
geplak teen 'n oond van erdewerk of 
'n metaalplaat wat lyk soos 'n skottel 
wat onderstebo lê. Soms is dit sommer 
op klippe of in die warm as gaarge- 
maak. Die brode was ongesuur en het 
Soos `n roosterkoek gelyk. 


Die brood is gebreek, in sous ge- 
doop en geëet. As bykosse het hulle 
groente en allerlei kruie en wortels 
geëet. Met maaltye is vye, appels, 
pere, lemoene, dadels, druiwe en oly- 
we saam met die ander voedsel geniet. 
Al1 hierdie voedselsoorte was natuur- 
lik nie altyd beskikbaar nie. 


Vir vleis is beeste, skape en bokke 
geslag. Die vleis van lammers en 
kalwers is slegs by sommige geleent- 
hede gebruik. Die vleis is of gekook 
of op kole of warm klippe gebraai. 

Van melk het hulle kaas en botter 


SE HERVORMER 


n Moolklip 


gemaak. Die dikmelk is in 'n leersak 
gegooi wat aan 'n driepoot opgehang 
is. Die sak is dan geslaan of geskom- 
mel totdat dit botter gevorm het. Dit 
kan nie met botter vergelyk word 
wat van room gemaak is nie maar was 
eerder 'n soort suurmelkkaas. Op reise 
is gedroogde melk saamgeneem wat 
later met water gemeng is. 

Die Israeliete het ook sprinkane ge- 
braai of in olie gebak. Die sprinkane 
is in die son gedroog, gestamp of 
gemaal en van die sprinkaanpap is 
Sop gekook. Johannes die Doper het 
byvoorbeeld sprinkane en wilde heu- 
ning geëet. 





'n /Meulst een 


Vis was `n belangrike voedsel en 
was volop in die meer van Galilea. 
Daar word op baie plekke in die 
Bybel gepraat van vis. 


Water, melk en wyn was die ver- 
naamste dranke. Brood is tydens maal- 
tye in flou asyn of in wyn wat met 
water gemeng was, gedoop. Daar was 
twee hoofmaaltye; die eerste in die 
oggend, waarna almal 'n rukkie gaan 
rus het en die tweede teen die aand. 
Vir die aandete is gewoonlik meer 
moeite gedoen. 


— PIETER DE JAGER. 


Wat kan u lees 


God in Israel deur H. Verwey. Uit- 
gegee deur N. V. Buyten en Schipper- 
heyn, Amsterdam. Prys 18.00. 

Die gesprek met Israel het begin 
en die kerk het daar alle belang by, 
want Israel is die groot teken van 
ons tyd. Die belangrikheid van die 
stryd in die Midde-Ooste verhoog die 
problematiek Jodedom-Christendom. 

Hierdie uitgawe sien hierdie pro- 
bleem onder die oë en doen dit op 
'n indringende wyse. Dit is in die 
vorm van vraaggesprekke en visies 
oor die Joodse apartheid, profesie en 
toekoms. Die vraaggesprekke — vraag 
en antwoord — word gevoer met 
leidende figure onder die Jodedom 
oor hulle siening op die verhouding 
van Israel tot God. 

Met klimmende belangstelling het 
ons kennis van hierdie uitgawe ge: 
neem. Die skrywer se mening dat die 
visie op Israel as nasie bepaal word 
deur die visie op die Apokalips ver- 
dien ernstige aandag. 

Dit sal goed wees as alle teoloë ken- 
nis neem van hierdie werkie. 


— Joh. Dreyer. 


Josef cn sy broers deur Fritz von 
Hêrsten. Uitgegee deur HAU.M, 
Langstraat 58, Kaapstad. Prys R2.50. 

Hierdie seldsame mooi Bybelver- 
haal is soos vertel deur Von Hêrsten 
oorspronklik as vervolgverhaal uitge- 
saai deur die S.A.U.K. en dit is geen 
wonder dat die behoefte bestaan het 
om dit in boekvorm weer aan die 
lesende publiek aan te bied. 

Van Hêrsten doen dit met piëteit. 
Hy gee die leser 'n dieper kyk in die 
omstandighede en die milieu waarin 
die drama ontstaan het. Dit verryk 
die kennis van die leser. 

Dis keurig uitgegee soos ons dit 
van die uitgewers gewoond is en dit is 
'n pragtige geskenk vir die volgende 
verjaardag van een van u kinders. 


— Joh. Dreyer. 


Slapian deur Mikro. Uitgegee deur 
Voortrekkerpers, Posbus 8124, Johan- 
nesburg. Prys R1.10. 

Wie die bekende reeks van Mikro 
naamlik Sias en Mias ken, hoef nie 
te vra na 'n aanbeveling van Slapjan 
nie. Dit boei van begin tot end. Jonk 
en oud sal daarvan geniet. Dit is 
gesonde lektuur. Bestel dit maar. 


— EHD. 


] Blaai om 

Rowerjagters van Niemandsland. Prys 


R2.30. 
Die Vrou van Lushai. Prys R2.30. 
Die Skat van Lushai. Prys R2.50. 


Uitgegee deur Voortrekkerpers, Jo- 
hannesburg. 


Hierdie drie lesenswaardige verhale 
vorm `n trilogie, geskryf deur J. von 
Moltke, en hy doen dit as `n kenner 
van sy wêreld. Dit handel oor rower- 
jagters in Suidwes en in suidoos 
Angola gedurende die vorige eeu, en 
gee die leser 'n goeie insig in die 
toestande van dié tyd. 

Die skrywer verstaan die kuns om 
ware gebeurtenisse en verdigsels tot 
'n spannende verhaal te vervleg. Oud 
en jonk sal hiervan geniet. 


— Joh Drey.er. 


Opdat ik Zyn Naam belyde, ds. O. 
Mooiweer, Bjten en Schipperheyn, 
Amsterdam 1969. Tweede verbeterde 
druk pp. 64, Prijs f6.50. 

Wat moet die jong lidmaat wat 
pas belydenis van die geloof gedoen 
het, doen? Wat is sy taak en hoe leef 
hy sy belydenis uit? Op hierdie soort 
vrae wil hierdie klein boekie `n ant- 
woord gee. So baie jong mense gaan 
in die kerk verlore. Hulle is in die 
Kategetiese onderrig wel die kennis 
van die sonde, verlossing en die dank- 
baarheid aan die hand van die Kate- 
gismus bygebring, maar die praktiese 
aanwysing vir die uitleef van hierdie 
geloofskennis ontbreek so dikwels. On- 
gemotiveerd en onseker tas hulle 'n 
rukkie in die kerklike lewe rond, 
voel dat dit nog kant nog wal raak 
en daarom verdwyn hulle. 

Hierdie boekie is aan te beveel vir 
elke katkisant en vir elke kategeet. 
Nugter en duidelik word die jong lid- 
maat ingelig en voorgelig oor die be- 
tekenis van die Sakramente, sy plek 
in die kerk, sy offergawe en sy arbeid 
en die gebed. Die illustrasies daarby 
sal wel nie by almal byval vind nie. 
Die inhoud is deeglik Bybels verant- 
woord en maklik leesbaar. 


— A J. G. Dreyer. 


S. du Toit, Openbaringsgeskiedenis 
van die Ou Testament. Pro Rege-Pers, 
Potchefstroom, 1969. Prys R38.25. 

Die Potchefstroomse Ou 'Testamen- 
tikus, prof. Fanus du Toit, het met 
hierdie boek `n hoogtepunt bereik in sy 
eervolle akademiese loopbaan Wat al- 
lereers opval, is die nugtere balans 
dwarsdeur die hele boek. Dit is die 


produk van 'n lang en indringende 
studie, kennisname van 'n wye ver- 
skeidenheid van standpunte, en `n 
eerlike evaluering van sake met die 
uitgesproke en duidelike doel om die 
soewereine gesag van Gods Woord 
sonder belemmering te laat geld. As 
sodanig is die boek dan ook een van 
die mees welkome verskynsels vanuit 
die Gereformeerde kringe, spesifiek 
wat betref die Ou Testamentiese We- 
tenskap, en baan dit die weg tot `n 

vrugbare beoefening van hierdie vak 
oor kerklike grense heen. Prof. Du 
Toit kan, by die aanvaarding van sy 
emiritaat einde vanjaar, met vertroue 
terugkyk op `n lewenswerk wat seën 
van Bo geniet het. 


`n Hart sonder steun, sonder grond 
waarop dit bou, sonder `n Rots waarop 
dit vertrou, is soos die golwe van die 
see, speelbal van storm en wind. 


— Ds. Goddefroy. 


AANDAG ALLE 
Protstaatklierlyers 
'n Nuwe geneesmiddel vir die 
prostaatklier. Verligting, vinnig 
en langdurend. Ook vir alle nier- 
kwale. Slegs R2.90 K.m.b. Geen 
K ba. bestellings. 
Regstreeks van: 
Mev. R. MULLER, 
Krugerspos, 
Lydenburg. 
Dankie. 

warmwater; ingeboude kaste en 

goed volledig; kookgereedskap 
en eetgerei. oie beskik- 
aar. 

DIE OPSIG VAN DIE KERKRAAD 
DIE HUISBESOEK VAN DIE OUDERLING 


INLEIDING: 

Vir die opsig van dié gemecute van 
Jesus Christus is die Ouderling naas 
die bedienaars van die Woord geroep. 
Verskillende dinge word genoem in 


ons Kerkwet in verband met die opsig, 


waarin die Ouderlinge geroep word 
byvoorbeeld deur aandag aan Sondag- 
skool en Kategese te gee; Bybellees en 
huisgodsdiens by die lidmaat en ge- 
meente aan te moedig; Toesien dat die 
barmhartigheidsdiens voortgang sal 
hé; Opvoeding van die kinders en 
regte verhoudings teenoor die mede- 
mens; Die leer van die Kerk te hand- 
haaf en die orde in die gemeente te 
bestendig. 

Een van die belangrikste middele 
om die opsig uit te oefen is die ,ge- 
reelde besoeke deur die Ouderling by 
die huise van die lidmate” (Art. 101 
(3) (b). Oor die huisbesoek en die 
verskillende aspekte daarvan, wil ons 
dan met hierdie geleentheid spreek. 


A. DIÉ PRINSIPIËLE SY: 

(Die vraag waarom en waartoe) 
(a) Die Grond of Motief tot die Huis- 

besoek: 

Die Ouderling doen sy besoek van- 
uit die Kerk van Jesus Christus. Die 
grond waaruit alle kerkwerk verrig 
word, is die verskyning van Jesus 
Christus die Verlosser. Huisbesoek is 
diens aan die Evangelie. Daarom word 
die verskyning van Jesus Christus 
deur die Ouderling erken as die diep- 
ste oorsprong van sy huisbesoek. Je- 
sus Christus is self die Opdraggewer. 
Jesus Christus is self in die Gees teen- 
woordig by die huisbesoek. Die Ouder- 
ling hou dit steeds in gedagte in die 
hart, en sy wens is dat die wat besoek 
word, dit ook so sal besef, of ten- 
minste sal vermoed. Dit word deur die 
Ouderling altyd gedurende sy besoek 
in die oog en hart gehou, ook al 
gaan die gesprek soms oor sake wat 
ver daarvandaan weg skyn te wees: 
,Die daelikse werk en gebeurtenisse, 
gesinsaangeleenthede, persoonlike om- 
standighede, ja self dan, as die wat 
besoek word hom skaars aan die 
Woord laat kom, of met `n sekere sku- 
heid hierdie eintlike motief van `n 
kerklike besoek, probeer vermy. 

Die Ouderling laat hom egter nie 
hierdeur verlei om die verband met 
Jesus Christus vanuit homself af te 
dwing nie. Dan het sy gesprek nie sin 
en betekenis vir diegene wat hy be- 
soek nie. Net sy teenwoordigheid as 
besoeker vanweë die Kerk is dan 'n 
beter getuienis en kan deur Jesus 
Christus gebruik word vir daardie 
persone. 


(b) Die Doel van die Huisbesoek deur 
die Ouderling: 

Die doel van die huisbesoek kan 
vir die Kerk alleen uit die Oorsprong 
naamlik die verskyning van Jesus 
Christus as Verlosser voortkom. Daar- 
om het die Kerk dit ook so korrek 
geformuleer in sy belangrike Leerboek, 
die Heidelbergse Kategismus, vraag en 
antwoord 54. Dit gaan daar oor wat 

ons bedoel as ons bely dat ons ,,Glo 
in die Heilige Algemene Christelike 
Kerk”. Dan, so sê die Hervormde Kerk 
word bedoel dat Jesus Christus uit 
die ganse menslike geslag van die 
begin van die wêreld af tot aan die 
einde toe, vir Hom deur sy Gees en 
Woord in die eenheid van die ware 
geloof, `n gemeente wat uitverkies is 
tot die ewige lewe, vergader, beskerm 
En onderhou, en dat ek daarvan `n 
lewende lid is en ewig sal bly. Dit 
Is dan die doel om 'n gemeente te 
vergader, te beskerm en te onderhou 
en om die wat besoek word te sterk 
in die geloof of te bring tot die geloof 
dat ook hulle lede daarvan is en ewig 
sal bly. 

Natuurlik nie die Ouderling uit 
homself doen dit nie, maar Jesus 
Christus gebruik hom daartoe. Hy is 
instrument. Hy, naamlik Christus be- 
paal Hom nie slegs tot daardie be- 
langstellende gesinne van die gemeen- 
te nie, maar die ganse menslike ge- 
slag word beoog. Die Kerk is nie daar 
ter wille van sigself nie. Die Kerk en 
Sy Ouderling word geroep en gebruik 
vir die wêreld wat God so liefgehad 
het, dat Hy sy eniggebore Seun gegee 
het, sodat elkeen wat in Hom glo nie 
verlore sal gaan nie maar die ewige 
lewe kan hé. 

Die besoekende Ouderling mag dus 
nooit self bepaal of iemand buite die 
bereik van die Here val nie. Immers 
die bedoeling van die erediens is ook 
dat die gemeente deur die ontmoeting 
met God, gesterk sal word deur Woord 
en Sakrament om weer verder die 
wêreld in te gaan. In die ouderlings- 
besoek is die gemeente op weg in die 
wêreld. Die gemeente het die vertroue 
in hom om hom uit te stuur. Hy stap 
nou wel nie oral in om mense te ver- 
gader vir die Kerk van Jesus Christus 
nie, maar as iemand op sy weg kom 
trek hy nooit die konklusie dat daar- 
die persoon buite die bereik van 
Christus sou wees nie. Hy gaan altyd 
met die wete dat Christus uit die 
ganse menslike geslag vergader. In 
elke ouderlingsbesoek sit steeds soos 


in elke kerkwerk iets van die uit 
voering van die ËEvangelisasieopdrag. 
Maar Christus vergader nie alleen 
nie, Hy beskerm ook wat vergader is. 
Die Here bring die verstrooides en 
vereensaamdes bymekaar, maar Hy 
laat dit dan nie daarby bly nie. Hy 
beskerm hulle teen alles wat hulle 
kan aantas en siekmaak of bederf. 
Daar is so baie waarmee die gelowiges 
in hierdie wêreld in aanraking kom, 
wat hulle kan besoedel. Daarom gaan 
die Ouderling met sy besoek die lid- 
mate en hul kinders leer om te onder- 
skei wat die wil van God is en wat 
nie uit Hom kom nie. Hy skerp hulle 
gewete op, deur die Woord wat hy 
dra. Die sorg vir die geestelike ge- 
sondheid is 'n moeilike taak. Daarom 
kan die groot Geneesheer alleen self 
daarvoor sorg. Maar net soos vir die 
liggaamlike gesondheid, daar wel die 
geneesheer aan die hoof staan en ver- 
pleegsters sy opdragte in verbinding 
met hom uitvoer, so is die Ouderling 
se beskermingstaak ook in opdrag en 
verbintenis met Jesus Christus. So 
wil die groot Geneesheer lyding en 
pyn verminder en voorkom, en weg- 
neem. Die gelowiges is nie venster- 
plante nie. Hulle groei in die oop tuin 
van hierdie wêreld. Daar is baie be- 
derwende en vernietigende magte, in- 
sekte en onkruid wat bederf en ver- 
druk. (Hier kom die gesprek uit Gods- 
woord en die gebed van die besoe- 
kende Ouderling ter sprake). 
In die derde plek sluit die doel van die 
huisbesoek in wat die Hervormde Kerk 
noem die onderhou van die gemeente. 
`n Tuin wat aangeplant is het die voort- 
durende onderhoud nodig. Die tuin 
het die reën en die sonlig nodig, 
maar ook die onderhoud en sorg van 
die tuinier. So is dit met die gemeen- 
te. Daar is die reën en sonskyn van 
die Woord en Sakramente elke Son- 
dag die belangrikste, maar daar is 
meer nodig. Daar moet bykom die 
gereelde skoonhou en vrugbaarmaking 
in die arbeid van die besoekende 
Ouderling. Net soos dit in die gesin 
is, so is dit ook in die Kerk. Die 
kinders groei op onder die Woord 
in huisgodsdiens maar daar is die 
besondere vermaninge en raadgewing 
wat die ouers voortdurend vanuit die 
Woord dra. Elke kind kry besondere 
en by hom of haar passende leiding. 
Die moelike kinders kry die meeste 
aandag. Die probleem is hier hoe 
om hulle te tem en te lei sonder hul 
vryheid te bekamp maar hul self- 
standigheid te bevorder. In hierdie 

drie: Vergader, beskerm en onderhou, 
lê die doel van die huisbesoek van ons 
Ouderlinge. 


B. DIE PRAKTIESE SY: 
(Die vraag: hoe doen ons dit) 
(a) Voorbereiding: 

Die Ouderling moet allereers reg 
besef wat hy gaan doen as hy op 
huisbesoek gaan. Dit is herderlike 
werk wat onderskei word van `n ere- 
diens op Sondag omdat die werk ge- 
kenmerk word deur die persoonlike 
verkeer. Dit is ook anders as die 
onderwysende taak naamlik die kate- 
gese omdat dit nie programmaties 
verloop nie. Dit is ook nie vergade- 
ringswerk van die kerk of gemeente 
nie. Daar gaan dit uitsluitlik om die 
ordelikheid en reëlmaat. Tog is daar 
verband tussen huisbesoek en die ge- 
noemde stukke kerkwerk. Hy spreek 
oor die erediens, hy beklemtoon die 
kategese en sondagskool en stel die 
besluite en reëlings van die ordelik- 
heid van die gemeente en Kerk duide- 
lik aan die gesinne of persone wat hy 
besoek. Maar dit is herderlike werk 
wat sy uitgangspunt het en sy weg 
volg op die voorbeeld van die Groot 
Herder, Jesus Christus. 

Hy moet dus as besoeker sig indink 
hoe Jesus Christus met mense omge- 
gaan het. Dan sal die groot Barmhar- 
tige hom daar in sy huisbesoek ge- 
bruik. Jesus Christus het Homself ge- 
gee. Die Ouderling moet homself heel- 
temal toegewyd gee aan die diens. 
Hy moet nie soseer voldoen aan die 
eise wat die gesin stel nie, maar 
moet heeltemal bereid wees vir die 
eise van sy Heer. Die oordeel en 
genade van Jesus Christus beheers 
hom en rus hom toe vir sy taak. Hy 
wag op die genadegawe van die Gees 
wat iets anders as sogenaamde ta- 
lente is. Dit word soms wonderlik en 
onverwags geskenk sonder om dan 
voortaan bestendig deur iemand se 
eiendom te bly. 

Die herderlike werk beweeg sig in 
'n bepaalde rigting, naamlik die Ko- 
ninkryk van God tegemoet. Die be- 
weging is natuurlik aanwesig in elke 
stuk kerkwerk byvoorbeeld die ere- 
diens, die kategese ens. Hier is die 
uitgangspunt en voortgang van die 
beweging egter midde in die gewone 
aardse lewe. Maar al is die gesprek 
doodgewoon, dan vergeet die ouder- 
ling nooit dat hy die Koninkryk tege- 
moet gaan, en die hand uitgestrek 
om die andereen saam te neem op 
daardie dag nie. Daarom is daar ook 
in die gesprek rigting. Dit mag nie 
laag op die grond bly steek nie. Dit 
moet gerig wees op die Heer en sy 
toekoms al kan mens nie vooruit al 
'n program daarvoor beplan nie. jn 
elke huisbesoekgesprek 1ê daar op `n 
allereenvoudigste wyse iets van ,,0p- 


DIÉ HUISBESOEK 


Staan en na die Vader gaan”. Die 
persone wat besoek word moet tot 
die besef kom dat die roepende Heer 
hulle los wil maak van allerlei, en aan 
Hom wil bind. 


In hierdie losmaking en binding is 
die Ouderling alleen `n dienskneg. 
Die Here wat hom gebruik, doen die 
eintlike werk. Maar hy moet net so 
min passief as dominerend wees. Eie- 
magtigheid maar ook traagheid bedreig 
die dienswerk. In onafhanklikheid van 
God moet hy vrymoedig wees. Die 
Ouderling moet leer sien op die hand 
van die Heer. Hy moet nie ongeduldig 
ingryp as die Hand anders of nie 
dadelik werk nie. Immers, hy weet 
nie hoe ver die weg na die Vader by 
diegene is wat hy besoek nie. Hy 
weet nie wat daar tussen God en die 
ander omgaan nie. Hy weet nie watter 
Giepe wortels 'n skynbaar verstorwe 
plant nog het nie. Hy is nie die ge- 
neesheer nie. Hy is slegs assistent. Hy 
dien met sy besoek slegs eerbiediglik 
die Heer. Dit is al! Dit moet die 
Ouderling vooraf en by elke besoek 
besef. 


Tweedens moet die Ouderling be- 
reid wees om die dienswerk te ver- 
rig. Hy moet daaraan dink dat Hy 
wat hom roep die Heer van die Kerk 
is. Aan Hom kan hy nie mee sê nie. 
Die Here weet natuurlik van al ons 
swakhede en gebreke, maar Hy ge- 
bruik ons deur die eeue en oor die 
hele wêreld. Bereid te wees is nie 
eiemagtigheid nie, maar gehoorsaam- 
heid. Dit is nie werkdrif nie, maar 
werkwilligheid. Die bereidheid bring 
ons dan vanself tot die gebed. Gebed 
moet die werk dra. Daar is dan eers 
die gebed voordat die Ouderling gaan. 
Dit is die gebed om vry te word van 
onsself. Nadat hy besoek gebring het, 
bring die Ouderling alles wat hy be- 
lewe en gedoen het in die gebed 
onder Gods genadige oordeel. 


Eerstens dan die gebed vooraf 
naamlik om vry te word van onsself. 
Ons word verlos in ons gebed van 
daardie uiters bedenklike belemme- 
ring naamlik ons besorgheid oor hoe 
`n figuur ons slaan! Wat se indruk 
gaan ons maak? Wanneer ons alle 
sakelike voorbereidings getref het, en 
die Here vra om ons tot sy werktuig 
te maak, dan kom daar bevryding en 
sal ons voortdurend op Sy Hand let 
en sal Hy deur Sy Gees self gaan 
werk. Dan is ons nie meer gespanne 
nie, maar doodgewoon en tog trou. 
Alle minderwaardigheidsgevoelens 
neem die wyk en rustig spreek en 
luister ons sonder dat klein ergernisse 
die diens aan die Here bederf. 


Die gebed verlos ons ook van die 

sug na sukses en die bereiking van 
doele wat ons vir onsself gestel het. 
Ons is nie meer so bekommerd oor 
resultate nie. Ons besef dit is diens 
vir die Here, wat dieper sien as wat 
voor o0ë is en wat self weet wat Hy 
wil en wanneer dit moet gebeur. ,,Saai- 
er saai jou saad”. Dit is Gods gebod. 

Hierdie voorbereiding in die gebed 
is nodig om ons teen klein moeilik- 
hede, bitse en spottende woorde van 
die een wat ons besoek, so te beskerm 
dat ons nie deur geprikkeldheid ons 
van stryk sal laat bring in ons diens 
nie. Die dienskneg van Jesus verdra 
en weet dat die eer nie syne is nie, 
maar aan die Here toekom. (Joh. 5: 
44). Dit gaan immers nie om homself 
nie. Hy behoef nie vir sy Heer die 
swaard te trek nie. As dit anders is, 
word die gesprek `n steekspel en sal 
hy bemerk dat hy dan deur sy eie 
swaard sal vergaan. Die Heilige Gees 
en die Woord is self `n swaard, maar 
as die dienskneg uit eie beweging on- 
geroep daarop lostrek, bederf hy sy 
werk. Ook wanneer hy by homself 
dink dat hy die terrein dapper ver- 
dedig het. Hy maak soms so wonde 
wat hy self nie weer kan genees nie. 

Wanneer `n besoek gebring is, kom 
die tweede gebed. Alles word voor 
die Here God gelê en vergewing word 
gevra vir sonde en gebreke in die 
dienswerk en dat die Here self die 
werk wat Hy deur sy swakke en son- 
dige dienskneg verrig het, in sy Hand 
wil neem en op sy eie wyse wil 
voltooi. 

VAN DIE OUDERLING 


(b) Die Besoek self: 


1. Die Ouderling is reeds op hoogte 
by sy besoek met sekere gegewens 
aangaande die persone. Daar is `n 
kaartregister of sisteem in die konsis- 
torie wat op datum gehou word. Die 
nuwe Ouderling sal met daardie ge- 
gewens in sy geheue na die huise 
gaan. Hy ken dan die getal en ouder- 
domme van die gesinslede. Hy weel 
of daar sterfgevalle, huwelike of dope 
was. 

Hierdie gegewens vul hy aan deur 
nuwe gegewens wat hy in sy besoeks- 
gesprek agterkom. Hy informeer en 
bring berig in verband met die ere- 
diens, sondagskool en katkisasie ens. 
Hy moedig aan tot deelname aan die 
jeugaktiwiteite en stel belang in die 
studie, die dagskoolvooruitgang en 
ander aktiwiteite van die gesin. Na- 
tuurlik kom hy nie met 'n vraelysie 
daar nie, maar hy onthou wat gesê 
is en sodra hy vertrek het, skryf hy 
die gegewens neer. Later vul hy dit 
netjies in, in die kaartregister en wat 
nie daar tepas kom nie, in sy privaat 
sakboek. `n Kaartsisteem moet nie net 
bygehou word nie, maar ook groel 
soos die plante, dan is daar vrug. 
Wanneer dit verouderd is kan dit aan- 
leiding gee tot pynlike situasies. 'n 
Ouderling kan dan informeer na per- 
sone wat maande gelede reeds oorlede 
is, of het geen kennis van die groot 
gebeurtenis naamlik die nuwe geboor- 
te nie. 

2. Die gesprek: Die voer van 'n ge- 
sprek is 'n kuns. Mens moet dit ook 
aanleer al het jy aanleg daarvoor. 
Praatvaardigheid is iets anders. Dit 
voer gewoonlik tot die monoloog of 
alleenspraak waar die ander een nie 
`n speld tussen in kan kry nie. Aan 
'n gesprek neem twee of meer per- 
sone deel. Daar is mense wat dink dat 
hulle `n gesprek gevoer het, maar dan 
maar eintlik les gegee het. Ander 
weer dink hulle het met iemand ge- 
spreek en dan het hulle so iemand 
slegs ondervra, soos met `n eksamen. 
Ander weer gaan psigiatries te werk 
en bring ander onder hulle beslag, 
en laat hulle dan praat. Hulle kan 
almal gaan leer wat gesprek is by 
`n moeder wat sonder baie te rede- 
neer, haar volwasse kind aanhoor en 
so af en toe iets sê, maar die kind 
wat self met iets anders besig is, 
merk dat daar aandag en kontak is. In 
die allereerste plek is vir die gesprek 
nodig dat ons ook goed kan luister. 
Luister is nie om `n woordestroom 
ongeprikkeld of ongeinteresseerd oor 
jou te laat kom nie. Dan vloei wat 
deur die ander gesê word oor ons 
heen en dring nie deur nie. 


Daarom moet ons voor ons gaan, 
ook bid vir die bereidheid om te 
luister na wat die Here met ons be- 
soek bedoel. Eers na Hom luister, dan 
kan ons omskakel om te luister na 
die een wat ons gaan besoek. Die 
gebed vooraf is die fondament van die 
gesprek. Daar het ons geleer om te 
luister. Dan sal die wat ons besoek 
ons bereidheid aanvoel. Die bring van 
die boodskap is die agtergrond van 
ons besoeksbedoeling. Maar soms moet 
hierdie agtergrond maar op die agter- 
grond bly, wanneer dit in die loop van 
die gesprek mag blyk dat die Heer 
hier alleen die luisterende teenwoor- 
digheid van die Ouderling nodig ag. 
Maar het die Ouderling in die geval 
dan geen Boodskap agtergelaat nie, 
as hy weggaan nie? Miskien nie in 
woorde nie maar wel in die gebeurte- 
nis van die gesprek self, waar die een 
wat besoek is, gemerk het dat die 
Ouderling in die wyse waarop hy ge- 
luister het en af en toe iets gesê het, 
iemand is wat eerlik belangstel en 
die persoon wat hy besoek het, ter 
harte neem. Selfs `n hond merk in- 
stinktiei of iemand `n dierevriend is. 
Dit kan gebeur met die besoek van die 
Ouderling omdat hy weet dat Jesus 
Christus in wie se diens hy is, die 
mense lief het en met innerlike ont- 
ferming bewoë geword het oor die 
skape wat geen herder het nie, en dat 
Hy steeds deur sy Heilige Gees op 
dieselfde weg voortgaan. 'n Huisbesoe- 
ker moet gerus die gedagte laat vaar 
dat die hele teologie van Paulus daar 
uiteengesit moet word. Daar het aan 
daardie huis saligheid geskied as daar 
slegs iets deurgestraal het van die 
versoenende ontferming, waarmee 
God sy Seun gestuur het en hierdie 
Godverlate wêreld liefgehad het. Hier 
op het ook Paulus sy hele teologie 
gebou, en sonder die grondslag word 
net lugkastele gebou waarin niemand 
woning kan vind nie. 


Vir die gesprek moet mens tyd en 
rustigheid hê. Tyd kan ons nog maak. 
maar rustigheid moet aan ons geskenk 
word. Rustigheid kan maklik versteur 
word, nie slegs deur uiterlike maar 
ook innerlike omstandighede. Inner- 
like rustigheid vir die Ouderling by 
sy besoek, is noodsaaklik. Dit is die 
rustigheid van vertroue in die Here. 


3. Die Bedreiging van die egte ge- 
sprek: Die besoekerouderling moet 
waak vir die alleengesprek waar hy 
alle kontak met die ander kwyt is, en 
sonder verband alleen voortdraf. Hier- 
die punt word gewoonlik bereik wan- 
neer die gespreksgenoot nie meer 
saam- of teespreek nie. Ons voel die 
plek aan. Dan moet ons terug en baie 


langsaam voort of selfs miskien glad 
nie voorwaarts. Ons moet die ander 
die geleentheid gee om op die punt 
te bly waarop die gesprek gekom het, 
solank as wat hy dit verkies. 


Nog `n belemmering vir die gesprek 
is om woorde en uitdrukkinge te 
gaan gebruik wat die wat besoek 
word nie ken nie. Om uit te lê help 
nie, dan word dit te skoolmeesterag- 
tig. Eerste is om die begrippe te ver- 
taal in woorde waarmee hulle bekend 
is. Daarom moet die Ouderling ge- 
woonweg spreek oor sake uit die By- 
bel, en oor die godsdiens soos hy sou 
spreek oor ander dinge waarin hy tuis 
is, sonder om oneerbiedig te wees. 
Hy moet nooit domineeagtig daaroor 
probeer redeneer nie. Wat hy sê mag 
miskien minder wetenskaplik verant- 
woord wees, maar dit is dan direkter. 
Solank die egte Bybelse waarhede on- 
aangetas bly. 

Die gesprek kan ook nog bedreig 
word omdat `n punt aangeraak is wat 
baie teer is. Die Ouderling sal dit 
dan opmerk. Hier moet hy aanvoe- 
lend, aftastend vasstel of die weer- 
stand om verder te gaan, plaasvind 
omdat dit `n godsdienstige probleem 
by die persoon, of `n familie- of per- 
soonlike aangeleentheid is. As dit 
laasgenoemde is, kan hy die gesprek 
`n ander wending gee. As dit egter 
weerstand teen die Woord van God is, 
moet die Ouderling se voortgang ver- 
gelyk kan word met die werk van 'n 
geneesheer wat die ou verbande wat 
vassit aan die wond nie ru afruk nie. 
Hy kan dit nie laat sit nie, maar hy 
wil verstandiglik nie onnodige pyn 
veroorsaak nie, en die wond dieper 
maak nie. Hy moet dan oorweeg of 
hy die saak verder in die teenwoordig- 
heid van ander moet bespreek. Mis- 
kien is onder vier oë die aangewese 
weg. 


In so `n geval moet die Ouderling 
nie bevrees wees vir `n klein pouse 
in die gesprek nie. Die een wat nie 
goed kan swyg nie, stil in die geloof 
kan wag nie, kan nooit `n ingrypende 
gesprek voer nie. Baie mense is te 
haastig en te gejaagd om 'n stilte te 
kan vedra. Dit is ook `n sielkundige 
feit, dat na die pouse, dikwels juis 
die belangrike dinge volg: die gedag- 
testroom wat 'n belemmering ontmoet 
het. Die Ouderling moet egter besef 
dat dit 'n pouse is! Die gesprek moet 
nie vir altyd beëindig wees nie. Daar- 
voor moet die Ouderling sorg, sonder 
dat hy self ontydig die stilte gaan 
verbreek, want dan word dit weer 'n 
alleen spraak. 


7] Blaai om 


Die Hervormer, Oktober 1970, bladsy 27 


IN MEMORIAM 


in liefdevolle herinnering dink ons terug aan 
ons ontslape dierbares wat ons vooruitgegaan 
het en nou rus van hulle arbeid. Ons mis hulle 
nog steeds, maar treur nie oor hulle soos die 
ander wat geen hoop het nie. Ons dank God 
vir wat hulle deur sy genade beteken het. 





WARREN — James Henry (Boet): Onvergeetlik bly 
die aand van 5/10/68 toe my dierbare eggenoot, ons 
vader en oupa, wat ons vooruit gegaan het. Die 
dood het ons op aarde geskei maar die liefde en 
verlange en baie stille trane groei nog steeds. Mag- 
teloos het ons hom aanskou, terwyl sy lewenslig 
verflou. Sy plek is leeg, sy stem is stil, maar dit 
was Gods wil, ons gun hom die rus. Hoop ons is 
gou weer bymekaar. 

— Sy verlangende hartseer eggenote, Baby, kin- 
ders en kleinkinders, Eerstestraat 494, Daspoort, 
Pretoria. 


OKELLY — Cornelius: Onvergeetlik is die middag 
van 16 September 1967 toe van ons weggeneem is 
my dierbare eggenoot en ons vader en grootvader. 
Die verlange en hartseer is bitter, maar ons gun 
hom die rus. Ons sê dit was Sy wil en ons berus. 

— Judith O'Kelly en kinders (Fochville). 
BADENHORST — Chris: In liefdevolle herinnering 
en innige verlange dink ons terug aan die 20ste 
September 1967, toe ons moes afskeid neem van 
my dierbare eggenoot, ons vader en grootvader. Ons 
treur oor hom maar hoop op 'n blye weersiens. 

— Verlangende eggenote, Annie Badenhorst, kin- 
ders en kleinkinders, Vereeniging. 
MOUTON — Henrietta Lemly (gebore Nell): Onver- 
geetlik bly vir ons die more van 24 Augustus 1968 
toe van ons weggeneem is my geliefde doster en 
suster, sonder `n afskeidswoord. Saggies val die 
blare van herinnering maar dieper groei die wond 
van verlange. 

— Haar verlangende moeder, twee susters en 
swaers, Alameinweg 68, Southdale, Johannesburg. 


VAN SCHALKWYK — Marthinus Christoffel Johan- 
nes: Na een jaar van verlange, dink ons weer aan 6 
Augustus 1966, toe plotseling van ons weggeneem is, 
ons dierbare seun, eggenoot, pappie en broer. Die 
soete herinneringe wat hy vir ons nagelaat het sal 
altyd vir ons kosbaar bly. 

— Verlangende moeders, eggenote, kinders, broers 
en susters, Bethal. 
BLOEM — Dewald Johannes: Na een jaar van stille 
trane en eensame nagte van verlange dink ons weer 
aan die middag van 5 Mei 1969 toe plotseling van 
ons weggeneem is ons dierbare eggenoot, pappa en 
oupa. Die mooi gedagtenis en soete herinnering wat 
hy vir ons nagelaat het sal altyd vir ons kosbaar bly. 

— Verlangende eggenote, kinders en kleinkinders, 
Nellie Bloem, Patriotsfontein, Fochville. 




















Huisbesoek van die Ouderling 


O] Van vorige bladsy 


Daarby moet die Ouderling altyd in gedagte hou 
dat as dit weerstand teen die Evangelie is wat hy 
teengekom het, hy daarmee voor die aangesig van 
God moet gaan staan. Verder moet hy helder bewus 
word van die waarheid dat toe Jesus Christus die 
wêreld oorwin het, het dit nie sonder stryd gebeur 
nie. Hier wil Hy nou weer deur middel van sy diens- 
kneg wat Hy gestuur het, 'n stuk wêreld oorwin. 
Hier sal dus weer spanning en (Na volgende bladsy) 

DOODSBERIGTE 


Dit het die almagtige God behaag om die siele 
van ons tans gestorwe broeders en susters 
wie se name hieronder vermeld word, tot Hom 
te neem. Hulle liggame is aan die aarde toe- 
vertrou in die vaste en sekere hoop van die 
opstanding tot die ewige lewe deur ons Here 
Jesus Christus wat die vernederde liggaam 
aan Sy verheerlikte liggaam gelyk sal maak. 
Die familie treur oor hulle heengaan en die 
Hervormde gemeenskap treur saam. 


BADENHORST — Jacobus Andries Petrus: In lief- 
devolle herinnering dink ons terug aan die dag van 
3 Augustus 1970 toe van ons weggeneem is, ons 
dierbare vader en oupa in die ouderdom van 86 
jaar, 2 maande en 19 dae, waarvan sy laaste dae 
smartelik was. Die mooi gedagtenis en soete herin- 
neringe wat hy vir ons nagelaat het, sal altyd vir 
ons kosbaar bly. 


— Van die bedroefde kinders en kleinkinders, 
Wessel en Nellie Badenhorst, Badenhorstrust, Dela- 
reyville. 


PRINSLOO — Frederik George (Oom Frits): Met 
bedroefde harte dink ons terug aan die oggend van 
29 Julie 1970 toe van ons weggeneem is, my geliefde 
eggenoot, ons pappie, grootvader en grootgrootvader 
in die ouderdom van 838 jaar, 11 maande, na `n lang 
siekbed. In stilte het hy gely, met geduld het hy 
gestry, tot die Heer hom verlos het om nie meer 
te ly. 

— Bedroefde eggenote, kinders, kleinkinders en 
agterkleinkinders, mev. Heila Prinsloo, Doornkraal- 
straat 43, Ladana, Pietersburg. 


VAN DER MERWE — Pieter Hendrik: Dit het die 
Here van hemel en aarde behaag om uit ons midde 
weg te neem op 8 April 1970, my dierbare eggenoot, 
ons vader, groot- en oorgrootvader in die ouderdom 
van 75 jaar 4 maande en 28 dae, na 'n lyding van 
meer as drie jaar waarvan die laaste 8 dae smartlik 
was, wat hy met geduld gedra het. 

Ons is dankbaar vir `n gelukkige samesyn van 53 
jaar en 3 maande. Nou is sy plek leeg, sy stem stil. 
Ons mis hom baie maar gun hom die rus. Ons sal 
swyg, o Heer, en berus in U wil. 


— Treurende eggenote, kinders, kleinkinders en 
agterkleinkinders, M. J. van der Merwe, Lotterings- 
kraal, Pk. Vaalkop. 


JACOBSON—Abraham: Ons treur 
oor hom, maar gun hom die ewige 
rus. Vir 38 jaar en 3 maande het 
hy gely, maar nooit het hy geklae 
nie. Op 21 Junie 1970 het hy sag 
heengegaan, in die ouderdom van 
70 jaar en 4 maande. Sy lewe was 
vir hom Christus, sy sterwe wins. 
— Bedroefde eggenote, kinders 
en kleinkinders, A. C. Jacobson, 
Pietermaritzburg. 

Ds. S. J. Botha na Boksburg. 

Ds. J. J. Engelbrecht (Jnr.) as mede- 
leraar na Zuurfontein. 

Bedank: 

Ds. W. P. van der Merwe na Vryburg 
kombinasie. 

Ds. D. J. Dreyer na Rustenburg. 

Ds. J. C. de Lange na Brakpan-Har- 
monie. 

Ds. H. N. Botha na Dendron/Laeveld. 

Ds. J. P. J. Wagenaar na Derdepoort 
en na Krugersdorp-Wes. 

Ds. G. P. J. Grobler (Jnr.) na Kroon- 
stad. 

Ds. S. J. de Beer na Salisbury. 

Ds. M. J. van Schalkwyk na Sasolburg. 

Dr. P. J. T. Koekemoer na Carleton- 
ville. 

Ds. T. F. J. Dreyer (Durban) na 
Noordrand/Krugersdorp-Noord. 

Ds. D. J. C. van Wyk na Drie Riviere. 

Ds. R. P. Botha na Zesfontein. 


Radiodienste vir Oktober 1970 

Eredienste: 

4 Oktober 7.00 nm. Kortgolf: Vil 
lieria. 

11 Oktober 7.00 nm. Medium en F.M.: 
Voortrekkerhoogte. 

18 Oktober 7.00 nm. Kortgolf: Parow 
— Kaapstad. 

25 Oktober 10.80 vm. Kortgolf: Kru- 

gersdorp-Oos. 

1 November 10.80 vm. Medium en 
F.M.: Kimberley. 

Osgenddienste 10.15 vm. 

8 Oktober: Ds. M. J. van Schalkwyk. 

20 Oktober: Ds. D. J. Dreyer. 

27 Oktober: Ds. C. $. van H. Steene- 
kamp. 

Ontwaak My siel 7.40 vm. 

18 Oktober: Prof. P. $. Dreyer. 

Vroeë oggend 6.30 vm. en laat aand 

11.10 nm. oordenkings 

10 Oktober: Ds. T. F. J. Dreyer. 

16 Oktober: Ds. J. B. J. van Rensburg. 

22 Oktober: Ds. J. P. J. Wagenaar. 

30 Oktober: Ds. T. F. J. Dreyer. 

Ander Sondagprogramme 

Bybeldrama: 8.15 nm. 

4 Oktober: Job. 

11 Oktober: Dawid. 

18 Oktober: Jona. 

25 Oktober: Jesaja. 

Kom na die Waters: 6.05 nm. 

Wat sê die Bybel: 9.15 nm. 


Die teologie van die rewolusie het 
blykbaar nie oë vir die Bybelse begrip 
van die sonde nie. En omdat hulle 
dit nie het nie, is hulle ook blind vir 
die verlossing wat in Christus plaas- 
gevind het, 

— Dr. C. J. Mans. 


Huisbesoek van 
die Ouderling 


[7] Van vorige bladsy 
stryd wees. Maar weet dan, die Heer 
sal die stryd voer en oorwin. Sodra 
die Ouderling met sy redenasies dit 
self wil doen, dan is alle gespreks- 
kontak weg. Hierdie weerstand teen 
die Boodskap van die Evangelie, is 
die mees kritieke punt van die ge- 
sprek. Hier gaan dit in sy diepste 
grond nie om die afbreek van die 
kontak tussen Ouderling en die een 
wat hy besoek nie, maar om die breuk 
wat daar tussen mens en God is. Hier 
word iets duidelik van wat die Bybel 
noem: ,,Vyandskap teenoor God”. Na- 
tuurlik weet daardie mens in die 
diente, van sy magteloosheid teenoor 
die Almagtige God. Maar daarmee is 
hy of sy nog nie oorwin, deur Chris- 
tus in beslaggeneem nie. Hier moet 
die Ouderling nou aan die mens laat 
duidelik word, dat God reg het op sy 
skepsel en gewillig is om in die 
rebellie met hom te versoen. Hy het 
dit reeds gedoen deur Christus. Hier- 
die rebel teen God, wat tog hunker 
na vrede en rus van die gemoed, is 
welkom. Christus se uitnodigende 
arms staan oop vir hom. Maar die 
Ouderling kan dit alleen laat duidelik 
word as hy self deur die versoening 
en liefde geraak en gegryp is. Dit sal 
vir die een wat besoek word, duidelik 
word, nie juis deur die sistematiese 
redeneringe nie, maar veral deur die 
maniere en lewensstyl en houding van 
die Ouderling. Die Ouderling stry 
nie die stryd vir die man of die vrou 
uit nie. Nee, deur sy woorde en ge- 
sindheid is hv slegs 'n getuie waarmee 
die Here self gaan werk in daardie 
lewe. God alleen ken die diepte van 
elke mens se lewe, en Hyself laat vir 
die mens duidelik word die versoening 
wat spesiaal vir hom geld. Dit lê 
buitekant die grens van die gebied 
waar 'n mens werk. Die Ouderling as 
getuie van die versoening het hier 
aan die einde van sy terrein gekom. 
4. Die Vertroulikheid van die ge- 
sprek: Dit is belangrik vir 'n egte 
openlike gesprek, dat die een wat be- 
soek word, die indruk van die Ouder- 
ling sal kry dat hy met hom maar 
gerus kan praat oor sake wat hy nooit 
met ander graag sal wil bespreek nie. 
Hy moet oortuig wees dat wat ek met 
hom praat nie deur hom by die vol 
gende plek waar hy besoek bring as 
'n voorbeeld genoem sal word nie. Die 
een wat besoek word, luister soms 
fyn of die Ouderling hierdie of daar- 
die mense ook ken, en of hy dikwels 
met hulle in aanraking kom. En as 
daar dan iets val oor iemand wat 


[7] Vervolg op bladsy 32 

Pyn se Moses ... 


OTTO se 


VYF-AKSIE 
SENUWEE PYNPOEIERS 


PRYS: 171c. en 371. 


Nie net 'n gewone Hoofpyn 
Poeier nie. 


Seker die enigste pynpoeier met vyf 
bestanddele en elkêén vir 'n sekere 
doel. 


Duisende word elke dag vervaardig en 
verkoop. ls u een van die verbruikers? 
indien nie, probeer OTTO'S vir Hoof- 
pyn, Jig, Rumatiek, Verkoue, Heupljig, 
Koorsagtigheid en enige ander pyn. 


OTTO'S verlig pyn binne enigé oom- 

blikke. OTTO'S bring genesing aan en 

verban pyn. OTTO'S kalmeer en voed 

4e senuwees. OTTO'S breek verkoue 
en koors. 


As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
teef en asem haal. Ja, pyn wat genot 
vernletig, die lewe bemoei en swart- 
jalfigheid verwek en selfs kan lei tot 
senuweeswrakke. Maar vra uself of dit 
nodig is in die moderne wêreld? Nee, 
aled nie! Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 


Na jare van navorsingswerk 
bied ons u aan 


OTTO SE BOEGOE EN 
JENEVER PILLE 


OM DIE NIERE EN BLAAS TE 
REINIG 


Prys: 36c. 


In smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
joe en Jenever met ander Stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed. lewer en blaas te suiwer 
tesame met 'n sagte lakseermiddel 
Besonder goed vir Jig en Rumatiese 
eiers om die Pille saam het OTTO se 
vyfaksie senuwee en pynpoeiers te 
gebruik. 


en ER EE N ME N N ED Ee eN EE EE EE EE EE EE EE NE N 


Dr. Gollin se Pille 


PRYS: 4Bc. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 


Nare hoofpyne, 

Gal aanvalle, 

Bitter mond, 
Aangepakte tong, 
Hardlywigheid, 
Viekke voor die oë. 
Opaeblaasde gevoel, 
Lusteloosheid, 
Sooibrand, 

Geel gelaat. 


DIE OORSAAK: 


Lewer, Gal en Hardlywigheid 


Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die inge- 
wande. 


Die lewer kan te veel of te min gal 
vervaardig en dan volg al die vermelde 
moeilikhede. 


Oor ryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die 
bekende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer an galblaas te 
reinig en u van die klagtes te verlos. 
Sterk lakseermiddels soos kasterolie, 
ens., is slegs tydelike verligting. 


Vir oortollige gal, wat alles veroorsaak 
behalwe hardlywigheid, is die behande- 
ing stadig maar seker. Dr. Collin se 
Pille. — Neem een pil drie keer per 
dag na ete vir 3-4 dae Dan een pil 
soggens en saans vir 7 dae. Neem elke 
pil saam met 'n alas vol water. Hard- 
lywigheid kan verhoed word deur 6-8 
glase water gedurende die dag te drink 
dan met slapenstyd een of twee Dr. 
Collin sa Pille 


Onthou: Dr. Collin se Pille vir Lewer 
en Gal moeilikhede 








OTTO se 
TIEMIE STROOP 


PRYS: 25c. 
DIE KLEINSPAN SE VRIEND 


Vir Hoes, Kroep, Verkoue, Koors, Kink- 

hoes en enige bors aandoeninge. Dié 

is seker die enigste Tiemie Stroop so 

bemark vir die gebruik van Babas en 

Tiemie bevat die gesonde ontsmet- 

tngsmiddel naamlik ,,Thymol” wat 
Kindertjies. 


kroepagtige borskwale dadelik verlg 
deur die slym vloeibaar te maak en 
verstoppings in die lugpype te voor- 
kom. Bestanddele word ook by die 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom 
Kindersiektes laat u skrik, maar met 
OTTO SE TIEMIE STROOP is u heel- 
veilig, vernaam as kinders vals ver- 
Koues het met tande kry. 


Dié middel is uitstekend vir Babas en 
Kinders tot 8-10 jaar en dit is smaak- 
vol 


Senuwees ! 


DIE ALOMBEKENDE KLAGTE IN 
DIE MODERNE WÊRELD 


Senuwees ! 





DIE ANTWOORD. 
DIE GEURIGE ROOI STROOP, 


OTTO SE SENUWEE EN 
VERSTERKINGSMIDDEL 


Die algemene versterkingsmiddel vir 

lusteloosheid, senuweeswakheid, sleg- 

te eetlus, bloedarmoede, slaaploosheid. 

moegheid, bewerigheid en 'n snaakse 
gevoel op die maag. 


Wel. indien u so vosl, is OTTO SE 
SENUWEE EN VERSTERKINGSMIDDEL 
u enigste toevlug! 


Die Brein en Rugmurg is die hoof 
senustelsel. ,,Hulle voedsel is ryw 
skoon bloed.” Vanuit die ruggraat sprei 
die hele senuweestel, elk bedoel vir `n 
sekere deel van die liggaam. Word een 
of ander senuwee gestoor of ooreis. 
dan vola die bovermelde kwale, geken- 
merk deur die kortgebondenheid. 


Die toevlug — Otto se Senuwes er 
Versterkingsmiddel 
DIE PRYS: 65c. 
32 dosie. 








Woler aub. plaasvervangers, dring aan op die egte met hlerdie geregistreerde handelsmerk. Oral 
verkrygbaar of direk van Apteker. 


P 


F. FOURIE 


POSBUS 762 

PIETERMARITZBURG. 


LESERS SKRYF 


Die Redakteur, — Vergun my om 
'n bietjie saam met u te gesels oor 
die inleiding van Die Hervormer wal 
in Juliemaand verskyn het. 

U weet dit is vir my verblydend en 
ek glo ook dit kan die kerk net tot 
voordeel strek, as u nou daar noem, 
hoeveel van ons kerk se predikante 
besig is, of reeds een of ander dok- 
torsgraad behaal het. 

Dan noem u ook hoeveel geleerde 
mense, professore en doktore op die 
Algemene Kommissie dien. Dit is baie 
mooi en goed en sekerlik in belang 
van die kerk. Maar nou begin 'n mens 
bang word en jy begin dink, het die 
kerk nie nou begin geleerdheid-bewus 
raak en moontlik ook snobisties nie, 
om nou net te meld van daardie hoog- 
geleerde manne, en nie die paar ander 
se hoedanighede te meld nie, wat 
miskien 'n plaasboer, `n fabriekswer- 
ker, of 'n verkoopsagent of `n onder- 
wyser kan wees. 

Nou vra ek 'n vraag, waar is die 
manne wat ons kerk gedien het vir 
jare en vir eeue wat geen professore 
of doktore was nie, en wat die kerk 
deur die genade en krag van God 
instand gehou het, en bevorder het 
tot waar dit vandag staan? 

Ek is bly u het 'n paar name ge- 
noem byvoorbeeld ds. Goddefroy, En- 
nis, Erasmus, Van der Hoff en al die 
andere wat die bitterste stryd van 
alle tye vir ons kerk gestry het en die 
ander manne wat van tyd tot tyd na 
hulle gekom het en voort gegaan het 
met die werk, ek dink veral aan die 
laaste vyftig, sestig jaar, wat ook 
maar moeilike jare inhou. Daardie 
manne tree sekerlik met eer uit die 
stryd. Ek wil nie name noem nie, 
maar hulle het sekerlik nie die kerk 
oneer aangedoen nie. Moet hulle nou 
maar stadig op die agtergrond geskuif 
word en plek maak, ek wil nie sê vir 
bekwamer manne nie, want hulle was 
al die jare ook bekwaam om die werk 
te doen met die krag en leiding van 
God. 

Dan kom ons by die kerkrade wat 
moontlik minder bevoorreg is, wat nie 
doktors, prokureurs of advokate of 
enige ander hooggeleerdes in sy ge- 
ledere het nie, maar ek wil u verseker 
dat in daardie gemeentes word die 
Woord van God ook verkondig en 
die gemeentelike werk word ook ge- 
doen net soos in die verlede. 


Ons bring hulde aan daardie manne 
wat in die verlede die vaandels hoog 
gehou het, die werk gedoen het, en 
laat ons nie die oueres opsy skuif en 
dink hulle is klaar nie, hulle beteken 


nos baie en kan nog baie doen. Ek 
sal sê as hulle negentig jaar is dan is 
dit tyd dat hulle moet uitspan. 

— P. A. RAS, Drie Riviere. 

Naskrif van die redakteur: 

Op hierdie brief van 'n welmenende 
ouderling is dit nie nodig om te 
reageer nie. Dit spreek vir homself. 
Hy wil maar net gehad het dat die 
hoofartikel van Julie, naas wat oor 
die geleerde manne gesê is, ook ,,die 
paar ander se hoedanighede” gemeld 
moes gewees het wat die kerk jare 
lank trou gedien het. 

Ek erken my versuim maar wys tog 
daarop dat dit in die artikel gegaan 
het oor die span van die nuwe Alge- 
mene Kommissie en nie oor die ou 
span nie. 

Graag vul ek egter aan om hoë lof 
te getuig vir die toegewyde werk van 
ouderling Hennie Smit en van dr. P. 
W. Venter. Hulle het lank en trou 
gedien, en dit nie alleen as lede van 
die Kommissie van die Algemene 
Kerkvergadering nie, maar ook in an- 
der kerklike hoedanighede. Hulle het 
elkeen op sy eie wyse die kerk met 
onderskeiding gedien. 

Dat op hierdie brief van oudl. Ras 
gereageer word, hou ook verband met 
`n ander skrywe uit Lichtenburg ont- 
vang, maar nie onderteken nie, wat 
enigsins oor dieselfde saak gaan. 

Hierdie skrywer wat sy naam weg- 
steek — waarom weet ek nie — neem 
blykbaar geen genoeë, dat geleerde 
manne verkies is nie en dat die Alge- 
mene Kerkvergadering verklein word. 
Omdat in die hoofartikel van Julie 
staan, dat daar ,,te veel afgevaardig- 
des was wat nie kundig ter sake was 
nie”, daarom seker skrywe hy: ,,Die 
onkundiges! Ons neem aan ouderlinge 
ensovoorts. Dis jammer, Jesus het die 
ongeleerde vissermanne gekies tot 
apostels! O, en nou, word hulle huis 
toe gestuur. Hulle was nie professore! 
dr's! en ds. nie.” 


Dat die ,onkundiges” — die woord 
wat die broeder gebruik in die plek 
van my woord: ,,kundig ter sake” — 
juis ouderlinge sou wees is die onbe- 
kende broeder se bewering, nie myne 
nie. Trouens predikante kan ook wat 
bepaalde sake betref wat bespreek is, 
nie kundig wees nie dit wil sê nie op 
hoogte van sake wees nie. So wys ek 
byvoorbeeld in die hoofartikel daarop 
dat wat die probleem kerk en Israel 
betref, die kerk as sodanig sowel as 
baie van die toeloë nog geen ernstige 
aandag daaraan gegee het nie” of 
anders gesê, hulle is wat die probleem 
betref nie ter sake kundig nie. 


Daarby kom, dat ek juis daarop ge- 
wys het, dat soveel geleerdes op die 
Kommissie van die Algemene Kerk- 
vergadering gekies is en onder die 
geleerdes is daar juis soveel geleerde 
ouderlinge naamlik twee professore, 
twee regsgeleerdes, een ginekoloog 
dokter, een argitek en een lektor. 
Hulle almal, nie minder as sewe uit 
die span is juis ouderlinge. 

Dat Jesus ook vissers as dissipels 
gehad het, is korrek, maar die broeder 
vergeet dat hulle vir drie jaar die 
beste opleiding denkbaar gehad het 
en dit uit die mond van Jesus, die 
Meester self. 

— Die Redakteur 


KORRESPONDENSIE MET DIE 
ANTWOORD DAAROP 

Oud-ouderling D. J. Hattingh van 
Luipaardsvlei, oor Krugersdorp het 'n 
lang brief geskrywe, te lank vir ons 
plaasruimte. Hy lug sy hart oor twee 
besluite geneem op die jongste Alge- 
mene Kerkvergadering. Die een gaan 
oor die moontlike verkiesing van 
vroue as diakens en die tweede oor 
die ampsdrag. 

Ons gee die inhoud van die lang 
brief kortliks getrou weer: 

Die ou broeder skrywe: ,In my 
Bybel kry ek geen plek waar die 
Here 'n vrou gekies het of toegelaat 
het as ouderling of diaken nie. Seg 
die Bybel nie, dat die vrou nie eers 
mog praat in die gemeentes nie? ... 
Sal u u vrou laat kies vir diaken en 
vannag op die straat laat rondstap om 
geld in te vorder, terwyl die wêreld 
boos is... Ek sê om 'n vrou te kies 
as diaken is onverstandig, onverant- 
woordelik en ook buitens Bybels .., ” 

Aan die broeder kan ek meedeel, 
dat al sy argumente ook op die Alge- 
mene Kerkvergadering genoem is en 
al die besware Bybels ondersoek is. 

Daar is deur manne wat wel vir die 
voorstel was om die vrou tot die 
diakensamp toe te laat, daarop gewys 
dat daar tog vingerwysings in dié 
rigting in die Nuwe Testament is. 
Veral is klem gelê op twee tekste 
naamlik Romeine 16:1-3 waar Paulus 
ook vroue noem as ,,dienares van die 
gemeente” en as ,medewerker in 
Christus Jesus” naamlik Febe en Pris- 
cilla, en verder op 1 Timotheus 5:9 
waar Paulus skrywe dat `n weduwee 
bo sestig jaar gekies moet word, blyk- 
baar om een of ander werk in ge- 
meentediens te doen byvoorbeeld 
diakonale dienste. 

[7] Blaai om 

Lesers skryf 


] Van vorige bladsy 

Dan moet ek die broeder daarop 
wys, dat op die vergadering gesê is, 
dat baie vroue lank reeds hulle manne 
help in die diakenswerk, en verder 
dat alleen twee gemeentes dit nodig 
ag om vroue moontlik as diakens te 
kies en dit is die gemeente Salisbury 
in Rhodesië en die Middestadse ge- 
meente in Johannesburg waar in albei 
bevalle daar nie genoeg manne gevind 
kan word om die werk te doen nie. 

Oor die ampsdrag verwys die broe- 
der na die volgende tekste naamlik: 
Exod. 28; 31:10; 35:19 en 39:41 en 
Lev. 8:2 en sê dat A#ron en die pries- 
ters heilige klere moes dra tot eer van 
die Here. Nou lyk dit egter vir hom 
dat die manel te warm geword het en 
,hoe nader ons na die afval kom hoe 
warmter word die ou ampskleed.” Ja, 
hy skrywe: ,,Hoe warmter”! Nou sê 
hy: ,Moet die swart pak plek maak 
vir 'n ligte vaal pak en geblomde 
das, geel skoene en wit sokkies met 
rooi strepe. Is dit nog priesters?” so 
vra hy. 

Maar so was die besluit nie, maar 
alleen dat die ampsdraers ook in 'n 
donker pak geklee kan wees. 

Hy eindig sy versugting oor die ou 
ampsdrag soos volg: ,,Waar is die 
swart manel, die wit gestyfde bors- 
hemd met swart kyl.” Herstel dit, 
,en die respek vir kerkraad en pre- 
dikante sal terug stroom.” 

Ek moet die ou broeder tog darem 
attent maak, dat die priesterlike kleed 
'n Ou Testamentiese kleed was en dat 
die Nuwe Testament geen voorskrif 
oor 'n ampskleed bevat nie en dat die 
apostels van die Here so `n kleed nie 
geken het nie. 

En indien ons die priesterlike amps- 
kleed van Af#ron moet nadoen, wat 
dan van die ,,borstas en skouerkleed, 
die mantel en kunstig bewerkte rok, 
tulband en gordel?” Exod. 28:4 en 5. 

— Redakteur. 


Groot ,,koppe” op finansiele gebied 

In ons uitgawe van Julie 11. is in 
die hoofartikel een en ander gesê 
oor die jongste Algemene Kerkverga- 
dering en onder andere is ook melding 
gemaak van uitstaande bekwame man- 
ne op finansiële gebied, wie se kennis 
vir die kerk van groot betekenis sou 
wees, maar van watter kennis deur 
die kerk nie gebruik gemaak word nie. 

By navraag wie die manne is wat 
ons in gedagte gehad het, wat as 
lede van die kerk groot dienste kan 
lewer met die behartiging van die 
kerklike finansies, noem ons hier `n 
paar name, alfabeties gerangskik: 

Dr. Joop de Loor, sekretaris in die 
staat se departement finansies. 


Mnr. Jan Marais, gewese hoofbe- 
stuurder van Nasionale Bouvereniging 
wat nou geamalgameer het met Saam- 
bou. 

Dr. Tommie Muller, bestuurder Ge- 
nerale Myne. 

Dr. A. J. G. Oosthuizen, van Johan- 
nesburg. 

Mnr. Herman Sandrock, wat op een 
van die hoë sporte by Sanlam staan. 

Di. R. v. $. Smit, wat soos dr. De 
Loor ook sekretaris in die departe- 
ment finansies is. 

Hierdie lys kan verleng word. Mis- 
kien sal iemand die opmerking maak: 
Hierdie manne se program is te vol, 
maar dis vir hulle self om te sê of 
hulle hul kerk ook nog kan dien. 
Ander baie besige manne vind tog ook 
nog tyd om die kerk te dien, waarom 
nie van hulle ook nie.— Joh. Dreyer. 


Geagte Redakteur, — Sal u asseblief 
hierdie bedanking vir prof. dr. Wol- 
marans opneem in die Hervormer? 
Brawo! prof. dr. Wolmarans ,.vir die 
waarskuwing!! met betrekkings tot ge- 
mengde huwelike, en die regverdiging 
of toetsing daarvan aan die Heilige 
Skrif! Dankie vir die mooi uiteen- 
setting daarvan uit die Heilige Skrif. 
Baie dankie vir die mooi gebaar, Soos 
betoon aan ons Voorouers die Voor- 
trekkers met betrekking tot hulle toe- 
passing van Apartheid aan die ban- 
toe op die pad van Suid-Afrika. 
Ek wonder of ander koerante nie 
ook hierdie stukkie wysheid in hulle 
koerante sal opneem nie? dit kan 
straks te laat word vir besinning!” 

Nogmaals baie dankie professor, 
ek hoop en bid dat jou stem nog baie 
gehoor sal word. Dankie. 

— P. J.L. Roos, Suurbult, Vivo. 





Ouderlinge op 
Huisbesoek 


] Vervolg van bladsy 29 


vertroulik behoort te wees, sal die 
man of vrou dadelik dink: vir hierdie 
Ouderling moet ek versigtig wees, So 
min as moontlik meedeel. 

Daar sal egter in hierdie opsig geen 
probleem ontstaan, wanneer die Ou- 
derling in diens van die Evangelie, 
sy werk verrig nie. Dit beteken dat 
hy die teenwoordigheid besef van 
Jesus Christus self, wat deur middel 
van hom die besoek bring, en belowe 
het waar twee of drie in My Naam 
vergader is Ek self in hulle midde. 
Die een wat die besoek ontvang, voel 
dit fyn aan of die besoek so opreg 
bedoel is. Daar word aangevoel of hy 
wat die besoek bring, eerbiedig of net 
maar nuuskierig is; of hy die Evange- 
lie belangrik vind, of maar net hom- 
self belangrik vind; of hy ootmoedig 
is of hoogmoedig en liggeraak is; of 

hy met die Woord en Gees rekening 
hou, of maar net sy eie program af- 
werk; of hy barmhartig is, volgens die 
verwagting van Christus of wel kerk- 
lik-baatsugtig; of hy wel besorg is oor 
die een wat besoek word of maar net 
'n propagandis van die een of ander. 
Dit alles sal bepaal of die Ouderling 
'n vertroulike gesprek durf voer. 

Wanneer die gunstige voorwaardes 
Caar is, sal die persoon begin om 
komelf openhartiger te gee. Nie dade- 
lik heeltemal nie. Hy bly nog op sy 
hoede. Hy toets die besoeker ook uit, 
om te sien hoe hy reageer as hy iets 
van ander vertel. As die Ouderling 
dan so onversigtig is om die gesprek 
op ander te laat aflei byvoorbeeld die 
Kerkraad, `n ander ouderling, 'n dia- 
ken of soos dikwels, die predikant of 
die bure, dan gaan die gesprek op `n 
sylyn en sal die bestemming nie be- 
reik word nie. So `n wegwyking moet 
deur die Ouderling versigtig opgevang 
word en weer in die regte koers ge- 
bring word. Selfs die herdershond sal 
die wegdwalende skaap opvang en te- 
rugbring. Die vertroulikheid mag eg- 
ter nie ontaard in `n dierbaar doenery 
met vroom woorde wat die Ouderling 
vlei nie. Maar as dit die Ouderling by 
die besoek alleen om Jesus Christus, 
in wie se diens hy staan, te doen is, 
sal hy dit deursien en nie in die strik 
trap nie. Vind hy die vleiery egter 
aangenaam, is hy nie verder vir die 
besoek en gesprek geskik nie. 

Tenslotte wil ek net beklemtoon dat 
daar by die waarlik herderlike besoek, 
drie teenwoordig is. Die Derde is die 
Here self wat naby is aan hulle, wat 
in Sy naam en tot Sy eer `n besoek 
bring. Die tweegesprek het ons gesê 
kan maklik ontaard in 'n alleenspraak 
van die Ouderling. Dit kan ook 'n 
ander weg gaan naamlik slegs `n twee- 
gesprek bly! Dit moet egter, omdat dit 
van die Kerk en gemeente uitgaan, 
deurdring tot in die heiligdom waar 
daar drie sal wees, want waar twee 
in Sy Naam vergader is Hy self in 
hulle midde. Ons het gesê die gesprek 
is 'n beweging. Waarheen? Na die 
heiligdom! As dit nie daarheen gaan 
nie, kan dit 'n aangename gesprek 
wees wat ook baie waardevol kan 
wees, maar dit is nie 'n pelgrimstog 
nie, die heiligdom word nie bereik 
nie. 

Die besoekwerk van die Ouderling 
is daarom die onmisbare, deur Jesus 
Christus self bedoelde werk, as dit ge- 
doen word, biddend vooraf, biddend 
tydens en biddend daarna. Dan sal van 
die Ouderling geld wat Johannes die 
Doper van homself getuig het naamlik 
Hy moet meer word en ek minder”. 
Dit is 'n bomenslike taak, maar Hy 
wat ons roep is getrou, Hy sal dit 
deur middel van ons doen want sy 
krag word in ons swakheid volbring. 


As ons geluk 
by emmersvol verkoop het 
SOU u gekoop het? 


`n Mens kan geluk nie koop nie. Dit is iets wat verwerf 'n Lewe waar u die besluite neem. Nie cen waar 

moet word. Maar dit sal nooit gebeur solank omstandighede dit vir u doen nie. Ons verteenwoordigers 
u 'n knaende kwelling het dat iets mêre u hele wêreld kan is opgeleide kenners van alle vertakkinge van versekering 
Jaat intuimel nie. en sake wat u persoonlike finansies wesenlik raak. En 
Vandag reeds kan u `n groot stap tot geluk doen - Jaat Sanlam is meer as 50 jaar reeds dinamies deel van 
Sanlam u wys hoe hulle u lewensideale kan help Suid-Afrika se groei en bloei. Hulle is mense Wat uit 
verwesenlik — met die wete dat die geld waarvoor u werk ondervinding weet waarom dit gaan 


weer werk vir dinge wat vir u gaan 


j mense wat weet hoe om jou te help om 
saak maak. Onafhanklikheid. 


jou toekoms te beplan 


GSANLAM 


vir die voordele van 
LEWENDE VERSEKERING 

vi 





Mo Dstieks! So 'n Pa van ons darem! Gister vir ons lekkers gekoop. 


Vandag vir Boetie 'n rooi reisieskar en vir my 'n paar 
skoolskoene. Hy's 'n bak Pa. Lag net as kleinboet sy hare trek. En Ma se oë 
blink as sy 'n soen kry. Darie Pa van ons dink ook aan alles. Dis wat dit so 
lekker maak.” 

So 'n Pa weet dat gesinsversorging ook omvattende Begrafnisversekering by 
AVBOB insluit. Waarom gaan gesels u nie by u naaste AVBOB-kantoor nie? 


,Lid van die Afrikaanse Verbond-Groep” 





dy 1898/A 

